Faadukiun Boduvefaivaa Nafurathuge Bill Aanmunge Hiyaalah Hulhuvaalaifi - Vaguthu\nމީގެކުރިން ބޭއްވި ޖުޑިޝަރީ ކޮމިޓީ - މަޖިލިސް\nއިސްލާމްދީނާއި ހިލާފަށް އުޅޭ މީހަކާއި ދިމާއަށް އެއީ އިސްލާމްދީނާއި ހިލާފަށް އުޅޭ މީހެކޭ ބުނުމަކީ ޖިނާއީ ކުށެއް ކަމަށް ކަނޑައަޅާ ގޮތަށް ގާނޫނުލް އުގޫބާތަށް އިސްލާހު ގެނައުމުގެ ބިލަށް އާންމުންގެ ޚިޔާލު ހޯދަން ރައްޔިތުންގެ މަޖިލީހުން ހުޅުވާލައިފިއެވެ.\nސަރުކާރުގެ ފަރާތުން ޖުޑިޝަލް ސާވިސް ކޮމިޝަންގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި ބިލަށް ޚިޔާލު ހުށަހަޅަން އާންމުންނަށް ހުޅުވާލާފައިވަނީ އަންނަ އަންގާރަ ދުވަހުގެ ނިޔަލަށެވެ.\nމި ގޮތުން އަންގާރަ ދުވަހުގެ ރޭ 12:00 ގެ ކުރިން، ބިލު ދިރާސާ ކުރާ ކޮމިޓީގެ މެއިލް އެޑްރެސްއަށް ނުވަތަ ރައްޔިތުންގެ މަޖިލީހުގެ އިދާރާއަށް ލިޔުމުން ހުށަހަޅަން އެދިފައިވެއެވެ. ކޮމެޓީގެ އީމެއިލް އެޑްރެހަކީ [email protected]jlis.gov.mv އެވެ.\nއެ ބިލާއި ގުޅިގެން އޭގައި ލާދީނިއްޔަތު ފެތުރުމުގެ ޖާގަ އޮތް ކަމުގައި ދެކި ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. ވަކިން ހާއްސަކޮށް ދީނީ އިލްމުވެރިންގެ ފާޑުކިޔުން ވެސް ވަނީ ބިލަށް އަމާޒުވެފައެވެ.\nވެރިކަން ކުރާ ކޯލިޝަންގައި ހިމެނޭ ޖުމްހޫރީ ޕާޓީއާއި އަދާލަތު ޕާޓީ ވެސް ބިލާއި ދެކޮޅު ކަން ވަނީ ހާމަކޮށްފައެވެ. އިސްލާމިކް މިނިސްޓްރީގެ ފަތުވާ ކޮމިޓީން ވެސް ވަނީ ބިލުގައި ދީނާ ފުށު އަރާ ކަންކަން ހިމެނޭ ކަމަށް ވިދާޅުވެފައެވެ.\nރައްޔިތުންގެ މަޖިލީހުގައި ތިއްބެވި އެމްޑީޕީގެ މަދު މެންބަރުންތަކެއް ވެސް ބިލާ ދެކޮޅެވެ. ހަތަރު މެންބަރަކު ވަނީ ބިލު ބަލައިގަތުމާ ދެކޮޅަށް ވެސް ވޯޓު ދެއްވައިފައެވެ.\nއަމާޒުވެފައިވާ ފާޑުކިއުންތަކަށް ރައްދު ދެއްވަމުން ހިސާން ވިދާޅުވީ ބިލު އޮތީ އިސްލާމީ ޝަރީއަތަށް ކަމަށެވެ. އެކަމަކު ހަގީގަތް ބަޔަކު އޮޅުވާލަން މަސައްކަތް ކުރާ ކަމަށް އޭނާ ވިދާޅުވެއެވެ. އެކަމަކު ބިލުގެ ހަމައެކަނި މަގްސަދަކީ ނަފްރަތު އާންމުކޮށް ހަރުކަށި ފިކުރު ފެތުރުން ހުއްޓުވުން ކަމަށް އޭނާ ވިދާޅުވެއެވެ.\nޖޫން 17, 2021 10:23\nއިސްލާމް ދީނުގެ ހުކުމްފުޅު ތަކަކީ މަގުމަތިން ހޯދާ އެއ އްޗެ އްތޯ؟\nޖޫން 17, 2021 10:29\nޢިސްލާ ދީނުގެ ހުކުމްފުޅު އެއީ މަގުމަތިން ހޯދާ އެއްޗެއްތޯ ؟ ޢިންތި ބޮޑު ފަޑިޔާރަކަށް ހެދިގެން ހުރެ ދިވެހިން މަގުފުރައްދަނީ !\nޖަޒީރާ ވަންތަ ކެހެރިނުފަޅާ ޖަނަވާރު\nދިވެހި ރައްޔިތުންގެ އަނގަމަތީ މަލަން އަޅަން އުޅޭ ވަގު ސަރުކާރުގެ މިބައިން ސަލާމަތް ކުރައްވާށި.\nޖޫން 17, 2021 10:43\nތިޔައީ ލާދީނީ ކަންކަމަށް އާންމުކޮށް ހުޅުވާލައިގެން ވެސް ބަހުސް ކަރާ ވަރުގެ ކަމެއްނޫ. ތިޔައީ ހަމަ ލާދީނީ ކަންކަމަށް ވަކާލާތު ކުރަން ތަޅާހާ އަގަ\nޖޫން 17, 2021 11:01\nމާތްކަލާކޯ މިޤައުމު މިހާރު މިއޮތީ ތަންމިނަށް އަނގަހުޅުވައިގެންއޮތް ކިނބުލެއްގެ އަނގައިގެ އެތެރޭގައި ވީމާ އެ އަނގަ ލައްޕާލުމުގެ ކުރިން އެބަޖެހޭ މިޤައުމު ސަލާމަތްކުރާން\nޖޫން 17, 2021 11:24\nއަޖައިބެއް. ދީނީ ޢިލްމުވެރިންނާއި ފަތުވާދޭ މަޖްލީހުން ބުނަނީ ދީނާ ފުށުއަރާ ބިލެކޭ. އެއާ ދެކޮޅަށް ހިސާނު މިބުނަނީ ދީނާ ޚިލާފު ބިލެއް ނޫނޭ. ހިސާން ދީން ކިޔެވީ ކޮންތާކުންބާ؟؟\nޖޫން 17, 2021 17:17\nމިހާރު ކޯޓުތަކުގައިވެސް ގިނައިން ތިބީ މިފާޑުގެ މީހުން . އިސްލާމީ ގައުމެއްގަ އިސްލާމްދީނާ އެއްގޮތަށް ޝަރީއަތް ކުރަންއިސްލާމީޝަރީޢަތްނުދަންނަ ގާނޫނު ކިޔަވައިގެންތިބިމީހުން . ކީއްކުރާނީ. އޭރުންތާ އަވަހަށްމީހުން މަގުފުރައްދާލެވޭނީ. ހިސާނު މިްުޅޭގޮތަށް\nޖޫން 17, 2021 12:35\nކަލޭމެންގެ އަމިއްލަ އަޤީދާ ނެތްކަން މިކަމުން ފެނިގެންދަނީ ..\nމިއީ ލިޓްމަސް ޓެސްޓެއް މަޤަޢުމުގަ ސެކިޔުލަރ ތާއީދު އޮތްވަރުބަލަން ކުރާކަމެއް ...\nމިކަމުގަ މިބިލްގެ ސަބަބުން ތިޔަ ބުނާ ފްރީޑަމް އޮފް ސްޕީޗް ގެއްލިގެންދާނެކަން ޔަގީން މިހާރު ޑިމޮކްރަސީ ބަދަލްވެ ޙުދްމުޙްތާރް ވެރިކަމެއް މިކުރަނީ\nޖޫން 17, 2021 14:02\nނޭނގޭ ކަމަށްވާނަމަ އަލްމުވެރަންނާ ސުވާލުކުރުން އަންގަވާފައިވަނީ. އާންމުންގެ ނިޔަލަށް އެދޭކައްނޫން


FVM City gai refrigeration&AirCond Couse eh hinganee\nއެއަރ ކޮންޑިޝަނިން ކޯހެއް ފވމ ސިޓީ ގައި ހިންގަނީ\nފުވައްމުލައް ސިޓީގައި ރެފްރިޖެރޭޝަން އެންޑް އެއަރ ކޮންޑިޝަނިން ކޯހެއް ހިންގަނީ\n18 ޑިސެމްބަރ 2019, 7:00 |\nފުވައްމުލައް ސިޓީގައި ރެފްރިޖެރޭޝަން އެންޑް އެއަރކޮންޑިޝަނިން ކޯހެއް ހިންގުމަށް ފުވައްމުލައް ސިޓީ ކައުންސިލުން އިއުލާން ކޮށްފިއެވެ. ސިޓީ ކައުންސިލުން ހާމަކުރައްވާފައިވާ ގޮތުގައި ފުވައްމުލައް ސިޓީގައި ހިންގުމަށް އިއުލާންކޮށްފައި ވަނީ ސެޓްފިކެޓް ލެވެލް4ނުވަތަ އެޑްވާސްޑް ސެޓްފިކެޓް ލެވެލްގެ ކޯހަކާއި ސެޓްފިކެޓް ލެވެލް3ގެ ކޯހެކެވެ.\nމިއީ ޒުވާނުން ވަޒީފާތަކަށް ތައްޔާރުކުރުމުގެ ގޮތުން މިނިސްޓްރީ އޮފް އިކޮނޮމިކް ޑިވެލޮޕްމެންޓް އާއި މޯލްޑިވްސް ޕޮލިޓެކްނިކާއި ގުޅިގެން ސިޓީ ކައުންސިލުން ކުރިޔަށް ގެންއިދުމަށް ރޭވިފައިވާ ކޯހެކެވެ.\nމިކޯހުގެ ތެރެއިން ސެޓްފިކެޓް ލެވެލް3ކޯހުގައި ބައިވެރިވުމުގެ ޝަރުތަކީ ބޭސިކް އެޑިއުކޭޝަން ފުރިހަމަކޯސްފައިވުން ނުވަތަ ސެޓްފިކެޓް ލެވެލް2ހާސިލުކޮށްފައިވުމެވެ. ހަތަރުމަހާއި6މަހާއި ދެމެދުގެ މުއްދަތެއްގައި ކުރިޔަށްގެންދެވޭ މިކޯސް ފެށުމަށް ހަމަޖެހިފައިވަނީ އަންނަ 2020 ވަނަ އަހަރުގެ ޖެނުއަރި ނުވަތަ ފެބްރުއަރީ މަހުގައެވެ.\nމިއީ މުޅިން ހިލޭ ކިޔެވޭގޮތަށް ކުރިޔަށް ގެންދެވޭ ކޯހެކެވެ.\nމިކޯހުގައި ބައިވެރިވުމަށް އެދޭ ފަރާތްތަކުން 31 ޑިސެމްބަރުގެ އޮފީސް ބަންދުވުމުގެ ކުރިން ފުވައްމުލައް ސިޓީ ކައުންސިލް އިދާރާގައި ނަންނޯޓް ކުރެއްވުމަށާއި އިތުރު މައުލުމާތު ސާފުކުރުމަށް 6865001 އަށް ގުޅުމަށް ސިޓީ ކައުންސިލުން އެދިފައި ވެއެވެ.\nއިތުރު ލިޔުންފުވައްމުަލައް ސިޓީ\nTags: ފުވައްމުަލައް ސިޓީ


Gaumee team ge furathama goalkeeper, New ge Vice Chairman kamah\nގައުމީ ޓީމުގެ ފުރަތަމަ ގޯލްކީޕަރު، ނިއުގެ ވައިސް ޗެއާމަނަށް\nނިއުރޭޑިއަންޓުގެ އިންތިހާބުގައި އެ ކުލަބުގެ ވައިސް ޗެއާމަންކަމަށް ވަޑައިގެނެވި ދެ ބޭފުޅުންގެ ތެރެއިން އެންމެ ހާއްސަ ބޭފުޅާކީ ސައްޔިދު އަލީ އެވެ. ދެވަނަ ވައިސް ޗެއާމަން އަކީ ކުރީގެ ފަނޑިޔާރު އައްބާސް ޝަރީފެވެ. ސައްޔިދު އަލީ ހާއްސަވާ ގިނަ ސަބަބުތަކެއް އެބަހުއްޓެވެ. އޭނާއަކީ ރާއްޖޭގެ ގައުމީ ޓީމްގެ ފުރަތަމަ ގޯލް ކީޕަރެވެ. މީގެ 40 އަކަށް އަހަރު ކުރިން ރާއްޖޭގައި ފުރަތަމަ ފަހަރަށް އެކުލަވާލެވުނު ޓީމުގެ ގޯލްކީޕަރަކީ ސައްޔިދު އަލީ އެވެ.\nނިއު ރޭޑިއަންޓްގެ ގޯލް ބެލެހެއްޓި ސައްޔިދު އަލީ އޭނާގެ ކީޕަރު އެންގި ބޭލިޔަސް އެކުލަބާއި އަދި ރާއްޖޭގެ ފުޓްބޯޅާއާ ދުރު ނޫން ކަން ހާމަ ކޮށްދިނީ ނއިުގެ މެނޭޖްމެންޓަށް އަލުން ވަޑައިގެން ނެވުމުން ނެވެ. ދެހާސް ތިން ވަނަ އަހަރާއި ހަތަރު ވަނަ އަހަރު ނިއުގެ މެނޭޖަރުގެ ގޮތުގައި އޭނާ ވަނީ ދަނޑަށް ވަޑައިގެންފަ އެވެ. މިފަހަރު ބޯޑުގެ ވައިސް ޗެއާމަން ކަމުގެ މަގާމާއެކު އޭނާ އަލުން ނިއުއަށް އެނބުރި އައީ އެ ކުލަބަށާއި ދިވެހި ފުޓްބޯޅައަށް އާ ބަދަލެއް ގެންނެވުމުގެ އަމާޒުގަ އެވެ.\n"ވަރަށް އުފާވޭ އަލުން ކުލަބަށް ހިދުމަތް ކުރަން އާ ދެވުނީމަ މި ދޭތެރެއިން ރާއްޖޭއިން ބޭރުގައި އުޅެން ޖެހުމުން ކުލަބުގެ ކަންކަމާ ވަރަށް ދުރުކޮށް ދިޔައީ އެހެން ނަމަވެސް ގަވައިދުން ވާނުވާ ބަލަން،" ރޭ ބޭއްވި ނިއުގެ ކޮންގްރެސްއަށް ފަހު އަވަސް އަށް ދެއްވި ހާއްސަ އިންޓަވިއުގައި ސައްޔިދު އަލީ ވިދާޅުވި އެވެ.\nކޮންގްރެސް އަށް ފަހު އޭނާ ވަނީ ނިއުގެ މެންބަރެއް ކަމަށްވާވާ ކުރީގެ ގޯލްކީޕަރު އަދި ކުރީގެ ގޯލްކީޕަރު ޓްރެއިނަރު ހަސަން ހަމީދު (ޑަކޭ) ގިނަ އިރުތަކެއް ވަންދެން ވާހަކަ ދައްކަވަން މަޑު ކުރައްވާފަ އެވެ.\nއިންޓަވިއުގައި އޭނާ ވަނީ އޭރު ގައުމީ ޓީމުގެ ގޯލްކީޕަރު އިހްތިޔާރު ކުރާ އުސޫލު ހިއްސާ ކޮށްފައެވެ. މިހާރު ކީޕަރު އިހްތިޔާރު ކުރާ ގޮތާއި އޭރު އޮންނަ ގޮތް ތަފާތެވެ.\n"އަޅުގަނޑާއި މާއްޓޭ (މައުރޫފް އަހްމަދު) އޭރު ހުންނާނީ ނިއުރޭޑިއަންޓް އެ ސީޒަނެއްގައި އެއް ވަނަ އަށް ގޮސްފިއްޔާ އަޅުގަނޑު ހުންނާނީ ގައުމީ ޓީމުގެ އެއް ވަނަ ގޯލް ކީޕަރަކަށް ވިކްޓްރީ އެއް ވަނަ އަށް ގޮސްފިއްޔާ މާއްޓޭ ހުންނާނީ އެއް ވަނަ ގޯލް ކީޕަރަކަށް އެހެންވެ ކޮންމެ އަހަރަކުވެސް އެއްވަނަ ކީޕަރުގެ މަގާމު އަބަދުވެސް ބަދަލު ވާނެ" އޭނާ ވިދާޅު ވިއެވެ.\nމިހާރު ދިވެހި ކީޕަރުން މަދެވެ. އެކަމާ ބެހޭގޮތުން ދެއްވީ ވަރަށް ސާދާ ޖަވާބެކެވެ. "ވޮލީގައި ސެޓަރުން ނުއުފެދޭހެން އަޅުގަނޑަށްވެސް ފާހަގަ ކުރެވުނީ ފުޓްބޯޅާއިގައި ކީޕަރުން އުފެދުން މަދުކަން ވޮލީ އަށް ބަލައިފިއްޔާ ދިވެހި ސެޓަރުން ހޯދަން އުނދަގޫ މިހާރު ބެޓިސް އެކަނި، އެގޮތަށް ކީޕަރުންނަށް މިވަނީވެސް އެއީ ތަންކޮޅެއް ޓެކްނިކަލް ދެ މަގާމު ވީމަ ކަމަށް ބެލެވެނީ." ސައްޔިދު އަލީ ވިދާޅުވި އެވެ.


Mee Bomeh Noon, Mee 1500 Tanuge Gas Rakkaa Kurevey Sphere Tank eh! - AO News\nމިއީ ބޮމެއް ނޫން؛ މިއީ 1500 ޓަނުގެ ގޭސް ރައްކާކުރެވޭ ސްފެއަރ ޓޭންކެއް!\nގދ. ތިނަދޫ ދެކުނު ސަރަހައްދުގައި ފެންނަން ހުންނަ މި ވަށް ބޯޅަ އަކީ ކޯއްޗެއް ހޭ ވަރަށް ގިނަ ބަޔަކު ސުވާލު އުފައްދައެވެ. އަތޮޅު ފެރީން ތިނަދޫ އަށް އަންނަ މީހުންވެސް މިއީ ކޮން ބޯޅައެއް ހޭ އަހާ އަޑު އަހަމެވެ. ބައެއް ކުޑަކުދިން މަންމާ މިއީ “ބެލޫން” އެއްތޯ ސުވާލުކޮށް އުޅެއެވެ. އަދި ބައެއް ޒުވާނުން މިއީ ބޮމެއް ހޭ އަހާ އަޑުވެސް އިވެއެވެ.\nއަސްލު ހަޤީޤަތަކީ މިއީ އެސް.ޓީ.އޯ. ގެ ސަބްސިޑިއަރީ ކުންފުންޏެއް ކަމަށްވާ، މޯލްޑިވް ގޭހުގެ އަމިއްލަ ބަޖެޓުން 5.8 މިލިއަން ޑޮލަރު ޚަރަދުކޮށްގެން ކުރިއަށްގެންދާ މަޝްރޫޢެކެވެ. މި މަޝްރޫޢުގެ ދަށުން އެޅުމަށް ހަމަޖެހިފައިވާ ގޭސް ޕްލާންޓް ވެގެން ދާނީ ރާއްޖޭގައި މިހާރު ހުރި، އެ ކުންފުނީގެ އެންމެ ބޮޑު ޕްލާންޓް ކަމަށާއި އެ ޕްލާންޓަކީ 1500 ޓަނުގެ ގޭސް ރައްކާ ކުރެވޭނެ އިންތިޒާމު ހަމަޖެހިގެންދާނެ ޕްލާންޓެއް ކަމަށް އެ ކުންފުނީގެ ޕްރޮޑަކްޝަން އިންޖިނިއަރިންގ ޖެނެރަލް މެނޭޖަރ އަހްމަދު އަމީރު މަޢުލޫމާތު ދެއެވެ.\nތިނަދޫ ކައުންސިލުން މޯލްޑިވް ގޭސް އަށް ދީފައިވާ 90،000 އަކަފޫޓުގެ މި ބިމުގައި އެ ކުންފުނިން ތަރައްގީކުރުމަށް ގަސްތުކޮށްފައިވަނީ ރާއްޖޭގެ މިހާތަނަށް އެޅިގެންދާނެ އެންމެ ބޮޑު ގޭސް ޕްލާންޓް އެވެ. އެތަނަކީ ތިނަދޫ ދެކުނު ފަރާތު ޖެޓީ ސަރަހައްދުގައި އޮންނަ ބިމެއް ކަމުން ރަށުން ބޭރުން އަންނަ ދޯނިފަހަރާއި ބޯޓުފަހަރަށް ގޭސް ބަރުކުރުމަށް ފަސޭހަ ވެގެންދާނެއެވެ.\nމި ޕްލާންޓް އެޅުމަށްފަހު ގޭސް ވިއްކާނީ މޯލްޑިވް ގޭސްގެ އޭޖެންޓުންނަށެވެ. ވަކި ސަރަހައްދަކަށް ޚާއްސަކޮށްގެން ނުވިއްކި ނަމަވެސް ދެކުނުގެ 04 އަތޮޅާއި އުތުރުން އެންމެ ކައިރީގައި އޮތް ހައްދުންމަތީގެ އެޖެންޓުންނަށް ވެސް ތިލަފުށިން ގޭސް ގަތުމަށް ވުރެން މި ޕްލާންޓް އިން ގޭސް ގަނެގެން، މިހާރަށްވުރެ ހެޔޮ އަގެއްގައި އާއްމު ރައްޔިތުންނަށް ފޯރުކޮށްދެވޭނެއެވެ.\nމޯލްޑިވް ގޭހުން ރާއްޖޭގައި ތަރައްގީ ކުރާ އެންމެ ބޮޑު ގޭސް ޕްލާންޓް ތިނަދޫގައި ގާއިމް ކުރެވިގެން ދިއުމުން ދެކުނުގެ ހަތަރު އަތޮޅަށް އެކި ގޮތްގޮތުން އޭގެ ފައިދާ ލިބިގެންދާނެ ކަމީ މި އަތޮޅުތަކުގެ ރައްޔިތުން ދެކެމުން އަންނަ ހުވަފެނެކެވެ. މީގެ އިތުރުން ތިނަދޫ ގައި އިތުރު ވަޒީފާގެ ފުރުޞަތުތަކެއް ވެސް އުފެދިގެންދާނެ ކަމީ ތިނަދޫ ކައުންސިލުގެ އުއްމީދެވެ.\nތިނަދޫ ކައުންސިލުން ގޭސް ޕްލާންޓް އެޅުމަށް މޯލްޑިވް ގޭސް އާއި އެކު އެއްބަސްވެވުނީ 2017 ވަނަ އަހަރުގައެވެ. މިއީ ތިނަދޫ ކައުންސިލުގެ ދެވަނަ ދައުރުގެ ހުރިހާ މެމްބަރުންވެސް އިއްތިފާޤުވެ ވަޑައިގެންނެވި މަޝްރޫޢެކެވެ. މި ޕްލާންޓްގެ ވަށާ ފެންސް ޖަހައި ވެއަރ ހައުސް އަޅައި ނިމި، ޕްލާންޓް ގައި ބަހައްޓާ ޓޭންކު ބުޑުތަކާއި ސާމާނު ރާއްޖެ ގެނެސް ސްފެއަރ ޓޭންކްގެ މަސައްކަތް ކުރިއަށްގެންގޮސް 2020 ވަނަ އަހަރުގެ ކުރީކޮޅުގައި މަސައްކަތް ވަނީ ހުއްޓާލާފައެވެ. އަދި ކޮވިޑް-19 ގެ ބަލިމަޑުކަން ފެތުރި 2020 ވަނަ އަހަރު ނިމިގެން ދިޔައީވެސް މި ތަނުގެ އަމަލީ މަސައްކަތެއް ނުކޮށެވެ.\nއެހެންނަމަވެސް މިހާރު މި މަޝްރޫއުގެ މަސައްކަތް ކުރުމަށް ޗައިނާ މީހުން ވަނީ ތިނަދޫއަށް އައިސްފައެވެ. މި މީހުން ޗައިނާއިން ކޮވިޑް-19ގެ ވެކްސިން ޖަހައިގެން އައިސްފައިވީ ނަމަވެސް އެޗް.ޕީ.އޭ ގެ ޤަވާޢިދާއި އެއްގޮތަށް އަމަލު ނުކޮށްގެން އާއްމުންގެ ޝަކުވާތަކެއް ހުރެދާނެތީ ތިނަދޫގައި ހޯމް ކަރަންޓީނުގެ 10 ދުވަސް ފުރިހަމަކުރުމަށްފަހު އަމަލީ މަސައްކަތަށް ނުކުންނާއެވެ.\nމި ޕްރޮޖެކްޓާއި ބެހޭގޮތުން ވާހަކަފުޅު ދައްކަވަމުން ގދ. ތިނަދޫގައި މި ޕްރޮޖެކްޓާއި ހަވާލުވެގެން ހުންނެވި މޯލްޑިވް ގޭސްގެ ޕްރޮޖެކްޓް އޮފިސަރ މުޙައްމަދު މޫސާ (ނޫޒަމް) ވިދާޅުވީ މާރިޗް މަހުގެ 08 ހިސާބުގައި މި ޕްލާންޓް ގައި ގޭސް ރައްކާކުރެވޭ ސްފެއަރ ޓޭންކްގެ ނުނިމި ހުރި މަސައްކަތް ފެއްޓޭނެ ކަމަށެވެ. މިފަދަ ބޮޑު ޕްރޮޖެކްޓެއް ކުރިއަށްގެންދާއިރު އާއްމުންގެ ސަލާމަތާއި ރައްކާތެރިކަން ކަށަވަރުކުރުމަށް އެޅެންހުރި ހުރިހާ ފިޔަވަޅެއް އަޅާނެކަމަށް ވެސް އޭނާ ވިދާޅުވިއެވެ.\nމި މަސައްކަތުގެ އިތުރުން ޕްލާންޓް އަށް ގޭސް ގެންނަ ބޯޓު ގާތް ކުރުމަށް ޕައިޕް ލައިން އެޅުމަށް މޫވިންގ މެކޭނިޒަމް ގާއިމުކުރުމަށް މެރިން ސާރވޭ ކުރުމުގެ މަސައްކަތަށް ކުރިއަށްގެންދިއުމަށް އެ ކަމަށް ގާބިލު މީހުންނާއި ވާހަކަ ދެކެވެމުން ދާކަމަށްވެސް އަމީރު ވިދާޅުވިއެވެ.\nމިއީ މޯލްޑިވް ގޭހުން އަޅާ އެންމެ ބޮޑު ގޭސް ޕްލާންޓް އެވެ. މޯލްޑިވް ގޭހުގެ ތިލަފުށީގެ ޕްލާންޓް ގައިވެސް ހުންނަނީ 1000 ޓަނުގެ ގޭސް ރައްކާ ކުރެވޭ ގޮތަށެވެ. ނަމަވެސް މިތަނުގައި 1500 ޓަނުގެ ގޭސް ރައްކާ ކުރެވޭނެއެވެ.\nމޯލްޑިވް ގޭސްގދ. އަތޮޅުގދ.ތިނަދޫ\nމާޗް 4, 2021\nPres.Yameen ge Uhuru visney sikudeege baaru verikamuge nafaa mifennanee. Mikahala kithanme kameh miadhu fennan huhtas e'kankan balaigai rahyitheh nei.


Khaassa Offer thakaa eku Dhiraagu High Speed Internet aai Dhiraagu TV ge Khidhumaiy mihaaru libeyne - AO News\nޚާއްސަ އޮފަރތަކާއެކު ކުރެންދޫއަށް ދިރާގު ހައި ސްޕީޑް އިންޓަރނެޓާއި ދިރާގު ޓީވީގެ ޚިދުމަތް މިހާރު ލިބޭނެ\nދިރާގު ހައިސްޕީޑް ފައިބަރ އިންޓަނެޓްގެ ޚިދުމަތާއެކު ދިރާގު ޓީވީގެ ޚިދުމަތް ޅ. ކުރެންދޫގައި ރަސްމީކޮށް އިފްތިތާހްކޮށްފިއެވެ.\nދިރާގުން ފޯރުކޮށްދޭ ޑިޖިޓަލް ޚިދުމަތްތައް ފުޅާކޮށް ތަރައްގީކުރުމުގެ ދަށުން މި ދެ ޚިދުމަތް ރަސްމީކޮށް އިފްތިތާހު ކޮށްފައިވަނީ ކުރެންދޫގެ ރައްޔިތުންނަށް ޚާއްސަ އޮފަރތަކަކައި އެއްކޮށެވެ.\nއެގޮތުން، ދިރާގު ފައިބަރ ބްރޯޑްބޭންޑް ޕެކޭޖްއަށް އެޕްލައި ކުރާ ކަސްޓަމަރުންނަށް ހިލޭ ފައިބަރ ގުޅައިދިނުމުގެ އިތުރުން ފައިބަރ އަށް ބޭނުންވާ ޚާއްސަ ރައުޓަރ ނުވަތަ އޯ.އެން.ޓީ ވެސް ހިލޭ ލިބިގެންދާނެއެވެ.\nމިއީ އެންމެ ހަލުވި ސްޕީޑް އާއި އެންމެ ބޮޑެތި ޑޭޓާ އެލަވަންސްތައް ހިމެނޭ ތަފާތު ޕެކޭޖްތައް ޚިޔާރުކުރުމަށް ލިބިގެންދާ ރަނުގެ ފުރުސަތެކެވެ. އަދި ދިރާގު ޓީވީއަށް އެޕްލައި ކުރާ ކަސްޓަމަރުންނަށްވެސް ޚިދުމަތް މުޅިން ހިލޭ ގުޅައިދިނުމުގެ އިތުރުން، ޖޯއިބޮކްސްވެސް (ޑީކޯޑަރ) މުޅިން ހިލޭ ލިބިގެންދާނެއެވެ.\nއެގޮތުން ކުރެންދޫގެ ރައްޔިތުންނަށް މިހާރު އެންމެ މަގުބޫލު ޓީވީ އަދި މުނިފޫހިފިލުވުމުގެ ކޮންޓެންޓް އެއް ޕްލެޓްފޯމެއްގެ ދަށުން ބަލާލެވޭނެއެވެ.\nދިރާގު ފައިބަރ ބްރޯޑްބޭންޑް ޚިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ބޮޑު ފައިބަރ ނެޓްވޯކްއެވެ. އެގޮތުން މިހާރު ރާއްޖޭގެ ގޭބިސީގެ 82 އިންސައްތައަށް މި ޚިދުމަތް ދިރާގުން ފޯރުކޮށްދީފައިވާއިރު މީގެ ތެރޭގައި 78 ރަށެއް ހިމެނެއެވެ. އަދި 100 އަށް ވުރެ ގިނަ ޗެނަލް ހިމެނޭ ދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ޚިދުމަތެވެ. ކޮންޓެންޓް، ކޮލިޓީ އަދި އަގުގައި އެއްވެސް ތަފާތު ކުރުމެއްނެތި ދިރާގުން ވަނީ ރާއްޖޭގެ 82% ގޭބިސީއަށް މިހާރު ދިރާގުޓީވީ ޚިދުމަތް ވަނީ ފޯރުކޮށްދީފައިއެވެ.


ޢީދުމީލާދުގެ ޙަޤީޤަތް 1 – DhiSalafiyyah\nޢީދުމީލާދުގެ ޙަޤީޤަތް 1\n28/01/2012 ޢަޤީދާއާއި ފިރުޤާތައް, މުހިއްމު ލިޔުންތައްއައްޝައިޚް އިބްރާހީމް ޔާމީން\nﷲ ގެ ޝަރީޢަތަށާއި، ރަސޫލާއަށް ކިޔަމަންވާންވީ ގޮތް ކީރިތި ޤުރުއާނާއި ކީރިތި ރަސޫލާގެ ސުންނަތުގައި ވަރަށް ސާފު ޞަރީޙަކޮށް ބަޔާންކޮށްދެއްވާފައިވެއެވެ. ކީރިތި ޤުރުއާނުގައި ﷲ ސުބްޙާނަހޫ ވަތަޢާލާ ވަޙީކުރައްވާފައިވެއެވެ.\nقُلْ إِنْ كُنْتُمْ تُحِبُّونَ اللَّهَ فَاتَّبِعُونِي يُحْبِبْكُمُ اللَّهُ وَيَغْفِرْ لَكُمْ ذُنُوبَكُمْ وَاللَّهُ غَفُورٌ رَحِيمٌ _ سورة آل عمران -31\nމާނައީ:” ކަލޭގެފާނު ވިދާޅުވާށެވެ! ތިޔަބައިމީހުން، ﷲ ދެކެ ލޯބިވާކަމުގައި ވަނީނަމަ، ފަހެ، ތިޔަބައިމީހުން، ތިމަންކަލޭގެފާނަށް ތަބަޢުވާށެވެ! އޭރުން، ﷲ ތިޔަބައިމީހުން ދެކެ ލޯބިވެވޮޑިގެންވާނެތެވެ. އަދި، ތިޔަބައިމީހުންނަށްޓަކައި، ތިޔަބައިމީހުންގެ ފާފަތައް ފުއްސަވައިދެއްވާނެތެވެ. ﷲ އީ، ގިނަގިނައިން ފާފަފުއްސަވާ، ރަޙީމްވަންތަ ރަސްކަލާނގެއެވެ.”\nاتَّبِعُوا مَا أُنْزِلَ إِلَيْكُمْ مِنْ رَبِّكُمْ وَلَا تَتَّبِعُوا مِنْ دُونِهِ أَوْلِيَاءَ قَلِيلًا مَا تَذَكَّرُونَ _ سورة الأعراف -3\nމާނައީ:” ތިޔަބައިމީހުންގެ ވެރިރަސްކަލާނގެ ޙަޟްރަތުން، ތިޔަބައިމީހުންނަށް ބާއްވައިލެއްވި ފޮތަށް ތިޔަބއިމީހުން ތަބަޢު ވާށެވެ! އަދި އެކަލާނގެ ފިޔަވައި، އެހެން އެހީތެރިންތަކަކަށް ތަބަޢު ނުވާށެވެ! ތިޔަބައިމީހުން ހަނދުމަކުރަނީ، ވަރަށްވެސް މަދުންނެވެ.”\nوَأَنَّ هَذَا صِرَاطِي مُسْتَقِيمًا فَاتَّبِعُوهُ وَلَا تَتَّبِعُوا السُّبُلَ فَتَفَرَّقَ بِكُمْ عَنْ سَبِيلِهِ ذَلِكُمْ وَصَّاكُمْ بِهِ لَعَلَّكُمْ تَتَّقُونَ _ سورة الأنعام – 153 މާނައީ:” އަދި މިއީ ތިމަންރަސްކަލާނގެ ސީދާވެގެންވާ ތެދުމަގެވެ. ފަހެ، އެމަގަށް ތިޔަބައިމީހުން ތަބަޢުވާށެވެ! (އެނޫން) މަގުމަގަށް ތިޔަބައިމީހުން ތަބަޢު ނުވާށެވެ! (އޭރުން) އެކަލާނގެ މަގުން ތިޔަބައިމީހުން ވަކިވަކިވެގެން ހިނގައިދާނެއެވެ. އެކަންތައްތަކަށް، ތިޔަބައިމީހުންނަށް އެކަލާނގެ ވަޞިއްޔަތް ކުރެއްވީ، ތިޔަބައިމީހުން ތަޤުވާވެރި ވުމަށްޓަކައެވެ.”\nއަދި ރަސޫލު ﷲ ޞައްލައް ﷲ ޢަލައިހި ވަސައްލަމް ޙަދީޘް ކުރައްވަވާފައިވެއެވެ.\n“إِنَّ أَصْدَقَ الْحَدِيْثِ كِتَابُ اللَّهِ , وَأَحْسَنَ الْهَدْيِ هَدْيُ مُحَمَّدٍ, وَشَرَّ الْأُمُوْرِ مُحْدَثَاتُهَا” _ سنن النسائي\nމާނައީ: ހަމަކަށަވަރުން އެންމެ ތެދު ބަސްފުޅަކީ ﷲގެ ފޮތެވެ. އަދި އެންމެ ރަނގަޅު ހިދާޔަތަކީ މުޙައްމަދު (ޞައްލަﷲ ޢަލައިހިވަސައްމަ)ގެ ހިދާޔަތެވެ. އަދި ކަންތައްތަކުގެ ތެރެއިން އެންމެ ނުބައިވެގެންވާ ކަމަކީ އަލަށް އުފެދޭ ކަންކަމެވެ. (އެބަހީ ދީނަށް އަލަށް އުފައްދާ ބިދުޢަތަކެވެ)”.\nއަދި ރަސޫލާ ޞައްލަﷲ ޢަލައިހިވަސައްމަ ޙަދީޘްކުރެއްވެވިއެވެ. “مَنْ أَحْدَثَ فِيْ أَمْرِنَا هَذَا مَا لَيْسَ مِنْهُ فَهُوَ رَدّ”_ رواه البخاري و مسلم\nމާނައީ: ” އަހުރެމެންގެ މިދީނުގައި ނުވާކަމެއް، މިދީނުގެތެރެއަށް އީޖާދުކޮށް ވައްދައިފި މީހާ ދަންނާށެވެ. ފަހެ އެކަން (އޭނަގެ މައްޗަށް) ރައްދުކުރެވޭނެއެވެ،”\nއަދި އިމާމް މުސްލިމްގެ ރިވާޔަތެއްގައި ވެއެވެ. “مَنْ عَمِلَ عَمَلًا لَيْسَ عَلَيْهِ أَمْرُنَا فَهُوَ رَدّ” މާނައީ: “އަހުރެމެން، މިދީނުގައި ނުކުރާ އާކަމެއް ކޮށްފިމީހާ ދަންނާށެވެ. އެކަން (އޭނަގެ މައްޗަށް) ރައްދުކުރެވޭނެއެވެ.”\nއެގޮތުން މީހުން ދީނަށް އިތުރުކޮށްފައިވާ ކަންތައްތަކުގެ ތެރޭގައި ރަސޫލުﷲ ޞައްލަﷲ ޢަލައިހި ވަސައްލަމަގެ އުފަންދުވަސް ނުވަތަ ރަބީޢުލް އައްވަލް މަހު ޢީދުމީލާދު ފާހަގަކުރުން ހިމެނެއެވެ. އެމީހުން މިދުވަސް އެކި ގޮތްގޮތަށް ފާހަގަކުރެއެވެ:\nބައެއް މީހުން މިދުވަހު ހަމައެކަނި ތަނަކަށް އެއްވެލާފައި މައުލޫދު ކިޔައިލައެވެ. އަދި ކޮންމެވެސް ވަރެއްގެ ނަސޭޙަތުގެ ބަސްކޮޅެއްވެސް ކުރިޔަށްގެންދެއެވެ. އަދި ބައެއް ޅެން ހަދައިގެން ކިޔައި ހަދައެވެ. ބައެއް މީހުން ކާތަކެތި މީސްތަކުންނަށް ބަހާކަމުގައި ވެއެވެ. އަދި ބައެއް މީހުން މިސްކިތްތަކާއި ގެތަކުގައިވެސް، މިދުވަސް ފާހަގަކުރާކަމުގައި ވެއެވެ.\nއަދި ބައެއްމީހުން މިވަރުންވެސް ނިންމައެއް ނުލައެވެ. އަންހެނުންނާއި ފިރިހެނުން އެއްވެ ލަވަކިޔުމާއި، ނެށުން ފަދަ ޙަރާމް ކަންތައްތައް ހިންގައެވެ. އަދި ރަސޫލާ ޞައްލަﷲ ޢަލައިހިވަސައްލަމަގެ ކިބައިން ކަންކަމަށް އެދުމާއި، އެކަލޭގެފާނަށް ގޮވައި އާދޭސްކުރުމާއި، އެބައިމީހުންގެ ޢަދުއްވުންގެ ކިބައިން ސަލާމަތްކޮށްދެއްވުމަށް އެކަލޭގެފާނަށް ދެންނެވުންފަދަ އެތައް އެތައް ޝިރުކުގެ ޢަމަލުތަކެއްވެސް މިކަމުގެތެރޭގައި ކުރަމުން ގެންދެއެވެ.\nކޮންމެފަދަ ގޮތަކަށް ކޮންމެ ނިޔަތެއްގައި މިކަން މިބައިމީހުން ކުރިކަމުގައި ވިޔަސް، މިކަމަކީ ކަނޑައެޅިގެން އަލަށް އުފައްދާފައިވާ ބިދުޢައެއްކަން ވަރަށް ސާފުކޮށް އެއްވެސް ޝައްކެއްނެތި އެނގެއެވެ. މިކަން އުފައްދާފައިވަނީ އެންމެ ހެޔޮ3ޤަރުނުގެ ފަހުން މިދީން ހަލާކުކޮށްލުމަށްޓަކައި ޝީޢީންގެ ފާޠިމީންނެވެ. އިބްނު ޚައްލިކާން ފަދަ ބައެއް ތާރީޚު ޢިލްމުވެރިން ބަޔާންކުރައްވާފައިވާ ގޮތުން، މިބައިމީހުންނަށްފަހު މިކަން ކުރީ އިރުބިލްގެ ރަސްގެފާނު އަލްމުޡައްފަރު އަބޫ ސަޢީދު ކުޥްކުބޫރީއެވެ. އެއީ ހަވަނަ ޤަރުނުގެ ފަހުކޮޅުގައެވެ. ނުވަތަ ހަތްވަނަ ޤަރުނުގެ ކުރީކޮޅުގައެވެ.\nއަބޫ ޝާމާ ވިދާޅުވިއެވެ. “މޫޞަލުގައި އެންމެ ފުރަތަމަ މިކަންކުރީ ޢުމަރު ބުން މުޙައްމަދު އަލްމަލާ އެވެ. އެއަށްފަހު އިރުބިލުގެ ރަސްގެފާނާއި، އަދި އެހެންމީހުންވެސް އެއަށް ޢަމަލުކުރަންފެށިއެވެ.”\nއަލް ޙާފިޡު އިބްނު ކަޘީރު “އަލް ބިދާޔަ ވަން ނިހާޔާ” ގައި އަބޫ ސަޢީދު ކުޥްކުބޫރީގެ ވާހަކަ ގެންނަވަމުން ވިދާޅުވެފައިވެއެވެ. “އަބޫ ސަޢީދު ކުޥްކުބޫރީ ރަބީޢުލްއައްވަލުމަހު މަޥްލިދު ފާހަގަކުރެއެވެ. އަދި އެމުނާސަބަތުގައި ބޮޑު ހަފުލާއެއް ބާއްވައެވެ. އެގޮތުން ބައެއް މިފަދަ މަޥްލިދުތަކުގައި އަލްމުޡައްފަރު ހަފުލާއަށް ދިޔަ ބައެއް މީހުން ބުނިގޮތުގައި އެ ހަފްލާތަކުގައި 5000 ބަކަރީގެ ބޯ ފިހާ ކަމުގައިވެއެވެ. އަދި 10000 ކުކުޅާއި، 100000 ބޮޑެތި ކެއުންތަކާއި، އަދި 30 ތަބަކުގެ ފޮނިކާތަކެތި ބަހައްޓާކަމުގައި ވެއެވެ… އަދި މެންދުރުން ފެށިގެން ފަޖުރުލުމާއި ހަމައަށް ލަވަކިޔުމުގައި ސޫފީން ދޫކޮށްލައެވެ. އަދި އެމީހުންނާއެކު އޭނާވެސް ނަށާކަމުގައިވެއެވެ.”\nއިބްނު ޚައްލިކާން ވިދާޅުވިއެވެ: “ސަފަރު މަހުގެ ފުރަތަމަ ދުވަސް އައުމުން އެބައިމީހުން އެ ގެތައް އެކި ވައްތަރުގެ އެއްޗެތިން ޒީނަތްތެރިކުރެއެވެ. އަދި އެއިން ކޮންމެ ތަނެއްގައި ލަވަކިޔާ ގުރޫޕަކާއި މިއުޒިކު ސާމާނުތައް ކުޅޭ މީހުން ތިބެއެވެ. އަދި އެހެން ގުރޫޕެއް އައުމުން މެނުވީ، އެބައިމީހުން އެތަންތަން ދޫކޮށްފަ ނުދެއެވެ. މިދުވަސްވަރު އެބައިމީހުން ހުރިހާ މަސައްކަތްތަކެއް ދޫކޮށްލައި، އަދި ހަމައެކަނި އެތަނަށް ގޮސް އެ މަޖާކުރުންތައް ބެލުން ނޫންކަމެއް ނުކުރާކަމުގައިވެއެވެ. މަޥްލިދަށް ދާން ދެދުވަހަށް ވުމުން، އެބައިމީހުން ވަރަށް ބައިވަރު ޖަމަލާއި، ގެރިއާއި، އަދި ބަކަރި ގެނެއެވެ. އަދި އެއަށް ބެރާއި މިއުޒިކު ސާމާނުތައް އަރުވައެވެ. އެއަށްފަހު އެއްވުމަށް ހަމަޖެހިފައިވާ ތަނަށް ދެއެވެ. އަދި މިބައިމީހުން މަޥްލިދުގެ ރޭ މަޣުރިބުނަމާދަށްފަހު ރަށް ބޭރަށް ނިކުމެ މަދަޙަ ކިޔާކަމުގައިވެއެވެ.”\nމިއީ އަޅުގަނޑުމެންގެ މުޖުތަމަޢުގެ ބައެއް މީހުންވެސް، ފަރުޟު ބައެއް ކަންތަކަށްވެސް ފަރުވާ ނުބަހައްޓާ މިންވަރަށް ފަރުވާބަހައްޓައި ފާހަނގަކުރަމުންދާ، ޢީދުމީލާދު، ފާހަގަކުރުން ފެށިގެން އައި ގޮތެވެ. ބޭކާރު މަޖާކުރުންތަކެވެ. ހޭދަކުރަން ނުޖެހޭ ކަމަކަށް ގިނަ ފައިސާތަކެއް ހޭދަކުރުމެވެ. ފައިސާ އިސްރާފުކުރުމެވެ. އަދި އެކަމެއް ކުރުމުން އެއްވެސް ފައިދާއެއް، އެމީހަކަށް ހާޞިލުނުވާ ބޮޑު ބިދުޢައެއްގެ ތެރޭގައި ހޭދަކުރެވޭ ވަޤުތުތަކެކެވެ.\nރަސޫލާ ޞައްލަﷲ ޢަލައިހިވަސައްލަމަގެ ސުންނަތް ރައްކާތެރިކޮށް ދެމެހެއްޓުމަކީ، ކޮންމެ މުސްލިމަކުވެސް ކުރަންޖެހޭނެ ކަމެކެވެ. އަދި ބިދުޢަތައް ދޫކޮށްލައި، އެފަދަ ކަންތައްތަކުން ދުރުވުމަކީވެސް ކޮންމެ މީހަކުވެސް ކުރަންޖެހޭނެކަމެކެވެ. އެއްވެސް ކަމެއް، އެކަމެއް ދީނުގައި އޮތް ގޮތް ނޭންގި ކޮށްގެން ނުވާނެއެވެ.


Bulhaleh saahibuge mahaana kaireegai innathaa dhe mas!\nމުފްތީގެ މަހާނަ ކައިރީ ބުޅާ އިންތާ ދެ މަސް ދުވަސް ވެއްޖެ\nކުއްތާ އާއި ބުޅާ ފަދަ ތަކެތި އޮޅުކޮށްގެން ގެންގުޅުމަކީ ބައެއް މީހުން ވަރަށް ކުރާޙިތުން ކުރާ ކަމެކެވެ. އަދި އިންސާނުންނާއި އެމީހުން އޮޅުކޮށްގެން ގެންގުޅޭ ޖަނަވާރުންނާ ދެމެދު ވަރަށް ޚާއްސަ ލޯތްބެއް އޮންނަ ކަމީ ވެސް ހަގީގަތެކެވެ. ބައެއް ފަހަރު އިންސާނުންނަށް ކުރިމަތިވާ ބިރުވެރި ހާދިސާތަކުގައި ޖަނަވާރުން އެ ސޮރުމެންގެ ފުރާނަ ގުރުބާން ކޮށްގެން އެ ސޮރުގެ ސާހިބު މީހާގެ ފުރާނަ ސަލާމަތް ކޮށްދެ އެވެ. އަނެއްބައި ފަހަރު ލޯބިވާ ޖަނަވާރުގެ ފުރާނަ ސަލާމަތްކުރަން އިންސާނުން ވެސް ބޮޑެތި ގުރުބާނީތައް ވެއެވެ.\nލެވެޑާ ނަމަކަށް ކިޔާ މީހަކު ޓުވިޓާގައި ޝެއާކުރި މި ވާހަކަ އަކީ ބުޅަލަކާއި އިންސާނެއްގެ މެދުގައި އޮތް ލޯބީގެ މިސާލެކެވެ.\nމި ބުޅަލަކީ ސާބިއާގެ މުފްތީއެއް ކަމަށްވާ ޝެއިޚް މުއައްމަރު ޒުކޯރްލީ އޮޅުކޮށްގެން ގެންގުޅުނު ބުޅަލެކެވެ. ނޮވެމްބަރު 6، 2021 ގައި މުފްތީ އަށް ކުއްލިއަކަށް ހާޓް އެޓޭކެއް ޖެހި ދުނިޔެ ދޫކުރެއްވީ އެވެ.\nމުފްތީގެ ޖަނާޒާއަށްފަހު އެންމެން ގެޔަށް ދިޔައިރު އޭނާގެ ބުޅާ މަހާނަ ކައިރީގައި އިނެވެ. ގެންދަން އުޅެ ވެސް އެ ސޮރެއް ނުދިޔަ އެވެ. އޭގެ ފަހުން ޖެނުއަރީ 11 ވަނަ ދުވަހު ލެވެޑާ ވަނީ ބުޅަލުގެ ފޮޓޮއެއް އަނެއްކާވެސް ޓުވިޓާގައި ޝެއާކޮށްފަ އެވެ. މުފްތީގެ މަހާނަ ކައިރީގައި ބުޅާ އިންދެ އެވެ.\nއޭނާ ބުނެފައިވާ ގޮތުގައި ފާއިތުވީ ދެ މަސް ދުވަހު ބުޅާ އޭނާގެ ސާހިބު މީހާގެ މަހާނައާ ދުރަކަށް ނުދެ އެވެ. އަބަދުވެސް އިންނަނީ އެތާނގަ އެވެ.\n"ބުޅާ އަބަދުވެސް މަހާނަ ވަށައިގެން ހިނގާ. ވަރުބަލިވީމަ މަހާނަ މަތީ އިށީނދެލައިގެން އިންނަނީ. މުއައްމަރު މަރުވިތާ ދެ މަހަށް ވުރެ ގިނަ ދުވަސް ފާއިތުވިއިރު ވެސް އޭނާގެ ބުޅާ އެންމެ ހިނދުކޮޅަކަށް ވެސް މަހާނަ ކައިރިން ދުރަކަށް ނުދޭ،" ލެވެޑާ ލިޔެފައި ވެއެވެ.\nއޭނާ ވަނީ މަހާނަ މަތީގައި ބުޅާ އިށީނދެގެން އިންދާ ނަގާފައިވާ ފޮޓޮއެއް ވެސް ޝެއާ ކޮށްފަ އެވެ. މިއީ މަޑު މުށިކުލައަކާއި ހުދުކުލައެއްގެ ބުޅަލެކެވެ.\nލެވެޑާ ލިޔެފައިވާ ގޮތުގައި މި ދުވަސްވަރަކީ ސާބިއާއަށް ފިނި މޫސުމެވެ. ނަމަވެސް ކިތަންމެ ފިނިވިޔަސް މަހާނަކައިރިއަށް ދުރަށް ދާން ބުޅާ ބޭނުމެއް ނުވެ އެވެ.\nފަރުވާ ލަސްވެގެން ލަންކާގައި މަރުވި ކުއްޖެއްގެ ވާހަކަ


Basket Ah Ves Bodu Haradheh - Natheejaa Sumeh - Vaguthu\nބާސްކެޓަށް ވެސް ބޮޑު ޚަރަދެއް – ނަތީޖާ ސުމެއް!\nރިޔޫނިއަން އާއި ދިވެހި ބާސްކެޓު ޓީމު ބައްދަލުކުރި މެޗުގެ ތެރެއިން - އެމްއޯސީ ފޮޓޯ: ނިޝާން އަލީ\nކުޅިވަރަށް ސަރުކާރުން ކުރާ ހޭދައާއި އެއްވަރުގެ ބަދަލެއް ނުލިބުމަކީ ވަރަށް ބޮޑު މައްސަލައެކެވެ. ގައުމު ތަމްސީލް ކުރަން ބޮޑު ޚަރަދު ކޮށްގެން ރާއްޖެ އިން ބޭރަށް ދަތުރުކުރާ ޓީމްތައް އެދަތުރަކީ ޗުއްޓީ ދަތުރެއް ކަމަށް ހަދާލުމަކީ މިހާރު ބަލައިގަނެވޭނެ ކަމެއް ނޫނެވެ. ނަމަވެސް ބައެއް ކުޅިވަރު އެސޯސިއޭޝަންތަކުން ޓީމްތައް ރާއްޖެ އިން ބޭރަށް ފޮނުވަނީ ޗުއްޓީ އަށެވެ. މަންޒަރު ރީތިކޮށްލަން ބުނަނީ މިއީ "ތަޖުރިބާ ހޯދުމުގެ މުބާރާތެއް" ކަމަށެވެ.\nނިމިގެން ދިޔަ އިންޑިއަން އައިލެންޑް ގޭމްގައި "ތަޖުރިބާ ހޯދުމުގެ ގޮތުން ޗުއްޓީ ދަތުރެއްގައި" ބައިވެރިވި އެއް ޓީމަކީ ބާސްކެޓް ޓީމެވެ. ގައުމު ތަމްސީލް ކުރަން ގައުމީ ބާސްކެޓް ޓީމް ގޮސް ދަނޑު ބޭރުގައި ކުރި ކަންތައްތައް ބާއްވާފައި ފުރަތަމަ ނަތީޖާގެ ވާހަކަދައްކަން ހިނގާށެވެ.\nކުޅުނު ތިން މެޗުން ބަލިބެ ގައުމީ ބާސްކެޓް ޓީމް ކަޓައިގެން ދިޔައީ އެވެ.\nމި މުބާރާތުގެ ފުރަތަމަ މެޗުގައި ރާއްޖޭގެ ބާސްކެޓް ޓީމު ނިކުތީ ރިޔޫނިއަން އާއި ދެކޮޅަށެވެ. އެ މެޗުން ރާއްޖެ ޓީމު ބަލިވީ 106 ޕޮއިންޓް 42 ޕޮއިންޓުންނެވެ. މުބާރާތުގެ ދެވަނަ މެޗުގައި ރާއްޖޭގެ ޓީމު ނިކުތީ މަޑަގަސްކަރ އާއި ދެކޮޅަށްށެވެ. މި މެޗުން ރާއްޖޭގެ ބާސްކެޓް ޓީމު ބަލިވީ 93 ޕޮއިންޓް 23 ޕޮއިންޓުންނެވެ. ފަހުމެޗްގައި ސީސެލްސް އާއި ދެކޮޅަށް ކުޅުނު މެޗުން ރާއްޖޭގެ ބާސްކެޓް ޓީމު ބަލިވީ 90 ޕޮއިންޓް 55 ޕޮއިންޓުންނެވެ.\nމިއަހަރު ވެސް ބާސްކެޓް އެސޯސިއޭޝަންގެ ބަޖެޓަކީ 14 މިލިއަން ރުފިޔާ އެވެ. ފާއިތުވި ދެއަހަރު ކޮންމެ އަހަރަކު ފަސް މިލިއަނަށް ވުރެ ގިނަ ރުފިޔާ ބާސްކެޓް އެސޯސިއޭޝަނުން ޚަރަދު ކޮށްފައި ވެއެވެ. ކޮންމެ މަހަކު ސަރުކާރުން ގައުމީ ޓީމްގެ ކުޅުންތެރިންނާއި ކޯޗިން ސްޓާފުންނަށް މުސާރަ ދެމުން އަންނަތާ ހަތަރު އަހަރުވީ އެވެ. ޓެކްސް ދައްކާ އާއްމު ރައްޔިތުންގެ އަތުން ލިބޭ ފައިސާ ކުޅިވަރަށް ހޭދަކުރާ އިރު އެކުޅިވަރަކުން ރަނގަޅު ނަތީޖާ އެއް ނެރެވެން ޖެހޭނެއެވެ.\nއައިއޯއައިޖީ – ޗުއްޓީ ދަތުރެއް\nއައިއޯއައިޖީ އަށް ގެންދިޔަ ޓީމްގައި ހިމަނާފައި ވަނީ މީގެ 15 އަހަރު ކުރިން ވެސް ބާސްކެޓް ކުޅެން ތިބި މީހުންނެވެ. ޒުވާނުންނަށް ފުރުސަތު ދީފައެއް ނުވެއެވެ. މިހާރު ބާސްކެޓްގެ ފުރަތަމަ ޑިވިޝަންގެ އިތުރު މުބާރާތެއް ނެތުމުން ކުޅުންތެރިން މަގުމަތިވެފައި ތިބޭތާ ހައެއްކަ މަސް ވެގެން ދިއުމުން ދެން ނިކުންނާނެ ނަތީޖާ ކިތަންމެ ރަނގަޅަކަށް ވެސް އައިއޯއައިޖީ އިން ފެނިގެން ދިޔައެވެ.\nބާސްކެޓް ޓީމަށް އައިއޯއައިޖީގައި މެޑަލްއެއް ނުލިބުން އެއީ ރާއްޖޭގެ ބާސްކެޓް އޮތް ހިސާބަށް ބަލާއިރު މުބާރާތައް ދާއިރު ވެސް ކަށަވަރު ކަމަކަށް ވެދާނެއެވެ. ނަމަވެސް އޭގެ މާނައަކީ މިމުބާރަތަކީ ޗުއްޓީ ދަތުރަކަށް ހަދާލަން ޖެހުމެއް ނޫނެވެ. ފުރަތަމަ ދެ މެޗުން ބަލިވިއިރު ތިން ވަނަ މެޗަކީ ރަނގަޅު ފައިޓެއް ދެވޭނެ މެޗެއްކަން ކުރީގެ ތަޖުރިބާ އިން ވެސް އޮތީ އެނގޭށެެވެ. ނަމަވެސް ދެވަނަ މެޗަށް ފަހު ޓީމް ނައްޓާލީ "ބީޗް ޑޭ" އަކަށެވެ. މޫދަށް އެރިލާ މަޖާ ކޮށްލާށެވެ. އިތުރަށް ޕްރެކްޓިސްކޮށް ތިން ވަނަ މެޗުން ފަރަގު ކުޑަކުރަން މަސައްކަތް ކުރުމުގެ ވިސްނުމެއް ކޯޗިން ސްޓާފުން ނުގެންގުޅުނެވެ.\nމުބާރާތުގައި ޓީމް ދެއްކި ކުޅުމަށް ބަލާއިރު ޓީމްގެ ކެޕްޓަން މުހައްމަދު ޒިލާލް (ޒިލާ) އަކީ ޓީމްގައި ހުރި އެންމެ ތަޖުރިބާކާރު ކުޅުންތެރިޔާ އެވެ. ނަމަވެސް އޭނާ އަށް ވެސް މުޅި މުބާރާތުގައި ކުޅުނު ތިން މެޗުން ދިހަ ވަރަކަށް ޕޮއިންޓް ހޯދައި ދެވުމުން މުޅި ޓީމްގެ ފެންވަރު އަންދާޒާ ކޮށްލެވެއެވެ.\nމުބާރާތައް ގައުމީ ޓީމް ފުރައިގެން ދިޔައިރު ރާއްޖޭގައި ބާސްކެޓް މުބާރާތެއް ނުބާއްވާތާ ހައެއްކަ މަސް ވީއެވެ. ގައުމީ ޓީމަށް ކުޅުންތެރިން ނަގާފައި ވަނީ ވެސް ދައްކާ ކުޅުމަށް ވުރެ ބޮޑަށް އަމިއްލަ އެޖެންޑާއެއްގެ ދަށުން ކަމަށް ތުހުމަތު ކުރުމުގެ ޖާގަ އެބައޮތެވެ.\nއައިއޯއައިޖީގައި ގައުމީ ދިދަ އުފުލުން އަހުމަދު ޒަބީރު (ޒަބީ) އަށް ދިން އިރު އޭނާ އަށް އެޝަރަފް ލިބުނީ އޭނާ އަކީ ބާސްކެޓް އެސޯސިއޭޝަންގެ ނައިބު ރައީސް ހަސަން އިސްމާއިލްގެ ޓީމް ކަމަށްވާ ޓީރެކްސްގެ ކުޅުންތެރިކަށް ވުމުން ކަމަށް ބުނުމުގެ ފުރުސަތު އެބައޮތެވެ. ޒަބީ އަކީ ގައުމީ ޓީމްގެ ކެޕްޓަނެއް ނޫނެވެ. ވައިސް ކެޕްޓަނެއް ނޫނެވެ. އަދި ބާސްކެޓަށް ވުރެ އައިއޯއައިޖީގައި ކާމިޔާބު ހޯދާފައިވާ ކުޅިވަރުތަކާއި، ކާމިޔާބު ހޯދާނެ ކަން ކުރިން ކަށަވަރު ވެފައި އޮތް ކުޅިވަރުތައް އޮތް އިރު ޒަބީ އަށް އެޝަރަފު ދިނުމުން ސުވާލު އުފެދެއެވެ.\nއެސިސްޓެންޓް ކޯޗް – ޗީލީޑަރެއް\nގައުމީ ޓީމްގެ ކޯޗުންނާއި އެސިސްޓެންޓް ކޯޗުންނަކީ ކަމާއި ގުޅޭ ސެޓްފިކެޓްތަކާއި ފާސްތައް ނަގައިގެން ތިބެން ޖެހޭ ބައެކެވެ. ނަމަވެސް ބާސްކެޓް ޓީމްގެ އެސިސްޓެންޓް ކޯޗްގެ މަގާމުގައި ހުރި އަލީ އިޝާމް (ބަނީ) ގެ އަތުގައި ބައިނަލްއަޤުވާމީ ފާހެއް، އަދި ސެޓްފިކެޓެއް ވެސް އޮތް ކަމަކަށް ނުވެއެވެ. އަދި މުބާރާތުގައި ބާސެކްޓް ޓީމްގެ އެސިސްޓެންޓް ކޯޗް ބަނީ ފެނިގެން ދިޔައީ ޗީލީޑަރެއްގެ ގޮތުގައެވެ. ރާއްޖެއިން ބައިވެރިވި އެހެން ޓީމްތައް ކުޅުނު އިރު ވައްތަރު ވައްތަރަށް ނެށުން ފިޔަވައި އިތުރު ކަމެއް ބަނީ ކުރި ކަމަކަށް ނުވެއެވެ. އެމަންޒަރުތައް ފެންނަ ވީޑިއޯތައް މީސް މީޑިއާގައި ދަނީ ދައުރުވަމުންނެވެ.\nޓީޓީގެ ފައިނަލްގައި ރާއްޖޭގެ ދެކުޅުންތެރިން ކުޅެމުން ދިޔައިރު ބަނީ ލީޑްކޮށްގެން ދަނޑުގައި ކުރިއަށް ގެންދިޔައީ ލަވަ ބާޒީ ކުޅުމެވެ. ޓީޓީގެ ފައިނަލަށް ފަހު ދެ ކުޅުންތެރިން ވެސް ވަނީ ލަވަ ބާޒީގެ ސަބަބުން މެޗަށް ދޭން ޖެހޭ ސަމާލުކަން ނުދެވި ދަތިތައް ކުރިމަތިވި ކަމަށް ބުނެފިއެވެ.\nގައުމީ ޓީމެއްގެ އެސިސްޓެންޓް ކޯޗެއްގެ އުޅުމާއި، އަޙްލާޤު މިފެންވަރަށް ދިއުމުން އެވާހަކަ ދައްކަން ޖެހެއެވެ. އަދި ބަނީ އަކީ ބާސްކެޓްގެ އެންމެ ވަރުގަދަ އެއް ކްލަބް ކަމަށްވާ ކިންގްސްގެ ހެޑް ކޯޗް ކަން ވެސް ފާހަގަ ކޮށްލަން ޖެހެއެވެ.\nބާސްކެޓް އެސޯސިއޭޝަން – ބައެއްގެ އަމިއްލަ އެޖެންޑާ ފެތުރުމުގައި\nބާސްކެޓް އެސޯސިއޭޝަންގެ ނައިބު ރައީސް ހަސަން އިސްމާއިލް އަކީ ބާސްކެޓް އެސޯސިއޭޝަންގެ ހުރިހާ ކަމެއް ކުރާ އެސޯސިއޭޝަން "ރޫހާނީ ލީޑަރެވެ." އެއީ ރައީސް އޮފީހުގެ ސްޓޭޓް މިނިސްޓަރެކެވެ. ބާސްކެޓް ދެކެ "ވަރަށް ލޯބިވާ ބޭފުޅެކެވެ." އެކްސްކޯގެ އަޣުލަބިއްޔަތު އޮތީ ހަސަން އިސްމާއިލަށެވެ. އޭނާ ބޭނުންވާ ގޮތަކަށް ގައުމީ ޓީމް އެކުލަވާލާ، އޭނާގެ ޓީމަށް ކުޅޭ ކުޅުންތެރިންނަށް ގައުމީ ޓީމުން ފުރުސަތުދީ، ސަރުކާރުން މުސާރަ ނަގަމުންދާ ކަމުގެ ތުހުމަތު ވަނީ ކުރެވިފައެވެ. އެކަމުގެ ތަފްސީލަށް އެހެން ލިޔުމެއްގައި ބަލާލާނީއެވެ.\nފާއިތުވި ދެތިން އަހަރު ބާސްކެޓް ވަޅު ޖަހައިގެން ދިޔައިރު، ސަރުކާރުން ކުރަމުންދާ ޚަރަދުތަކުން ފެންނަ ނަތީޖާ އާއި މެދު ސުވާލު އުފައްދަން ޖެހެއެވެ. ފުޓްބޯޅަ އެސޯސިއޭޝަނަށް ސަރުކާރުން ކުރި ޚަރަދުން ނަތީޖާ ނުފެނިގެން ޔޫތު މިނިސްޓަރ ލޮލުފިޔަ ނުޖެހިގެން އުޅުއްވިއެވެ. ނަމަވެސް ބާސްކެޓް އެސޯސިއޭޝަން އެހާލަތުގައި އޮތް އިރު އެމަންޒަރު މިނިސްޓަރަށް ފެނިވަޑައެއް ނުގަންނަވައެވެ. ސަބަބަކީ ހަސަން އިސްމާއިލަކީ ސްޓޭޓް މިނިސްޓަރަކަށް ވެފައި އޭނާގެ ނުފޫޒާއި ބާރު މުޅި ސަރުކާރުގެ މައްޗަށް ފެތުރިފައި އޮތުން ހެއްޔެވެ؟\nނަތީޖާ ނެރެވޭނީ ކިހިނެއް؟\nބާސްކެޓް ކުރިއަރުވަން ކުރަން ޖެހޭ މަސައްކަތް ވަރަށް ގިނައެވެ. ފުރަތަމަ ކަމަކީ ބާސްކެޓް އެސޯސިއޭޝަނަކީ ބަޔަކު އަމިއްލަ މަންފާ ހޯދަން ގެންގުޅޭ މުދާ ގަނޑެއްގެ ގޮތުގައި ޒަމާންތަކެއް ވަންދެން އޮތް އޮތުމަށް ނިމުމެއް ގެނައުމެވެ.\nދެވަނަ ކަމަކަށް ބާސްކެޓްގެ ވައިޑީޕީ ވަރުގަދަ ކުރުމެވެ. ބާސްކެޓް ކުޅުންތެރިންނަށް ވުމުގެ ހުވަފެން ދެކެމުން އަންނަ ފުރާވަރު އުމުރުގެ ކުދިންނަށް ބާސްކެޓްގެ ރަނގަޅު ތަމްރީންތަކެއް ލިބޭނެ މަގެއް ދައްކުވައިދޭން އެބަޖެހެއެވެ.\nތިން ވަނަ ކަމަކަށް ބާސްކެޓްގެ މުބާރާތްތައް ހަރުދަނާ ގޮތެއްގެ މަތިން ބޭއްވޭނެ ގޮތެއް ހޯދަން އެބަޖެހެއެވެ. މުބާރާތްތަކަކީ އެސޯސިއޭޝަނުން ބޭނުންވީމާ ބާއްވާ، ބޭނުން ވީމާ ނުބާއްވާ ދޫކޮށްލާ މުބާތްތަކަކަށް ވެގެން ނުވާނެއެވެ. މުބާރާތްތަކުގެ ތާރީޚް ބާސްކެޓް އެސޯސިއޭޝަންގައި ތިބޭ ބައެއްގެ ޗުއްޓީ އާއި ދިމާވާތީ ކެންސަލް ކުރުމުގެ ބަދަލުގައި ހަރުދަނާ އުސޫލެއްގެ ދަށުން ކަށަވަރު ތާރީޚްތަކެއް ޓީމްތަކަށް ދީފައި އޮންނަން އެބަޖެހެއެވެ.\nއެހެންކަމުން ޒާތީ ހަސަދައާއި، އަމިއްލަ އެދުން އެއްފަރާތްކޮށް ބާސްކެޓަށް ރަނގަޅު ގޮތެއް ހޯދަން ހުރިހާ ފަރާތްތަކަކުން ވެސް މަސައްކަތް ކުރަން އެބަޖެހެއެވެ.\nރާއްޖޭގައި އައިއޯއައިޖީ ބާއްވަން ލިބުނު ފުރުސަތު ގެއްލި މަޑަގަސްކަރައަށް ލިބިއްޖެ\nއޮގަސްޓް 4, 2019 09:06\n14 މިލިޔަނޭ މާތް ކަލާކޯ، މީ ކީއްކުރާ ބައެއް ތަ ތިޔަލާރިޔަށް ހަދާ ގޮތެއް ބަލަން ޖެހޭނުން\nއޮގަސްޓް 4, 2019 10:03\nރާއްޖޭގައި ބާސްކެޓަށް ޚަރަދުކުރުމަކީ މޮޔަކަމެއް!\nއޮގަސްޓް 4, 2019 17:24\nބާސްކެޓާ ދިމާލަށް އެއްޗިސް ކިޔާއިރު ގައުމީ ކުޅިވަރު ކަމަށް ވާ ފުޓުބޯޅަ މާ ރަގަނޅެއް ނޫން\nއޮގަސްޓް 4, 2019 10:17\nބާސްކެޓްބޯޅަ އެސޯސިއޭޝަންގެ ހަލާކު މަންޑޭ، މީއަޅެކާކުތަ.\nއޮގަސްޓް 4, 2019 10:18\nއެސޯސިއޭޝަންގެ ފައިސަައަށް ބަނޑޭ އާއި މަންޑޭ އިހުމާލްވެފައި.\nއޮގަސްޓް 4, 2019 10:20\nއެސޯސިއޭޝަންގެ ހަރަދުތަށް އަތްނުފޯރާ ކުޅުންތެރިންނަށް ދޭއެއްޗެއްނޯވޭ. ކޮބާތަ އޭސީސީ\nއޮގަސްޓް 4, 2019 10:21\nމަންޑޭ އެމްއާރޑީސީ އަށް ހެދިގޮތް އެސޯސިއޭޝަނަށްވެސް\nއޮގަސްޓް 4, 2019 10:31\nޓީޓީ ބެޑްމިންޓަން ހޯދާކާމިޔާބީޔަކީ ޕްލޭޔަރުންނާއި ބެލެނިވެރިންގެ ބުރަމަސަތްކަތް މިފަހަރު އައިއޯއައިޖީގަވެސް ބެޑްމިންޓަން ޓީމްގެ ކޯޗް އެއްފަރާތްކޮއް މެޗްތައްކުޅުނުއިރު ކޯޗަކައް ހަރަކާތްތެރިވީ ބެޑްމިންޓަން އެސޯސިއޭސަންގެ ގީއެސް މެޑަލް ލިބޭނެކަން ޔަގީންވިހިސާބުން ޖީއެސް ބޭނުންވީ މެޑަލް އަޅަން.\nއޮގަސްޓް 4, 2019 10:43\nބާސްކެޓް ބޯޅައިގައި މިހާރު އިންޓަރނޭޝަނަލް މުބާރާތްތަކުގައި ބައިވެރިވެ ވާދަކުރެވޭ ފެންވަރުގެ ޓީމެއް ނެތް. ބައިނަލްއަޤްވާމީ މުބާރާތްތަކަށް ބާސްކެޓް ބޯޅަ އަށް ސަރުކާރުން ކުރާ ޚަރަދުގެ ބަދަލުގައި ޓީޓީ އަދި ބެޑްމިންޓަން ފަދަ އުއްމީދީ ކުޅިވަރުތަކަށް ޚަރަދު ކުރުން މުހިއްމު. ބާސްކެޓް ބޯޅަ ފުރަތަމަވީ ލޯކަލް މުބާރާްތްތައް ގިނަކުރަން.\nއޮގަސްޓް 4, 2019 12:08\nކުޅިވަރު ކުރިއަރުވަން ތިބޭ މީހުން ވެގެން ކުޅިވަރު ޖޯކަކަށް ހަދަނީ ދޯ. އެކަމަކު ސުނީ އަކަށް ވަކި ދުލެއް ނުދޭ އިންގޭ\nއޮގަސްޓް 4, 2019 12:11\nހޫޫން، ޑާންސް އިންޑިޔާ ޑާންސް އަށް ތައްޔާރުވާ ސޮރެއްތަ މީ އަނެއްކާ؟\nއޮގަސްޓް 4, 2019 12:52\nޒަބީ އަށް ދިދަ ދިންގޮތް މަވެސް ވިސްނާ ވިސްނާ ނޭންގުނު. ޓީމަށް އަރަނީވެސް ކިރިޔާ!\nޒަބީ އަށް ދިދަ ދިން ގޮތް ހޯދަން އެބަޖެހޭ. ޓީމަށްވެސް އަރަނީ ކިރިޔާ.\nއޮގަސްޓް 4, 2019 13:31\nތިޒިލާ އެންޑް ޒަބީ ބޭރުކުރޭ\nއޮގަސްޓް 4, 2019 13:48\nމީ ކޯޗެއް ނޫނެއްނު، މީ ނަޝާ މާގަޑެއްނު، މިސޮރު ރަނގަޅުވާނެ އީދައް އަހަރުމެން ރަށައް ގެންނަން އީދު ޝޯއަށް\nއޮގަސްޓް 4, 2019 13:49\nސުނީ ގޮޓް ކޮމްޕެޓިޝަން\nއޮގަސްޓް 4, 2019 14:07\nމި ލިޔުނު މީހަކު ހަސަދައެއް ފިލުވާލާފަތަ މިއޮތީ.!\nއޮގަސްޓް 4, 2019 17:25\nއޮގަސްޓް 5, 2019 11:50\nބާސްކެޓް ކުރިއަރުވަން ކުރަން ޖެހޭ މަސައްކަތް ވަރަށް ގިނައެވެ. ފުރަތަމަ ކަމަކީ ބާސްކެޓް އެސޯސިއޭޝަނަކީ ބަޔަކު އަމިއްލަ މަންފާ ހޯދަން ގެންގުޅޭ މުދާ ގަނޑެއްގެ ގޮތުގައި ޒަމާންތަކެއް ވަންދެން އޮތް އޮތުމަށް ނިމުމެއް ގެނައުމެވެ ހަމަ ރަނގަޅު ވާހަކަ އެއް 1991 އިން ފެށިގެން ބޯގަންވިލާ އައިލާ ބޭފުޅުން ތިއްބަވައިގެން ކުަރޭ ކަމެއް ، އަނެއް ކޮޅުން ސުޕުން އައް ހަރަދު ކުރަނީ ލިބޭހާ ލާރިއިން\nއޮގަސްޓް 5, 2019 19:45\nމިތާ ބާސްކެޓް ކުޅޭ ކުދިންގެ ފެންވަރު އެބަހުރި. މައްސަލަޔަކީ ކުޅުންތެރިން އިތުރު ވަޒީފާ އަދާކުރަން ޖެހުން. ކޮންމެ ކުޅިވަރެއްވެސް މިތާ ހަމަ އެހެން. ކުޅުންތެރިންނަށް ނަތީޖާ ނެރެވޭނެ އެ ފުރުސަތު ފަހިކޮއްދިނީމަ.ބޭރު ގައުމު ތަކުގަވެސް ކުޅުން ތެރިން ތިބެނީ ކުޅެންގެން ނަތީޖާ ނެރެން ބައިތިއްބާފަ މުސާރަދީފަ.\nއޮގަސްޓް 5, 2019 21:24\nގައުމީ ޓީމް، މި ޝަރަފު މިވަރަކަށް އެބިއުސް ކުރެވޭނި. މިހާރުން މިހާރަށް އެސޯސިއޭޝަން ގެ އިންޓާނަލް ރިވިއުއެއް ހަދަން ޖެހޭ. ޢަދި ކުޅުންތެރިން ބަދަލުކުރަން ޖެހޭ...


މުދައްރިސުންގެ ދުވަހާއި ގުޅިގެން ފެސާ އިން ހަވާސް ޝޯ 2018 ބާއްވައިފި – MNUSU\nމުދައްރިސުންގެ ދުވަހާއި ގުޅިގެން ފެސާ އިން ހަވާސް ޝޯ 2018 ބާއްވައިފި\nއަހަރު ނިންމާލުމުގެ ހަރަކާތެއްގެ ގޮތުން ފެކަލްޓީ އޮފް އެޑިއުކޭޝަންގެ ހިންގާ ކޮމިޓީ (ފެސާ) އިން އިސްނަގައިގެން ”ހަވާސް ޝޯ“ ބާއްވައިފިއެވެ.އެހެން އަހަރުތަކެކޭ ވެސް އެއްފަދައިން މި އަހަރުގެ ޝޯ ވެސް ބާއްވައިފައިވަނީ ފައުންޑޭޝަން ސްޓަޑީސް ގެ އޮޑިޓޯރިއަމްގައެވެ. މުދައްރިސުންގެ ދުވަހާއި ގުޅިގެން ކުރިއަށްގެންދާ މި ހަރަކާތަކީ ފެކަލްޓީ އޮފް އެޑިއުކޭޝަންގެ ދަރިވަރުންގެ މެދުގައި ވަރަށް މަގުބޫލު ހަރަކާތެކެވެ.3އޮކްޓޯބަރ ވީ ބުދަ ދުވަހު މުދައްރިސުންގެ ދުވަހަށް ޚާއްސަކޮޢްގެން ބޭއްވި ޖަލްސާ އަށް ފަހު ”ހަވާސް ޝޯ“ ކުރިއަށް ގެންގޮސްފައިމިވަނީ5އޮކްޓޯބަރ 2018 ވަނަ ދުވަހުގެ ރޭގަނޑު 8:30 ގައެވެ.\n2012 ވަނަ އަހަރުން ފެށިގެން ފެކަލްޓީ އޮފް އެޑިއުކޭޝަންގެ ދަރިވަރުންގެ މެދުގައި ކުލަގަދަކޮށް ފާހަގަ ކުރަމުން ދާ ”ހަވާސް ޝޯ“ އެހެން އަހަރުތަކާއި ޚިލާފަށް މިއަހަރު ވަނީ އިތުރު ފެކަލްޓީތަކަށް ވެސް ދައުވަތު އަރުވާފައެވެ. އެގޮތުން ފެކަލްޓީ އޮފް ހެލްތު ސައިންސް (ހީލާރސް)، ދިވެހިރާއްޖޭގެ ގައުމީ ޔުނިވަރސިޓީގެ ބިޒްނަސް ސްކޫލް (ބީ.އެސް.އެސް.އޭ) އަދި ސެންޓަރ ފޮ ފައުންޑޭޝަން ސްޓަޑީސް(ތަރަހަ)ގެ ދަރިވަރުންނަށް ވަނީ މި އަހަރުގެ ޝޯ ގައި އައިޓަމް ހުށަހެޅުމުގެ ފުރުސަތުދީފައެވެ. ޖުމްލައަކު 18 އައިޓަމް ހިމެނުނު މި ޝޯ ވެގެން ގޮސްފައިމިވަނީ ދަރިވަރުންގެ ފޮރުވިފައިވާ އެކި ހުނަރުތަށް ދައްކާލުމަށް ހުޅުވާލެވިފައިވާ ޝޯ އަކަށެވެ.\nފެކަލްޓީ އޮފް އެޑިއުކޭޝަންގެ ޑީން، ދިވެހި ރާއްޖޭގެ ގައުމީ ޔުނިވަރސިޓީގެ ސްޓޫޑެންޓްސް ޑީން އަދި ފެކަލްޓީ އޮފް އެޑިއުކޭޝަންގެ ބައެއް ލެކްޗަރާއިންވެސް ވަނީ މި ޝޯ ބައްލަވާލެއްވުމަށްޓަކައި ފައުންޑޭޝަން ސްޓަޑީސް ގެ އޮޑިޓޯރިއަމް އަށް ވަޑއިގެންފައެވެ. ފެކަލްޓީ އޮފް އެޑިއުކޭޝަންގެ ޑީން މަރިޔަމް ފިޒާނާ ރަޝީދު ދަރިވަރުންނާއި މުޚާތަބު ކުރަޢްވާ ވާހަކަފުޅު ދައްކަވަމުން ވިދާޅުވެފައިވަނީ “ އެފް.އީ ސްޓައިލްގައި މިއަހަރުގެ ހަވާސް ޝޯ ބަލާލުމަށް ކެތްމަދުވަފައިވާ“ ކަމަށެވެ.\nލިޔުނީ: ޝަޒާރަތު ޝަރީފް ( ފެސާގެ މީޑިއާ ކޯޑިނޭޓާރ)


Ehaa bodah fenboduvee Ring Road hadhaafaivaa gothun: Mariya\nއެހާ ބޮޑަށް ފެންބޮޑުވީ ރިންގް ރޯޑް ހަދާފައިވާ ގޮތުން: މާރިޔާ\nމީން ދުވަހަކު ފެންބޮޑުނުވާ ވަރަށް މާލެ ތެރެ އިއްޔެ ފެންބޮޑުވި އެއް ސަބަބަކީ މާލެ ވަށައިގެން މިފަހުން ހެދި ރިންގް ރޯޑް މާ އުސްކޮށް ހަދާފައި ހުރުން ކަމަށާއި އެއީ އެ މަޝްރޫއުގެ ޕްލޭނިންގައި އުޅޭ ވަރަށް ބޮޑު މައްސަލައެއް ކަމަށް ހާމަވެފައިވާ ކަމަށް ޑިފެންސް މިނިސްޓަރު މާރިޔާ އަހުމަދު ދީދީ ވިދާޅުވެއްޖެ އެވެ.\nނޭޝަނަލް ޑިޒާސްޓާ މެނޭޖްމަންޓަށް ރޭ ވަޑައިގެން، މީޑިއާތަކާ ވާހަކަދައްކަވަމުން މިނިސްޓަރު މާރިޔާ ވިދާޅުވީ، މެކޭނިކަލް ޕަމްޕްތައް ބޭނުންކޮށްގެން ވެސް ފެންގަނޑު އަވަހަށް ހިންދާލަން އުނދަގޫތަކެއްވީ، ރިންގް ރޯޑް ހެދުމުގައި އެ މަގު މާބޮޑަށް އުސްކޮށް ހަދާފައި ހުރުމުން ފެންގަނޑު ރަށު ތެރެއަށް ފައިބާތީ ކަމަށެވެ. އެއީ އެ މަގު ހެދިއިރު އޭރުގެ ހައުސިން މިނިސްޓްރީއިން ވިސްނާފައި ނެތުމުން ދިމާވި ކަމެއް ކަމަށް މާރިޔާ ވިދާޅުވި އެވެ. މާރިޔާ ވިދާޅުވި ގޮތުގައި މިއީ "އަމާ ބުނީތީ ފަރަށްދާ ގޮތަށް ތަރައްގީ" ގެނައުމުގެ ނަތީޖާ އެވެ.\n"މިކަންތައް އެންމެ ބޮޑުވާ ގޮތަކީ އެ ހައްދަވާފައި ހުރިއިރު، އެތާގައި ހުރީ މެކޭނިކަލް ޕަންޕު ލައްވާފައި. އެކޮޅު [މާލޭގެ ބޭރުމަގު] އުސް. އެހެންވީމަ ހުރިހާ ފެނެއް ރަށު ތެރެއަށް މި ހިފަނީ. އެ ވާހަކަ އެމްއެންޑީއެފާއި ނެެޝަނަލް ޑިޒާސްޓާ މެނޭޖުމަންޓް ސެންޓަރުގެ ބޭފުޅުން ވެސް ކުރިން ވެސް ހިއްސާ ކުރެއްވި. މިއަދު ފެނިގެން ދަނީ ދެބައިކުޅަ އެއްބައި ތަރައްގީ، ހަދަންޖެހޭ ގޮތަށް ނޫން ގޮތަށް ހެދުނީމަ ދެން އެ ދިމާވާ ދަތިތައް މި ފެނިގެން ދަނީ. މިއީ ވަރަށް ހިތާމަ ހުރި ކަމެއް،" މިނިސްޓަރު މާރިޔާ ވިދާޅުވި އެވެ.\nރިންގް ރޯޑް މަޝްރޫއު ހެދުމުގެ ކުރިން، ހަދަން ޖެހޭ އެންވަޔަރުމަންޓް އިމްޕެކްޓް އެސެސްމަންޓް ހަދާފައި ނުވާތީ، އީޕީއޭއިން ވަނީ ހައުސިން މިނިސްޓްރީ މީގެ ކުރިން ޖޫރިމަނާ ވެސް ކޮށްފަ އެވެ. ސިނަމާލެ ބްރިޖާ ގުޅިގެން ދާނެ ގޮތަށް ރިންގް ރޯޑް ހެދީ މަގުގެ ދެ ފަރާތުގައި ހުރި ގަސްތައް ވެސް ކަނޑާލުމަށް ފަހު ތާރު އަޅައިގެން އެވެ. އެ މަޝްރޫއަށް ހަރަދުވި ފައިސާގެ އަދަދުތަކެއް ހައުސިން މިނިސްޓްރީ އިން އޭރު އާންމެއް ނުކުރެ އެވެ.\nއިއްޔެ ހެނދުނު 10 ޖެހިއިރު ވެހެން ފެށި ވާރޭ އިރުއޮއްސެން އުޅެނިކޮށް ހުއްޓާލިއިރު، މާލެއަށް ވަނީ 223.5 މިލިމީޓަރަށް ވުރެ ގިނައިން ވާރޭ ވެހިފަ އެވެ. އިއްޔެގެ ފެންބޮޑުވުމުގައި، ދެ އާއިލާއެއްގެ 20 މީހުން ތިބިގެތަކުން ނެރެ ވަގުތީ ހިޔާވަހިކަމަށް ގެންނަން ޖެހުނެވެ. އަދި 160 އަށް ވުރެ ގިނަ ގެތަކަށް ވަނީ ފެނުގެ އަސަރުކޮށްފަ އެވެ. އެންމެ ބޮޑަށް ފެނުގެ އަސަރު ކުރީ، މާފަންނު ކޮޅު އައިޖީއެމްއެޗް ސަރަހައްދުގައި ހުރި ގެތަކަށެވެ.\nރައީސް ސޯލިހުގެ ހައުސިން މިނިސްޓަރު މުހައްމަދު އަސްލަމް ރޭ ވިދާޅުވީ، މި ސަރުކާރުން ދެން އެންމެ ބޮޑު އިސްކަމެއް ދޭނީ މާލޭގައި ފެންބޮޑުވުމުގެ މައްސަލައަށް ހައްލެއް ގެންނަން ކަމަށެވެ. ފެންގަނޑު މުޅިން ހިންދާ ލެވުނީ ރޭ ދަންވަރު ވާން އުޅެނިކޮށެވެ.\nފެން ބޮޑުވުން މާރިޔާ އަހުމަދު ދީދީ ރިންގް ރޯޑް\n34 އަހަރުގެ ހިދުމަތަށް ފަހު އާޒިމް ރިޓަޔާކުރައްވައިފި


Furathama Sikundi Ah Anna Lafzakah Burave, Thibaage Neygey Kanthahthakeh Dhaneganevidhaane ފުރަތަމަ ސިކުނޑިއަށް އަންނަ ލަފުޒަކަށް ބުރަވެ، ތިބާގެ ނޭނގޭ ކަންތައްތަކެއް ދެނެގަނެވިދާނެ – Huvadhoo News Furathama Sikundi Ah Anna Lafzakah Burave, Thibaage Neygey Kanthahthakeh Dhaneganevidhaane Huvadhoo News\nފުރަތަމަ ސިކުނޑިއަށް އަންނަ ލަފުޒަކަށް ބުރަވެ، ތިބާގެ ނޭނގޭ ކަންތައްތަކެއް ދެނެގަނެވިދާނެ\nމިސިންގ ލެޓަރ އިފެކްޓް ކިޔާ ކާމިޔާބު ކޮންސެޕްޓެއްގެ އެހީގައި، އަހަރަމެންގެ ސިކުނޑީގެ ސަބްކޮންޝިއަސް މައިންޑްގައިވާ ގިނަ ކަންތައްތަކެއް ދަނެގަނެވެއެވެ. ބައެއް އަކުރުތައް މަދު ލަފުޒަކަށް ތިބާ ބަލާލުމުން، އެލަފުޒު ހަމަޖެއްސުމަށް ތިބާގެ ސިކުނޑި ބޭނުންކުރާ އަކުރުތަކަށް ބުރަވެ، ތިބާގެ ސިކުނޑީގައި ހިގަމުންދާ ތަފާތު ކަންކަމާއި، ވިސްނުން ގެންގުޅޭގޮތް ދެނެގަނެވިދާނެއެވެ.\nމިސިންގ ލެޓަރ އިފެކްޓުގައި ގެންގުޅޭ ތަފާތު ނަޒަރިއްޔާތުތަކެއް ވެއެވެ. އެއް ނަޒަރިއްޔާތު ބުނާގޮތުން ލަފުޒު ފުރިހަމަކުރުމަށް ތިބާ އިޚްތިޔާރު ކުރާ އަކުރަކީ، އިންސާނާއަށް ފަރިތަ އެންމެ އެނގޭ، ދަންނަ ލަފުޒުތައް ކަމުގައި ގަބޫލުކުރެވެއެވެ. އަދި މަދުވާ އަކުރު ހިމަނައިގެން ނިންމާ ލަފުޒަކީ އިންސާނާގެ ސިކުނޑިއަށް އަންނަ ފުރަތަމަ ލަފުޒު ކަމުގައި މިވިސްނުމުގައި ޤަބޫލުކުރެއެވެ.\nއެހެން ނަޒަރިއްޔާތަކުން ބަލާއިރު، މަދުވާއަކުރު ހަމަކޮށްގެން ސިކުނޑިން ރާވައި، ހަމަޖައްސާ ލަފުޒުން ހާމަކޮށްދެނީ މިހާގެ ސިކުނޑީގައި ހިނގާ ތަފާތު ވިސްނުންތަކާއި، ޤަބޫލުކުރާ ޤަބޫލުކުރުންތައް ކަމުގައި ބުނެއެވެ. މި ނަޒަރިއްޔާތަށް ބަލާއިރު، މިއީ ރަނގަޅު ޤަބޫލުކުރުންތަކެއްގެ ގޮތުގައި ބަލައިގަނެވެއެވެ. ސަބަބަކީ، އިންކް ބްލޮޓް ނުވަތަ ތަފާތު މަންޒަރުތައް އިންސާނުންގެ ސިކުނޑިން ނަގައިގަންނަ ގޮތަށް ބަލައި، މިހާގެ ވިސްނުން ހުންނަގޮތާއި ކަންކަމުގައި ދެކޭގޮތް ފަސޭހައިން ދެނެގަނެވޭތީއެވެ. މިގޮތުން، މިސިންގ ލެޓަރ އިފެކްޓުންވެސް، އިންސާނާ ސިކުނޑީގައި ހިނގާ ތަފާތު ވިސްނުންތަކާއި، ޤަބޫލުކުރާ ޤަބޫލުކުރުންތައް ދެނެގަނެވެއެވެ.\nއަބަދުވެސް އަހަރަމެންގެ ސިކުނޑީގެ ތެރޭގައި ތަފާތު އަހަރަމެންގެ ދިރިއުޅުމާއި، ފިކުރާއި، ޤަބޫލުކުރުންތަކާއި، ވިސްނުމަށް ބުރަވެ، ތަފާތު ކަންތައް ކުރިޔަށްދެއެވެ. އަހަރަމެން އިންސާނުންނަށް ފެންނަ ހުވަފެނަކީވެސް މިފަދަ އެއްޗެކެވެ. ދުވަހަކުވެސް ލޮލުން ނުފެންނަ، ތަޖުރިބާ ކޮށްފައި ނުވާ ތަފާތު ކަންކަން ހުވަފެނުގެ ގޮތުގައި ސިކުނޑި އަހަރަމެންނަށް ދައްކުވައިދެއެވެ.\nތިރީގައިވާ ފޮޓޯ ރަނގަޅަށް ބަލާށެވެ. ފޮޓޯގައިވާ ލަފުޒުގައި އަކުރެއް އުނިކުރެވިފައި ވާނެއެވެ. މިލަފުޒަށް ބަލާލުމުން ފުރަތަ ސިކުނޑިއަށް އަންނަ ލަފުޒު ދެނެގަންނާށެވެ. މާބޮޑަށް ވިސްނުމުގެ ބޭނުމެއް ނެތެވެ. ލަފުޒު ބަލާލުމުން ފުރަތަމަ ސިކުނޑިއަށް އަންނަ ލަފުޒުން ތިބާގެ ސަބްކޮންޝިއަސް މައިންޑްގައިވާ ތަފާތު ކަންކަން ދެނެގަނެވިދާނެއެވެ. ތިރީގައިވާ ތަފާތު ލަފުޒުތަކުގެ ތެރޭގައި ތިބާގެ ސިކުނޑިއަށް ނެގުނު ބަސް ހިމެނޭތޯ ބަލައި، އެއަށްފަހު، އެލަފުޒުން ދޭހަކޮށްދޭ ތަފާތު ކަންކަން ދެނެގަންނާށެވެ.\n“Lover” “ލަވާ” ސިކުނޑިއަށް އައި ނަމަ:\nމަދުވާ އަކުރު ހިމަނައިގެން ލަފުޒު ފުރިހަމަވި އިރު، އެލަފުޒަކީ “ލަވާ” ކަމުގައި ވާނަމަ، ތިބާއަކީ ލޯބިވެރިޔަކަށް ވެފައި، ވަރަށް ގަދަޔަށް ލޯތްބަށް ސަމާލުކަންދޭ މީހެކެވެ. ނަމަވެސް މިއީ، ދެމިޔަ އެކުލެވޭ ކަޑިއެއް ގެންގުޅުންފަދަ ނުރައްކާތެރި ކަމެކެވެ. އެހެން މީހުންނަށް ރަނގަޅު ގޮތް ވުމަށް އެދުމާއި، އެމީހެއްގެ އެންމެ މޮޅު ސިފަތައް ފާހަގަކުރުމަކީ ރަނގަޅު ކަމަކަށް ވީނަމަވެސް، ލޯތްބަކީ އޭގެ ސަބަބުން ލޯކުރިމަތިން ފެންނަން ހުންނަ ތަފާތު ކަންކަންވެސް، ނުފެންނަ ކަނު މީހަކަށް މީހާ ބަދަލުކޮށްލާ އެއްޗެކެވެ.\nލޯބީގެ ރަނގަޅު ސިފަތަކަށް ބަލާއިރު، ރަނގަޅު ފަރާތާއި ބައްދަލުވެ، ފިކުރާއި ޚިޔާލު ދިމާވާނަމަ، ރަނގަޅަށް ވިސްނުމާއި، އެހެން މީހުންގެ އިޙްސާސްތަށް ދެނެގަންނަ މީހަކަށް މީހާ ބަދަލު ކޮށްލައެވެ. ލޯބިވެރިންގެ އިތުރު ސިފަތަކަށް ބަލާއިރު، އަމިއްލަ ނަފުސަށް އިތުބާރު ކުރުމާއި، ކަންކަމުގައި ޝުއޫރާއި ޚިޔާލު ފާޅުކުރަން ކެރުން ހިމެނެއެވެ.\n“Lower” “ލޯވާރ” ފެނުނު ނަމަ:\nތިބާއަކީ ތަފާތު ހާލަތަކުގެ ކޯންޓްރޯލް ނެގުމަށް ލޯބިކުރާ މީހެކެވެ. އެހެންކަމުން. ކަމެއް ރާވާގޮތަށް ނުވަތަ ބޭނުންވާގޮތަކަށް ކުރިޔަށް ނުދިޔުމުން، ތިބާއަށް ކަންކަމުގައި ގޮތް ހުސްވެއެވެ. ތިބާގެ މިފަދަ ސިފަތަކެއްގެ ސަބަބުން، ތިބާއަކީ ކަންކުރުމަށް ނޭނގޭ، ނުވަތަ އާދަޔާ ޚިލާފަށް ގޮތްދޫނުކުރާ މީހެއްގެ ގޮތުގައި އެހެން މީހުންނަށް ތިބާ ސިފަވެގެން ދެއެވެ. އެހެން ނަމަވެސް، ތިބާ ރަނގަޅަށް ދަންނަ މީހުން އަބަދުވެސް، ކަންކަމުގައި ތިބާގެ ޚިޔާލާއި މަޝްވަރާ ހޯދުމަށް އައުމަށް ލޯބިކުރާނެއެވެ. އެހީތެރިކަމުގެ އަތެއް ބޭނުންވާ ކޮންމެ ވަގުތެއްގައި، އެހީތެރިކަން ފޯރުކޮށްދޭނެ، ކަންކަމުގައި ބަރޯސާކުރެވޭ މީހެއްގެ ގޮތުގައި ގާތްމީހުން ތިބާ ދެކެއެވެ. ތިބާއަކީ އޯގާތެރި ހިތެއްގެ ވެރިއަކަށް ވުމުގެ އިތުރުން، އެހެންމީހުން ބަރޯސާވާން އެންމެ އެކަށީގެންވާ މީހެއްގެ ގޮތުގައި އެފަދަ މީހުން ދެކެއެވެ.\n“Loser” “ލޫޒާ” ފެނުނު ނަމަ:\nތިބާއަކީ ރިއަލިސްޓެކެވެ. އެއްވެސް އިރެއްގައި އެއްވެސް މީހަކު، ޤަބޫލުކުރަން ދަތިވިޔަސް، ތެދު ހަޤީޤަތް އެނގިގަންނަން ބޭނުންނަމަ، ތިބާ ކައިރިއަށް އާދެއެވެ. ތިބާ ރަނގަޅަށް ނުދަންނަ މީހުން، ތިބާގެ ތެދު ހަޤީޤަތް ބުނުމުގެ ސިފަބައެއް ހާލަތްތަކުގައި، ގޯސްކޮށް ނަގައެވެ. ނަމަވެސް ތިބާގެ ހަޤީޤަތް ދަންނަ ތިބާއަކީ ހަޤީޤަތަށް ވާހަކަ ދައްކާ، ބުނަން ބޭނުންވާ ކޮންމެ އެއްޗެއް އެއްވެސް ފޮރުވުމެއް ނެތި ބުނާ މީހެއްކަން ދަންނަ މީހުން ތިބާއަށް އިތުބާރުކުރުމާއެކު، ބަރޯސާ ވެއެވެ. ތިބާއަށް މިފަދަ އިތުބާރެއް ކުރުމުގެ ސިއްރަކީ ތިބާއަކީ، ފޭކު މީހެއް ނޫންކަން އަދި އަސްލުމީހެއްކަން، ހަޤީޤަތަށް ވާހަކަ ދައްކާ މީހެއްކަން އެމީހުންނަށް އެނގޭތީއެވެ.


މެންބަރުންގެ ޚިޔާލު: ތޭރަ ބިލިއަން ރުފިޔާއަކީ ރައްޔިތުންގެ އުންމީދުތައް ޙާޞިލްވާ މިންވަރެވެ. – Maldivian Democratic Party\n06 ސެޕްޓެމްބަރު 2011\nމެންބަރުންގެ ޚިޔާލު: ތޭރަ ބިލިއަން ރުފިޔާއަކީ ރައްޔިތުންގެ އުންމީދުތައް ޙާޞިލްވާ މިންވަރެވެ.\nދުވަހެއް ދުވަހެއް ރާއްޖޭގެ އާބާދީ ވަނީ ބޮޑެވެ. މިހާތަނަށް އައިއިރު ތިންލައްކަ ކިރިޔާހަމަވާ އާބާދީގެ މަތިން އޮތީ ހަނދާން ނައްތާލާފައެވެ. ރާއްޖޭގެ ރައްޔިތުންނަށް ބޭނުންވާ އެންމެހައި އަސާސީ ޙައްގުތަކުން ރައްޔިތުންވަނީ މަހުރޫމްކޮށްފައެވެ. ނިމިގެންދިޔަ ވެރިކަމުގައި ރައްޔިތުންގެ މަޖިލީހުން ފާސްކުރާ އަހަރީ ބަޖެޓަކީ ސަރުކާރުގެ އިސްވެރިންގެ ޒަރޫރީ ކަންކަމާ ބޭރުގައި ކިޔަވާ އެވެރިންގެ ދަރީންގެ ޚަރަދާ ޝާހީ ގަނޑުވަރުގެ ޚަރަދާ ޝާހީ ޢާއިލާ އުފާކުރުމަށް ބޭރު ގައުމުތަކަށް ހޭދަކުރާ ފައިސާގެ ބަޖެޓެވެ. 2008 ވަނަ އަހަރު މައުމޫނުގެ ސަރުކާރުން 12 ބިލިއަން ރުފިޔާގެ ބަޖެޓެއް ހުށަހެޅިއިރު ރާއްޖެވަނީ މިއަށްވުރެ ބޮޑަށް ދަރާފައެވެ. އަދި އެ ހުށަހެޅި ބަޖެޓުގައި ބަޔާންކުރެވިފައިވާ ފައިސާ ހުރިތަނެއް ވެސް ނެތެވެ. ރައްޔިތުން ރުއްސުމަށްޓަކާ ވަރަށް ގިނަ މަޝްރޫޢްތައް ވެސް އިޢްލާނުކުރަމުންދިޔައެވެ. ނަމަވެސް މިއިން އެއްވެސް މަޝްރޫޢަކަށް ހޭދަކުރާނެ ބައިރުފިޔާއެއް ވެސް ދިވެހި ބައިތުލްމާލަކު ނެތެވެ. މިއީ އޭގެ ތިން އަހަރުފަހެވެ. ދިގުދެމިގެންދިޔަ ވެރިކަން ނިމުނީ ތިންލައްކަ މީހުންގެ އާބާދީ ރޮއްވާލާފައެވެ. ގައުމު އޮތީ އިނދަޖެހިފައެވެ. ރާއްޖޭގެ އިގްތިޞާދުގައި ބާރުހުރި ދުވަހު ރައްޔިތުންގެ އިޙުސާސްތައް ހުރިގޮތް ނުބެލުމުގެ ސަބަބުން އިނދަޖެހިފައިވާ އިގްތިޞާދު އަލުން ދިރުވާ ރައްޔިތުންނަށް ބޭނުންވެ ބުނުމުގެ ޙައްގު ގެއްލިފައި ހުރި ކަންކަން މި ސަރުކާރުން ވަނީ ރައްޔިތުންގެ ގާތުގައި އަހާ އޮޅުންފިލުވުމަށް ފަހު އެކަންކަން ކުރުމަށް ވަޢުދުވެފައެވެ. މިފަދަ ވަޢުދެއްވާން މިޖެހުނީ ނިމިގެންދިޔަ ސަރުކާރުން ރައްޔިތުންގެ އިޙުސާސްތަކަށް ބީރުކަންފަތެއް ދީފައި ވާތީ އެވެ. ވެރިކަމެއް އޮންނަނީ އެގައުމެއްގެ އެންމެހައި ކަންކަން ރަގަޅުކުރުމަށެވެ. ވެރިމީހާ ބޭނުންވާ އުފަލެއް ޙާސިލްކުރުމަށްފަހު ބާކީވާ އެއްޗެއް ރައްޔިތުމީހާއަށް ދޭކަށެއް ނޫނެވެ. ނަމަވެސް އެމާޒީ އަޅުގަނޑުމެންނާ އަލްވަދާޢު ކިޔައިފިއެވެ. ރައްޔިތުން ގެނައި ރައްޔިތުންގެ ވެރިކަން މިހާރުކުރަނީ ސީދާ ރައްޔިތުމީހާއެވެ. މިއަދު ބަނަސްފަޅިއަކުން ފުއްދާލާކަށް ރައްޔިތުމީހާ ގަބޫލެއްނުވެއެވެ. ސަރުކާރަށް ގިނަފައިސާ ހޯދަނީ ވެރިން އުފާކުރާކަށެއްނޫނެވެ. ސަރުކާރު މިއަދު ހަތްބިލިއަންރުފިޔާއަށް ބަރޯސާވެގެންއޮތުމަކީ ރައްޔިތުންގެ ކުރިމަގު ޖަންގަޔަކަށް ވެގެންދާނެ ކަމެކެވެ. ސަރުކާރު މުއްސަނދިކުރުމަކީ ރައްޔިތުންނަށްޓަކާ ރައްޔިތުންކުރާން ބޭނުންވާ ކަމެކެވެ. ރައްޔިތުންނަށް މިނިވަން ރައްކާތެރި އިގްތިޞާދީ މާހައުލެއްގާއިމް ކުރެވެން އަންނަނީ ސަރުކާރު މުއްސަނދި ވެގެންނެވެ. މިއަދަކީ ވެރިން ރައްޔިތުންގެ ފައިސާ ހަބޭސްކުރާ ދުވަހެއްނޫނެވެ. ރައްޓެހީންނާ ބޮޑުން ޗުއްޓީހޭދަކުރަން ދައުލަތުން ފައިސާދޭ ދުވަހެއްވެސް ނޫނެވެ. ސަރުކާރުންކުރާ ޚަރަދުތައް ވަގުތުންވަގުތަށް ބަލާ ނުކިއްސަރު ގޮތަކަށް ފައިސާފޮއްޗެއް ޚަރުދުކުރިއްޔާ އެކުރިގޮތް ރައްޔިތުމީހާ ބަލަމުންދާ ދުވަހެވެ. ވީމާ އިދިކޮޅުލީޑަރުން ފުރަތަމަ ދަސްކުރައްވަންވީ މިހާރު ވެރިކަންކުރަމުން މިދާ ދެފުށް ފެންނަނިޒާމެވެ. މަޝްވަރާ މޭޒްދޮށުގައި އިށީނުމަކީ އެންމެ ރިވެތި ގޮތްމެއެވެ.\nކޮންމެއަކަސް ރައްޔިތުން ކަންބޮޑުނުވާކަމެއްގާ އިދިކޮޅު ފަރާތްތައް ކަންބޮޑުވާ ސަބަބު ބަލާލަން އެބަޖެހެއެވެ. ސަރުކާރު އަބަދު ހަތްބިލިއަން ރުފިޔާގައި ހިފެހެއްޓޭނީ ރާއްޖޭގެ އާބާދީ ދޮޅުލައްކައަށް ދަށްކުރެވުނު ދުވަހަކުންނެވެ. އެކަންވާނެތޯއެވެ. ނުވާނެއެވެ. އެހެންވެއްޖެނަމަ ރައްޔިތުންގެ އަސާސީ ޚިދުމަތްތައް މަދުކުރެވެން ވެސް ނުއޮންނާނެއެވެ. ރައްޔިތުން ކުރިއަރާ ދިއުމަށާ ރައްޔިތުންނަށް އަރާމު މިނިވަން ފުދުންތެރި ދިރިއުޅުމެއް ހޯދައިދިނުމަކީ ސަރުކާރަށް ލާޒިމްވާ ކަމަކަށް ވާއިރު ސަރުކާރަށް އިތުރުއާމްދަނީ ލިބޭނޭ މަގު ފަހިކުރުންވެސް ވެގެންދާނީ ސަރުކާރަށް ލާޒިމްވާކަމެއްގެ ގޮތުގައެވެ.\nދުނިޔޭގައި ކުރިއަރާފައިވާ ތަހުޒީބުގައުމުތައް ކުރިއަރާ ގޮސްފައިވަނީ ވާރޭވެހޭހެން ޑޮލަރުވެހިގެނެއްނޫނެވެ. އެފަދަ ސަރުކާރުތަކުން ވެސް ތަޢާރުފްކޮށްފައިވަނީ ޓެކްސްގެ ނިޒާމެވެ. ގުދުރަތީ ވަސީލަތް މަދު މިފަދަ ގައުމުތައް އިދިކޮޅު ޑިކްޓޭޓާރޝިޕެއް ހިންގި ލީޑަރުން ގަބޫލުވިއަސް ނުވިއަސް ޓެކްސްނަގަންޖެހޭނެއެވެ.\nރާއްޖޭގައި ޓެކްސް ތަޢާރުފްކުރުމުގެ މިމަރުޙަލާގައި ފުރަތަމަ ޓެކްސްބިލްތައް ފާސްކުރެވެން އެބަޖެހެއެވެ. އެއަށްފަހު ޓެކްސް ގާނޫނުތަކުގެ މައްޗަށް އިދިކޮޅާ އެއްކޮޅު އެއްމޭޒު ދޮށުގައި ތިބެ ރައްޔިތުންނަށް މަންފާއާ ލާބަކުރަނިވި ގޮތަކަށް ގަވާޢިދުތައް ފަރުމާކުރުން މުހިންމެވެ. ރައީސް ނަޝީދަށް ދިވެހިރައްޔިތެއްގެ ހައިޡިއްޔަތުން މިގޮވާލަނީ މަނިކުފާނޭ ތަސްމީނު ވިދާޅުވިއަސް 2012ވަނައަހަރުގެ ބަޖެޓް 13ބިލިއަނަށްވުރެ ދަށްކޮށްފިނަމަ ރައްޔިތުން މިހާތަނަށް ކީ އެންމެހައިޅެން ފަރިއްސަށްވެ ނިމިގެން ހިނގައިދާނެއެވެ.\nޓެކްސްގެ ނިޒާމެއް ތަޢާރަފްވިޔަސް ޓެކްސްނަގާނީ ރައްޔިތުންނަށް ފަސޭހަވާ ގޮތްބަލައިގެންނެވެ. ޓެކްސްނެގުމަކީ އެއްވެސް ރައްޔިތަކުކަން ބޮޑުވާންވީ ކަމެއްނޫނެވެ. ޓެކްސްގެ ނިޒާމަކީ ފަގީރުންގެ ލާބައާ މަންފާ އެންމެބޮޑަށް އޭގައި އެކުލެވޭ ނިޒާމެވެ. ކޮންމެ ވެރިއަކު މިރާއްޖޭގެ ވެރިކަން ކުރެއްވިއަސް މިނިޒާމު ދެމިއޮތްހާ ހިނދަކު ރައްޔިތުން ނިކަމެތިވެގެނެއް ނުދާނެއެވެ. ނަމަވެސް ބިރުގަންނަނީ ނިމިގެންދިޔަ ފަދަ ވެރިކަމުގެ ނިޒާމެއް މިރާއްޖޭގައި އުފެދުމުގެ ފުރުޞަތު ހުޅުވިގެން ހިނގައިދާނެތީއެވެ. ފައްކާވަމުން މިދާ ވެރިކަމުގެ ނިޒާމް ވަރުގަދަވެ ޚުދުމުޚުތާރު ވެރިކަމަކަށް ޖާގަނުލިބޭ ފެންވަރަށް ރައްޔިތުންގެ މެދުގައި މިނިޒާމް ވަކިހިފައިފިނަމަ ތާއަބަދަށް ވެސް ދިވެހިންތިބޭނީ އުފަލުގައެވެ.


MDP in ves hama kureege maazee ah! | Mihaaru\nމަޖިލިހުގެ ޖަލްސާއެއްގައި ބައެއް މެމްބަރުން: ގާނޫނު އަސާސީގައި ކަނޑައެޅިފައިވާ ކަންކަން ގާނޫނުތައް މެދުވެރިކޮށް ބަދަލު ކުރުމުގެ ފާޑުކިޔުން އަބަދުވެސް ބޮޑު -- ފޮޓޯ/މަޖިލިސް\n06 މެއި 2020 - 09:56 38 comments\nމިހާރު އަމަލުކުރާ ފެހި ގާނޫނު އަސާސީގެ ކުރު މާޒީން ފެންނަ މަންޒަރަކީ އެކި ފަރާތްތަކަށް އަމާޒުކޮށްގެން އިސްލާހު ގެނައުމާއި ގާނޫނު އަސާސީގައި ވަކި ކަމެއް ކަނޑައަޅާފައި ވަނިކޮށް އެ ބައިތައް އިސްލާހު ނުކޮށް، އާންމު ގާނޫނަކުތަކުން ބަދަލު ގެނައުމެވެ. މިއީ އެއް ބައެއްގެ ނަޒަރުގައި ކުރު މަގެއް ބޭނުންކޮށްގެން، ގާނޫނު އަސާސީ އެފުށް މިފުށަށް ޖެހުމެވެ.\nމި ފަހުން ހިނގާފައި ހުރި ކަންކަމަށް ބަލާލަމާ ހިނގާށެވެ: ޕާޓީން ވަކިވާ މެމްބަރުންގެ ގޮނޑި ގެއްލޭ ގޮތަށް، ކުރީ ސަރުކާރުން ގެނައި އެންޓި ޑިފެކްޝަން ގާނޫނާއި ކުށް ސާބިތުވާ ފަނޑިޔާރުން އޮޓަމެޓިކުން މަގާމުން ވަކިވާ ގޮތަށް ގެނައި އިސްލާހެވެ.\nކުރީ ރައްޔިތުންގެ މަޖިލީހުގައި އޭރު ސަރުކާރަށް އޮތް މެޖޯރިޓީ ބޭނުންކޮށްގެން އެ ގާނޫނުތައް ވުޖޫދަށް ގެނައީ ސިިޔާސީ ގޮތުން ކީއްވެގެންކަމާއި ކޮން ބަޔަކަށް އަމާޒުކޮށްގެންކަން އޮޅިފައެއް ނެތެވެ. އެކަމާ ދެކޮޮޅަށް އެންމެ ބޮޑަށް ވަކާލާތުކޮށް، އޭރު ސުޕްރީމް ކޯޓަށް މައްސަލަތައް ހުށަހެޅުއްވީ ވެސް މިހާރުގެ ސަރުކާރު ނިސްބަތްވާ ކޯލިޝަންގެ ބޭފުޅުންނެވެ. އޭގެ ފަހުން ވެރިކަން ބަދަލުވެ، މަޖިލީހުގެ ސުޕަ މެޖޯރިޓީ އެމްޑީޕީއަށް ލިބުމުން މިހާރު ވެސް ފެންނަނީ އެ މަންޒަރެވެ.\nކޮވިޑް-19 އާ ގުޅިގެން ކައުންސިލް އިންތިޚާބު ފަސްކުރަން ޖެހޭ ކަމާއި އޭގެ ނަތީޖާއަކީ މިހާރު އޮތް ކައުންސިލްތަކުގެ ދައުރު ހަމަވެ، ގާނޫނީ ހުސްކަމެއް އައުމެވެ. އެކަމަށް ހައްލެއް ގެނެވެން އޮތީ، ގާނޫނުއަސާސީއަށް، މިހާރުގެ ހާލަތަށް ބަލައި، ކުޑަ ބަދަލެއް ގެނެސްގެންނެވެ.\nއެކަމަކު އެކަން ނުކޮށް، ގާނޫނުއަސާސީގެ މާއްދާއެއްގެ ބާރު ކަނޑުވާލެވޭ ގޮތަށް، ސަރުކާރު ކޯލިޝަންގެ މައި ޕާޓީ އެމްޑީޕީގެ ޗެއާޕާސަން ހަސަން ލަތީފް މިހާރު ވަނީ މަޖިލީހަށް ބިލެއް ހުށައަޅުއްވައިފަ އެވެ. އޭނާ ބިލް ހުށައެޅުއްވި އިރު އެމްޑީޕީ ނިސްބަތްވާ ސަރުކާރުން ވަނީ، ގާނޫނުއަސާސީއަށް އިސްލާހެއް ގެންނަން ބިލެއް ވައްދައިފަ އެވެ. ގާނޫނުއަސާސީގައި ކައުންސިލްތަކުގެ ދައުރު ބަޔާންކޮށްފައި އޮއްވާ، ގާނޫނަކުން އެ ކަން ބަދަލުނުކުރެވޭނެކަން އެންމެންނަށް ވެސް އެނގެ އެވެ.\nކަން އެހެން އޮތަސް ހަސަން ލަތީފުގެ ބިލުން މައްސަލަ މި އޮތީ ގޯސްވެފަ އެވެ.\nގާނޫނު އަސާސީ އިސްލާހުކުރަން ބޭނުންވާ ވަރަށް ސަރުކާރަށް ވޯޓު ލިބެން އޮތަސް ސަރުކާރުން ހުށަހެޅި ބިލް ވީ ތަނެއް ވެސް މިހާރު ނޭނގެ އެވެ. އެ ބިލް ފާސްނުކުރަން ބަހަނާއެއްގެ ގޮތުން، އެމްޑީޕީގެ ބައެއް މެމްބަރުން ފުރަތަމަ ދެއްކެވީ މިހާރު އިއުލާންކޮށްފައިވާ ސިއްހީ ކުއްލި ނުރައްކަލުގެ ހާލަތެވެ.\nމަޖިލީހުގެ ޖަލްސާއެއް -- މިހާރު ފޮޓޯ/ހުސައިން ވަހީދު\nގާނޫނު އަސާސީގެ 267 ވަނަ މާއްދާ ބުނާ ގޮތުން ގާނޫނު އަސާސީއަށް އިސްލާހެއް ގެނައުން މަނާވެގެން ވަނީ ގާނޫނު އަސާސީން ރައީސަށް ލިބިވަޑައިގަންނަވާ ބާރުގެ ދަށުން އެމަނިކުފާނު އިއުލާން ކުރައްވާ ކުއްލި ނުރައްކަލުގެ ހާލަތު (ސްޓޭޓް އޮފް އިމަޖެންސީ) އޮންނަ ހާލަތުގަ އެވެ. މިހާރު މި އޮތީ ރައީސް އިބްރާހިމް މުހައްމަދު ސޯލިހު، އެ މާއްދާގެ ދަށުން އިއުލާންކުރެއްވި ކުއްލި ހާލަތެއް ނޫނެވެ. ސިއްހީ ނުރައްކަލުގެ ކުއްލި ހާލަތު އިއުލާންކުރައްވަނީ، އާންމު ސިއްހަތު ރައްކާތެރި ކުރުމުގެ ގާނޫނުގެ ދަށުން ހެލްތް މިނިސްޓަރެވެ.\nމިއީ ވަރަށް ތަފާތު ދެ ހާލަތެކެވެ. އެކަމަކު ސަރުކާރުގެ މައި ޕާޓީގެ މެމްބަރުންގެ ތެރޭގައި، ސަރުކާރުގެ ހުށައެޅުމާ އެއްގޮތަށް ކަން ކުރައްވަން ބޭނުންނުވާ ބޭފުޅުން ތިއްބެވުމުން، ސިއްހީ ކުއްލި ނުރައްކަލުގެ ހާލަތާއި ކުއްލި ނުރައްކަލުގެ ހާލަތު މަސްހުނިކޮށް، ސަބަބުތައް ދައްކަވަ އެވެ.\nނަމުން އެއްގޮތް ކަމެއް ފެނުނަސް މިއީ މުޅިން ތަފާތު ނަތީޖާތަކެއް ނުކުންނަ ދެ ހާލަތެކެވެ. ސިއްހީ ކުއްލި ނުރައްކަލުގެ ހާލަތެއް އޮތަސް، ގާނޫނުއަސާސީ އިސްލާހު ކުރަން އެއްވެސް ހުރަހެއް ނެތްކަން ޚިލާފެއް ނެތް މިންވަރަށް ސާފެވެ. އެޓާނީ ޖެނެރަލް އާއި މަޖިލިސްގެ ކައުންސެލް ޖެނެރަލް ވެސް ލަފާ ދެއްވާފައި ވަނީ އެގޮތަށެވެ.\nހަސަން ލަތީފުގެ ބިލަށް ތާއީދުކުރައްވާ ބައެއް މެމްބަރުން ވިދާޅުވާ ގޮތުން އެ ބިލުން ހައްލު ގެނެސްދެނީ ގާނޫނު އަސާސީގައި ބަޔާންކޮށްފައި ނެތް ހާލަތަކަށެވެ. އެހެންވެ އެއީ ގާނޫނަކުން ގާނޫނު އަސާސީއަށް ބަދަލެއް ގެނައުން ނޫން ކަމަށް އެ ބޭފުޅުން ގަބޫލުކުރައްވަ އެވެ. އިސްލާހު ގެންނަން ޖެހެނީ އާދައިގެ ކުޑަ ކަމަކަށް ވާތީ ކޮންމެ ފަހަރަކު ގާނޫނުއަސާސީ ބަދަލުކުރުން ރަނގަޅު ނޫން ކަމަށް ވެސް އެ ބޭފުޅުން ދެކެވަޑައިގަންނަވަ އެވެ.\nކައުންސިލް މެމްބަރުންގެ ދައުރު ހަމަވާއިރު އާ ކައުންސިލް މެމްބަރުން އިންތިޚާބު ނުކުރެވި އޮވެދާނެ ކަމަކަށް ގާނޫނު އަސާސީ ތަސައްވުރު ކޮށްފައެއް ނެތެވެ. އެއްވެސް ގާނޫނެއް އެކުލަވާލަނީ މުސްތަގްބަލްގައި ދިމާވާނެ ހުރިހާ ހާލަތެއް ދުރާލާ އެނގިިގެންނެއް ނޫނެވެ. ކޮރޯނާވައިރަސްގެ ހާލަތަކީ ދުނިޔޭގެ އެއްވެސް ގައުމަކުން ކުރިން ހިޔާލު ވެސް ކުރި ކަމެއް ނޫނެވެ.\nގާނޫނު އަސާސީގައި ނެތް ކުއްލި ހާލަތެއް ދިމާވުމުން ގާނޫނު އަސާސީ ބަދަލުނުކޮށް، ގާނޫނަކުން ހައްލެއް ނުހޯދޭނެ އެވެ.\nކުރިން މައްސަލަ ބޮޑުވެގެން ދިޔަ އެންޓި ޑިފެކްޝަންގެ ގާނޫނުގައި މަޖިލިސް މެމްބަރުން ޕާޓީ ބަދަލުކުރުމުން ގޮނޑި ގެއްލޭ ގޮތަށް ހިމެނިއިރު، ގާނޫނު އަސާސީގައި މެމްބަރުންގެ ގޮނޑި ގެއްލޭނެ ހާލަތްތަކުގެ ތެރޭގައި ޕާޓީ ބަދަލު ކުރުން ނުވަތަ ޕާޓީން ވަކިވުން ހިމަނާފައެއް ނެތެވެ. އެހެންވެ އެންޓި ޑިފެކްޝަން ގާނޫނުން ހައްލު ގެނެސްދިނީ ގާނޫނު އަސާސީގައި ނެތް ހާލަތަކަށް ކަމަށް ބުނެ، އެ ގާނޫނު ސައްހަ ކަމަށް ބަލަންވީ ހެއްޔެވެ؟. އެހެން ކަމަށްވާ ނަމަ، އެ ގާނޫނު ގޯސް ކަމަށް ދެކިގެން ފަހުން މަޖިލިސް މެމްބަރުން އަމިއްލައަށް އެ ގާނޫނު އުވާލި ސަބަބެއް އޮންނަން ޖެހޭނެ އެވެ.\nއަނެއް ބައި މެމްބަރުން ދެކޭ ގޮތުގައި ހަސަން ލަތީފު ހުށައެޅުއްވި ޚާއްސަ ބިލް އޮތް ގޮތުން ކައުންސިލް މެމްބަރުންގެ ދައުރު އިތުރު ކުރަނީއެއް ނޫނެވެ. އޭގެ ބަދަލުގައި މިހާރު ތިބި މެމްބަރުންގެ ދައުރު ހަމަވީ ކަމަށް ނިންމުމަށް ފަހު، ހުސްކަމެއް އަޔަނުދޭން ކައުންސިލް މެމްބަރުންގެ ޒިންމާ އަދާކުރާ ބައެއްގެ ގޮތުގައި އެ ކައުންސިލަރުން ހަމަޖައްސަނީ ކަމަށް އެ ބޭފުޅުން ދެކެވަޑައިގަންނަވަ އެވެ. ގާނޫނު އަސާސީ އިސްލާހު ކުރަން ނުޖެހޭ ކަމަށް ދައްކަވާ ދެވަނަ ސަބަބަކީ އެ އެވެ.\nއެކަމަކު ބިލްގެ ނަމާއި އިބާރާތްތައް ކޮންމެ ގޮތަކަށް އޮތަސް، އޭގެ ނަތީޖާއަކީ މިހާރު ތިބި ކައުންސިލް މެމްބަރުންގެ ދައުރު ދިގުކުރުމެވެ. ގާނޫނު އަސާސީ އޮތް ގޮތުން ކައުންސިލަރުންގެ ދައުރު ޖޫން މަހަށް ހަމަވާނެ އެވެ. އެކަމަކު މަގާމުގެ ޒިންމާ އަދާކުރުމުގެ ފުރިހަމަ ބާރާއި އިިހްތިޔާރު އެ މީހުންނަށް ލިބޭ ނަމަ އާޚިރު ނަތީޖާއަކީ ދައުރު ދެމިގެން ދިއުމެވެ. އެ މަގާމަށް ކޮންމެ ނަމެއް ކިޔަސް، ގާނޫނު އަސާސީގެ ދަށުން ކައުންސިލް މެމްބަރުން އިންތިޚާބުކުރި މުއްދަތަށް ވުރެ ދިގު މުއްދަތެއް އެ ލިބެނީ އެވެ.\nރާއްޖެއަކީ އިނގިރޭސިވިލާތާއި ޔޫރަޕްގެ ބައެއް ގައުމުތަކުގައި އޮންނަ ފަދައިން މަޖިލީހުން ބޭނުންވާ ކޮންމެ ގޮތަކަށް ގާނޫނު ހެދުމުގެ ބާރު ލިބޭ ޕާލިމެންޓްރީ ސުޕްރިމެސީ އޮތް ގައުމެއް ނޫނެވެ. އެ ނިޒާމުގައި ގާނޫނު ހެދުމުގައި މަޖިލީހުން ވަކި އިމެއްގެ ތެރޭގައި ތިބޭކަށް ލާޒިމެއް ނުވެ އެވެ.\nއެއާ ޚިލާފަށް ރާއްޖޭގައި އޮތީ ދުސްތޫރީ ސިޔާދަތު (ސުޕްރިމެސީ އޮފް ކޮންސްޓިޓިއުޝަން) އެވެ. މާނައަކީ ދައުލަތުގެ އެއްވެސް ބާރަކަށް ގާނޫނު އަސާސީއަށް ވުރެ މަތީގައި ނުތިބެވޭނެ ކަމެވެ. މަޖިލީހަކީ ވެސް ގާނޫނު އަސާސީގެ ދަށުން އުފެދިފައި އޮންނަ ތިން ބާރުގެ ތެރެއިން އެއް ބާރު ކަމަށް ވާތީ މަޖިލީހުން ހަދާ ކޮންމެ ގާނޫނެއް ވެސް ގާނޫނު އަސާސީއާ ޚިލާފް ވެގެން ނުވާނެ އެވެ.\nމި މައްސަލާގައި ސުޕްރީމް ކޯޓުގެ އިޝްތިޝާރީ ލަފައެއް ހޯދަން ބައެއް މެމްބަރުންގެ ހިޔާލު އެބަ ހުއްޓެވެ. އިދިކޮޅު ކޯލިޝަން، ޕީޕީއެމް/ޕީއެންސީން ވެސް ބޭނުންވަނީ އެ ބިލް ގާނޫނު އަސާސީއާ ޚިލާފް ކަމަށް ބުނެ ސުޕްރީމް ކޯޓަށް މައްސަލަ ވައްދާށެވެ. އެކަމަކު ބިލެއް ފާސްކޮށް، ގާނޫނަކަށް ނުވަނީސް، ސުޕްރީމް ކޯޓުން އެފަދަ މައްސަލައެއް މިހާތަނަށް ބަލާފައެއް ނެތެވެ.\nގާނޫނީ ބޭފުޅުން ދެކެވަޑައިގަންނަވާ ގޮތުގައި ތިން އަހަރަށް އިންތިޚާބުކުރާ ކައުންސިލް މެމްބަރުންނަށް އެ މީހުންގެ ދައުރު ހަމަވުމަށް ފަހު ގާނޫނު އަސާސީ އިސްލާހު ނުކޮށް، އެ މަގާމުގެ ޒިންމާ އަދާކުރެވޭނެ ގޮތެއް ނޯންނާނެ އެވެ. އަދި ގާނޫނު އަސާސީ އިސްލާހު ކޮށްގެން އެ މީހުންގެ ދައުރު އިތުރު ނުކުރަނީސް، ގާނޫނަކުން އެ މީހުން އެ މަގާމުތަކުގައި ބޭތިއްބުމަކީ ވެސް ގާނޫނު އަސާސީއާ ޚިލާފަށް، މެންޑޭޓެއް ނެތް ބަޔަކާ ޒިންމާ ހަވާލުކުރުން ކަމަށް އެ ބޭފުޅުން ވިދާޅުވެ އެވެ.\n"މި ބިިލްގައި އެބަ ބުނޭ ދައުރު ހަމަވިޔަސް، ކައުންސިލް މެމްބަރުންނަށް ލިބިދޭ ބާރުތަކާއި ޒިންމާތައް އެ މީހުންނަށް އޮންނާނެއޭ. އެހެންވީމަ ދައުރު ހަމަވުމަށް ފަހު ވެސް އެ މީހުން އެ ތިބެނީ ހަމަ ކައުންސިލް މެމްބަރުންގެ ގޮތުގައި. އެހެންވީމަ ކޮންމެ ނަމެއް ކިޔަސް، މަގާމުގެ ދައުރު އިތުރު ކުރުން އެއީ،" ތަޖުރިބާކާރު ގާނޫނީ ވަކީލަކު، ނަން ނުޖަހަން ޝަރުތުކުރައްވާ، ވިދާޅުވި އެވެ.\nއެކަމަކު އޭނާ ވެސް ގަބޫލުކުރައްވާ ގޮތުގައި އެ މައްސަލަ ސުޕްރީމް ކޯޓަށް ބެލޭނީ އެ ބިލް މަޖިލީހުން ފާސްކޮށް، ރައީސް ތަސްދީގުކުރެއްވުމުންްނެވެ.\nގާނޫނު އަސާސީއާ ހިލާފުވެގެންނުވާނެ އެވެ. ސަރުކާރުގެ ސުޕަ މެޖޯރިޓީ އޮތް މަޖިލީހަކުން، އަދި ކުރިން ގާނޫނުތަކުން ގާނޫނު އަސާސީގެ ބާރު ކަނޑުވާލި ކަންކަމާ ދެކޮޅަށް އަޑުއުފުލި އެމްޑީޕީން އެފަދަ ކަމަކަށް ފައި ނެގުމަކީ ވެސް މައްސަލައެކެވެ. ނުގުޅޭ ސަބަބުތައް ދައްކައިގެން ގާނޫނު އަސާސީއާ ކުޅުމަކީ ކުރީގެ މާޒީ އަނެއްކާވެސް ތަކުރާރުކުރުމެވެ. އާދައިގެ ގާނޫނުތަކުން ގާނޫނު އަސާސީގައިވާ ކަންކަން ބަދަލުކުރެވޭ ނަމަ، ގާނޫނު އަސާސީގެ ބޭނުމެއް ނެތެވެ. މިއީ އަނެއްކާވެސް ހުޅުވޭ ނުބައި ދޮރެކެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ލޯކަލް އިންތިހާބު އިދިކޮޅު ފަރާތްތައް ލޯކަލް ކައުންސިލްތައް ރާއްޖޭގެ ގާނޫނުއަސާސީ


Ppmge congress balainugai mahsalaige hukum ihvvun faskohfi\nޕީޕީއެމްގެ ކޮންގްރެސް ބަލައިނުގަތް މައްސަލައިގެ ޙުކުމް އިއްވުން ފަސްކޮށްފި\n6 މަސް,4ދުވަސް, 23 ގަޑި,2މިނެޓް,4ސިކުންތު ކުރިން 1190ފާތިމަތު ރިފާއަތު\nޕްރޮގްރެސިވް ޕާޓީ އޮފް މޯލްޑިވްސް ޕީޕީއެމުން ރިޔާސީ އިންތިޚާބަށްފަހު ބޭއްވި ޤައުމީ ޖަލްސާގެ ނިންމުންތައް އިލެކްޝަންސް ކޮމިޝަނުން ބަލައިނުގަތް މައްސަލައިގެ ހުކުމް އިއްވުން ހައިކޯޓުން ފަސްކޮށްފިއެވެ.\nއެ މައްސަލައާ ގުޅިގެން ހައިކޯޓުގައި ކުރިއަށް ގެންދިޔަ ޝަރީޢަތުގެ އަޑުއެހުންތައް ނިންމާލުމަށްފަހު، ރޭ އެ މައްސަލައިގެ ހުކުމް އިއްވާގޮތަށް ކުރިން އޮތީ ހަމަޖެހިފައެވެ. އެހެން ނަމަވެސް އިދާރީ ބައެއް ސަބަބުތައް ހުރިކަމަށް ބުނެ ހައިކޯޓުން ވަނީ ހުކުމް އިއްވުން ފަސްކޮށްފައެވެ.\nޕީޕީއެމްގެ ކޮންގްރެސް ބަލައި ނުގަތް ސަބަބާ ގުޅޭގޮތުން އިލެކްޝަންސް ކޮމިޝަނުން ބުނެފައިވަނީ ޕީޕީއެމްގެ ކޮންގްރެސް ބަލައި ނުގަތީ، ސިޔާސީ ޕާޓީތަކުން ކޮންގްރެސް ބޭއްވުމުގައި ފުރިހަމަކުރަންޖެހޭ އިޖުރާޢަތްތައް ފުރިހަމަ ކޮށްފައި ނުވާތީ ކަމަށެވެ. އެ މައްސަލައާ ގުޅިގެން ހައިކޯޓްގައި ކުރިއަށް ގެންދިޔަ ޝަރީޢަތުގައި ޕީޕީއެމްގެ ޤާނޫނީ ޓީމުގެފަރާތުން ވިދާޅުވީ، އެ މައްސަލަ ކޯޓަށް ހުށަހެޅީ އެޕާޓީގެ ސިޔާސީ ޙަރަކާތްތައް ހުއްޓިފައި އޮންނައޮތުން ނިމުމަކަށް ގެނައުމަށް ކަމަށެވެ.\nއަދި ޕީޕީއެމްގެ ކޮންގްރެސްގެ ކުރިން އެޕާޓީގެ ކައުންސިލްގެ ޚާއްޞަ ބައްދަލުވުމެއް ބާއްވައި ޚާއްޞަ ގޮތުން ބޭއްވޭ ކޮންގްރެސްގައި ޢަމަލު ކުރާނެ ގޮތްތަކެއް ނިންމައި އެޕާޓީގެ އަސާސީ ޤަވާއިދުގެ4މާއްދާއެއްވެސް ބާތިލުކޮށްފައިވާނެ ކަމަށެވެ.\nޕީޕީއެމުން ބުނީ އެޕާޓީގެ ކޮންގްރެސް ކުރިއަށް ގެންދިޔައީ އީސީގެ އޮބްޒާވަރުންގެ ހާޒިރުގައި ކަމަށެވެ. އަދި އެއަށްފަހު ސިޔާސީ ޕާޓީތަކުގެ ޤާނޫނާއި އެއްގޮތަށް ކޮންގްރެސް ނިމުނުތާ 15 ދުވަހުގެތެރޭގައި ކޮންގްރެސްގެ ނިންމުންތައް އިލެކްޝަންސް ކޮމިޝަނަށް ހުށަހަޅާފައިވާ ކަމަށްވެސް ޕީޕީއެމުން ބުނެއެވެ.\n9 މިނެޓް ކުރިން50\n32 މިނެޓް ކުރިން 13 0\n15 ގަޑި ކުރިން 26 0


Akshay Kumarah Manees Sharmage film eh? | Mihaaru\nއަކްޝޭ ކުމާރަށް މަނީޝް ޝަރުމާގެ ފިލްމެއް؟\n21 ޖުލައި 2020 - 08:00\nޑައިރެކްޓަރު މަނީޝް ޝަރުމާގެ ފިލްމެއް އަކްޝޭ ކުމާރަށް ހުށަހަޅާފައިވާ ކަމަށް ރިޕޯޓްތައް ބުނެފި އެވެ.\nމަނީޝް އަކީ އެކްޓަރު ރަންވީރު ސިންގް 2010 ގައި ބޮލީވުޑަށް ތައާރަފުކުރި ޔާޝްރާޖް ފިލްމްސް (ވައިއާރްއެފް) ގެ "ބޭންޑް ބާޖާ ބާރާތު" އިން ޑައިރެކްޝަނަށް ނުކުތް މީހެކެވެ. އޭނާ އެންމެ ފަހުން ޑައިރެކްޓްކޮށް ގެނެސްދިން ފިލްމަކީ 2016 ގައި ރިލީޒްކުރި ޝާހްރުކް ޚާންގެ "ފޭން" އެވެ.\nމަނީޝް ޑައިރެކްޓްކުރި ފިލްމުތަކުގެ ތެރޭގައި 2011 ގައި ރަންވީރު ކުޅުނު "ލޭޑީޒް ވާސަސް ރިކީ ބާލް" އާއި 2013 ގައި ސުޝާންތު ސިންގް ރާޖްޕޫތު ކުޅުނު "ޝުދް ދޭސީ ރޮމާންސް" ހިމެނެ އެވެ.\nބޮލީވުޑް ހަންގާމާ އިން ބުނިގޮތުގައި މަނީޝް، ފުރަތަމަ ފަހަރަށް އަކްޝޭއާ އެކު ހަދަން ނިންމާފައިވާ ފިލްމަކީ ކުރިން ކުރީގެ ޑައިރެކްޓަރު ރާހުލް ރަވައިލްގެ ދަރިފުޅު ޝިވް ރަވައިލް، އަކްޝޭއާ އެކު ހަދަން ނިންމާފައި އޮތް ބޮޑު ބަޖެޓް އެކްޝަން ފިލްމެވެ.\nނަމަވެސް މި ފިލްމާ ބެހޭ އެއްވެސް ވާހަކައެއް މިހާތަނަށް އަދިތިޔާ ޗޯޕްޅާގެ ވައިއާރްއެފުން ރަސްމީކޮށް ހިއްސާކޮށްފައެއްނުވެ އެވެ. އަދި ޝިވްގެ ބަދަލުގައި މަނީޝް އެ ފިލްމު ޑައިރެކްޝަނާ ހަވާލުވާން ނިންމި ސަބަބެއް ވެސް ސާފެއް ނުވެ އެވެ. ޝިވް ވަނީ ވައިއާރްއެފްގެ "ދޫމް 3" އާއި "ބޭފިކްރޭ" އަދި "ފޭން" ގައި އެސިސްޓަންޓް ޑައިރެކްޓަރެއްގެ ގޮތުގައި މަސައްކަތްކޮށްފަ އެވެ.\nAkshay ah annekka ves aa directorehgge filmeh\nއަކްޝޭގެ އަތުގައި މިހާރު ވެސް ވައިއާރްއެފްގެ ފިލްމެއް އެބައޮތެވެ. އެއީ ބޮޑު ބަޖެޓަކުން ހަދާ ތާރީހީ ފިލްމު "ޕްރިތުވީރާޖް" އެވެ. ކުރިން މި އަހަރުގެ ނޮވެމްބަރު 13 ގައި ސިނަމާތަކަށް ގެންނަން ތާވަލުކުރި އެ ފިލްމުގެ ޝޫޓިން ލޮކްޑައުންއާ ހެދި ހުއްޓިފައި އޮތުމަށް ފަހު، އަލުން ނޮވެމްބަރު މަހުގެ ތެރޭގައި ފަށަން މިހާރު ވަނީ ނިންމައިފަ އެވެ. އެހެންވެ މި އަހަރު އެ ފިލްމު ސިނަމާތަކަށް އައުމުގެ ފުރުސަތު ކުޑަ އެވެ.\nއަކްޝޭގެ ކުރިއަށް ހުރި ފިލްމުތަކުގެ ތެރޭގައި "ސޫރިޔާވަންޝީ" އާއި "ލަކްޝްމީ ބޮމް" އާއި "އަތުރަންގީ ރޭ" އާއި "ބެލް ބޮޓަމް" އަދި "ބައްޗަން ޕާންޑޭ" ހިމެނެ އެވެ.\nބޮލީވުޑް ޔާޝްރާޖް ފިލްމްސް އަކްޝޭ ކުމާރު އެކްޓްކުރުން


“ޝިއްދަތް”ގެ އަންހެން ވާޝަން ޔޯހާނީގެ އަޑުން! – Feshun.mv\n"ޝިއްދަތް"ގެ އަންހެން ވާޝަން ޔޯހާނީގެ އަޑުން!\n6 އޮކްޓޯބަރ 2021 - 13:46\nމި މަހުގެ 1 ވަނަ ދުވަހު ރިލީޒްކުރި ފިލްމް "ޝިއްދަތު"ގައި ހިމެނޭ އެ ފިލްމްގެ ހިތްގައިމު ޓައިޓަލް ލަވައަށް ވަނީ ވަރަށް ބޮޑު ތަރުހީބެއް ލިބިފައެވެ. އަދި މަނާން ބާރްދްވާޖްގެ އަޑުން އިވިގެން ދިޔަ މި ލަވައިގެ އަންހެން ވާޝަންއެއްވެސް ވަނީ ރިލީޒްކޮށްފައެވެ.\nއަންހެން ވާޝަން ކިޔައިފައިވަނީ، ރީތި އަޑެއްގެ ވެރި، އަދި ދާދިފަހަކުން އެންމެންގެ މަޤުބޫލުކަން ހޯދި ސްރީލަންކާގެ ލަވަކިޔުންތެރިޔާ ޔޯހާނީއެވެ. ޔޯހާނީގެ ހިތްގައިމު އަޑުން މި ލަވަ ކިޔައިފައިވަނީ ވަރަށް ފުރިހަމައަށެވެ.\nއެއާއެކު މި ލަވަ ރިލީޒްކުރިތާ ހަފްތާއެއްގެ ތެރޭގައި ލަވައަށް ވަނީ ހަ މިލިއަނަށްވުރެ ގިނަ ވިއުސް ލިބިފައެވެ. އަދި ބެލުންތެރިންގެ ފަރާތުންވެސް މި ލަވައަށް އަންނަނީ ތައުރީފުކުރަމުންނެވެ.\nޔޯހާނީ އާއްމުންގެ ތެރޭގައި އެންމެ ބޮޑަށް މަޝްހޫރުވެގެންދިޔައީ އޭނާ ކީ ސިންހަޅަ ލަވައެއް ކަމުގައިވާ "މަނިކޭ މަގޭ ހިތޭ" ގެ ކަވާ ވާޝަން ކިޔައިގެންނެވެ. އަދި އާއްމުކޮށް ސިންހަޅަ ލަވައާއި، ހިންދީ ލަވަތަކުގެ ކަވާ ވާޝަންތައް ކިޔާ އުޅޭ، ޔޯހާނީ އެންމެ ބޭނުންވަނީ ބޮލީވުޑުގައި ލަވަކިޔަންކަންވެސް އޭނާ ވަނީ ހާމަކޮށްފައެވެ.\n"މަނިކޭ މަގޭ ހިތޭ" ގެ ޔޯހާނީ ކީ ކަވާ ވާޝަންއާއެކު އޭނާގެ މަޝްހޫރުކަންވެސް މިހާރު ބޮޑުވެފައިވާއިރު، މި ލަވައިގެ ސަމާލުކަން އެންމެ ބޮޑަށް ހޯދީ ދިވެހިިންނެވެ. އެގޮތުން މި ހާރު ވަނީ މި ލަވައިގެ ދިވެހި ވާޝަންތަކެއްވެސް އުފައްދައިފައެވެ.\nކަނޑޫދޫއަށް ރައީސް ކުރެއްވި ދަތުރުފުޅު ނިއްމަވާލައްވައިފި


މުމްބާއީގައި އިމާރާތެއް ވެއްޓި 10 މީހުން މަރުވެއްޖެ\nމުމްބާއީ (ޖުލައި 17) - އިންޑިއާގެ މުމްބާއީ އަށް މިހާރު ކުރަމުންދާ ވިއްސާރައިގައި އިމާރާތެއް ވެއްޓި 10 މީހުން މަރުވެ އިތުރު 10 މީހުން ގެއްލިގެން ހޯދަމުންދާ ކަމަށް އޮފިޝަލުން ބުނެފި އެވެ.\nމިދިޔަ އަހަރުގެ ސެޕްޓެމްބަރު މަހުން ފެށިގެން އެމެރިކާގެ ނިއު ޔޯކްގައި ކެންސަރަށް ފަރުވާ ހޯދަމުން އަންނަ ބޮލީވުޑްގެ އެކްޓަރު ރިޝީ ކަޕޫރްގެ 67 ވަނަ އުފަން ދުވަސް މުމްބާއީގައި ފާހަގަ ކުރެވޭނެ ކަމުގެ އުންމީދު ވަރަށް ބޮޑު ކަމަށް އޭނާ ބުނެފި އެވެ.\nމުމްބާއީ ހަމަލާދިން މީހުންގެ ބޮލަށް5މިލިއަން ޑޮލަރު\nމުމްބާއީ (ނޮވެމްބަރު 26) - މުމްބާއީ އަށް 2008 ވަނަ އަހަރު ދިން ޓެރަރިސްޓް ހަމަލާ އަށް މިއަދު 10 އަހަރު ފުރުނު އިރު ހަމާލާގެ ފަހަތުގައިވާ މީހުން ހޯދަން އެމެރިކާ އިން ފަސް މިލިއަން ޑޮލަރު ހުށަހަޅައިފި އެވެ.\nNovember 07, 2018 2\nވަގަށް ނެގި ޖަވާހިރު އޮތީ ބަނޑުތެރޭގައި\nދުބާއީ އަށް ޒިޔާރަތްކުރި ޗައިނާގެ ދެމަފިރިިއަކު އެ ގައުމުގެ ގަހަނާ ފިހާރައަކުން ވަގަށް ނެގި ޖަވާހިރު އަންހެން މީހާގެ ބަނޑުތެރެއަށް ދިރުވާލައިގެން އުޅެނިކޮށް ހައްޔަރުކޮށް މައްސަލަ ތަހުގީގު ކުރަން ފަށައިފި އެވެ.\nގްރެމީ އެވޯޑް ހާސިލުކޮށްފައިވާ ކެނެޑާގެ މަޝްހޫރު ލަވަކިޔުންތެރިޔާ ބްރަޔަން އެޑަމްސް އަންނަ އޮކްޓޯބަރު މަހު އިންޑިއާ އަށް ޓުއާއެއްގައި ދާ ގޮތަށް ހަމަޖެހިއްޖެ އެވެ.\nމުމްބާއީގެ އިމާރާތެއްގެ މައްޗަށް ބޯޓެއް ވެއްޓި ފަސް މަރު\nމުމްބާއީ (ޖޫން 28) - އިންޑިއާގެ މާލީ ވެރިރަށް މުމްބާއީގެ އިމާރާތެއްގެ މައްޗަށް ކުޑަ މަތިންދާ ބޯޓެއް ވެއްޓި ފަސް މީހުން މިއަދު މަރުވެއްޖެ އެވެ.\nމުމްބާއީގެ ފަގީރު އަވަށްތައް ކުލަތަކުން ޖަރީކޮށްފި\n"ސްލަމްޑޯގް މިލިއަނާ" ކަހަލަ ފިލްމްތަކުން އިންޑިއާގެ މުމްބާއީގެ ސްލަމްތައް ނޫނީ ފަގީރު ސަރަހައްދުތަކާއި އެތަންތަނުގައި އުޅޭ ފަގީރު މީހުންގެ ދިރިއުޅުން ފެނިފައި ވާނެ އެވެ.\nއިންޑިއާގެ މުމްބާއީގައި އުޅޭ، ކެންސަރު ޖެހިފައިވާ ހަތް އަހަރުގެ ފިރިހެން ކުއްޖަކު ފުލުހަކަށް ވުމުގެ އުންމީދު ފުރިހަމަކޮށްދިނުމަށް އެއް ދުވަހަށް ފުލުހެއްގެ ގޮތުގައި ގެންގުޅެފި...\nއަންހެނެއްގެ ގޮހޮރުން 2،000 ގިނަ ހިލަކޮޅު ނަގައިފި\nއިންޑިއާގެ 50 އަހަރުގެ އަންހެނެއްގެ ބަނޑު އޮޕަރޭޝަންކޮށް، ގޮހޮރުން 2،000 އަށް ވުރެ ގިނަ ހިލަކޮޅު ނަގައިފި އެވެ.\n17 އަހަރު ކުއްޖަކަށް ހާޓް އެޓޭކެއް!\nވަރަށް ޒުވާން އުމުރުގައި ހާޓް އެޓޭކް ޖެހިގެން މަރުވާ މީހުންގެ އަދަދު މައްޗަށް ދާތީ ސިއްހީ ތަޖުރިބާކާރުންގެ ކަންބޮޑުވުން ވެސް ދަނީ މައްޗަށެވެ. އިންޑިޔާގައި ދާދި ފަހުން ހިނގި މިފަދަ ހާދިސާއަކާ ގުޅިގެން އެ ގައުމުގެ ޑޮކްޓަރުން ވަނީ ކަންބޮޑުވުން ފާޅުކޮށްފަ އެވެ. ހާޓް އެޓޭކް އާއްމުކޮށް ޖެހެނީ އުމުރުން ދުވަސްވުމުން ކަމަށް ވިޔަސް...


އެއްފަސް ކުރުމުގެ އޮޑިޓް: ކުދި އާބާދީތަކާ ނުބައްދަލު ތަރައްގީއަށް ދެގުނަ ހަރަދު! - Suvaadheeb\nއާޓިކަލް ޕޯސްޓްކުރީ ސުވާދީބު 8 މަސް ކުރިން فبراير 13, 2020 092\nއއ.ގެ ދެ ރަށް ކަމައްވާ އުކުޅަސް އާއި ފެރިދޫއަށް ރައީސް އިބްރާހިމް މުހައްމަދު ސޯލިހު ކުރެއްވި ދަތުރުފުޅުގައި ރައީސަށް މަރުހަބާ ކިޔުމަށް ރައްޔިތުން އެއްވެފައި.\n22،180 އާބާދީގެ ތިން ރަށުގައި ޒުވާނުންގެ މަރުކަޒާއި ސްޓޭޑިއަމް އެޅުމަށް –2މިލިއަން ރުފިޔާ\n21،743 އާބާދީގެ 22 ރަށުގައި ޒުވާނުންގެ މަރުކަޒާއި ސްޓޭޑިއަމް އެޅުމަށް – 15 މިލިއަން ރުފިޔާ\n19،541 އާބާދީގެ ހދ. އަތޮޅު ކައުންސިލް ހިންގުމަށް – ބޮލަކަށް 2،786 ރުފިޔާ\n1،811 އާބާދީގެ ވ. އަތޮޅުގެ އިދާރީ ހިންގުމަށް – ބޮލަކަށް 12،326 ރުފިޔާ\nސީއެޗްއެސްސީގެ ދަރިވަރުންތަކެއް މަޑުކޮށްލައިގެން.:\nހައި ކޯޓުގެ ހުކުމާ ގުޅިގެން އަނަސްގެ މަރުގެ މައްސަލައަށް ހުރަސްތަކެއް\nކޯލިޝަންގެ ކޯޅުން މިއީ ކިހިނެއް ނިމެނޭނެ ކަމެއް؟\nސުވާދީބު2އަހަރު ކުރިން مارس 26, 2019\nކޮންޓްރޯލަރ އޮފް އިމިގުރޭޝަން ފުރަތަމަ ވެސް ކުރަންޖެހޭ ކަމަކީ މަގުމަތިން ހޮވާ މީހުން ލައްވާ މަސައްކަތް ނުކުރުވޭނެ ގޮތް ހެދުން- ކެރޭނެބާ!\nސުވާދީބު2އަހަރު ކުރިން دجنبر 25, 2018\nޓޫރިޒަމް މިނިސްޓަރު ރިސޯޓްތަކަށް ކުރައްވާ “ހިލޭ” ދަތުރުތައް ކޮންޓްރޯލް ކުރުން\nސުވާދީބު2އަހަރު ކުރިން فبراير 20, 2019


އެކުއްޖާ2– 43 ( ފަހު ބައި ) – Esfiya\nއެކުއްޖާ2– 43 ( ފަހު ބައި )\n* “ބުނަން.. ނީޝަލްގެ އަހަރެމެންނާއި ވަކިވެ ފްރާންސަށް ދިޔަސް އިޒްކާން ނީޝަލް ދެކެ ލޯބިވާވަރަށް މަށަށް ހިޔެއްނުވޭ އެކަކަށް ވެސް ލޯބިވެވޭނެ ހެންނެއް… ރެއާއި ދުވާލު އިޒްކާންގެ ހިތުގައި ރަނިކަން ކުރަނީ ނީޝަލް އެކަނި.. ނީޝަލް ނެތުމުގެ ހިތާމައިގައި އެސޮރަށް ވާވަރެއްވެފައި އެހުންނަނީ.. ހިކިގެންގޮސް އަނަރޫފަވެފައި.. ހީ ޓޭކްސް ސިނގިރޭޓްސް.. އެންޑް އީވެން ޑްރިންކްސް އަލްކޮހޯލް.. ފެނޭތަ ނީޝް ދިޔުމުން އިޒްކާން ދެރަވެގެން އުޅޭވަރު..؟ އަލާންބޭބެގެ ފަރާތުން އަހަންނަށް އެ ރޫހާންގެ ވާހަކަ އެނގިފައި ވަނީ މިހާރު.. އަޅެ ނީޝަލް ބުނެބަލަ.. ކާކުދެކެ ނީޝް ލޯބިވާނީ..؟ އެ ރޫހާން ދެކެތަ..؟ ނޫނީ އިޒްކާން ދެކެތަ..؟” އައިހަމް ކޮއްލީ ވަރަށް މުހިންމު ސުވާލެކެވެ. “ތި ހަދަނީ ދޮގެއްނޫންތަ..؟ ކިހިނެތް އިޒްކާން އަހަރެންދެކެ އެވަރަށް ލޯބިވާނީ..؟ އިޓްސް ބީން ވަން އިޔަރ.. އަހަރެންގެ މަތިން ހަނދާންނެތޭހާ ދުވަސްވެއްޖެ.. ހީ ޝުޑް ހޭވް މޫވްޑް އޮން މިހާ ދުވަސް ވީއިރު.. ވީ ޑިޑް ނޮޓް އީވެން ކޮމިއުނިކޭޓް..” ނީޝަލްއަށް ބުނެވުނެވެ. “އަޅެ ދެން… އަނގަ ނުތަޅާ އަވަހަށް މައްޗަށް އަރަން ދޭ..! އިޒްކާން ޓެރެސްމަތިން ނުވެއްޓޭކަމެއްވެސް ނޭނގޭ..” ހޫރީން އަވަހަށް ނީޝަލްގެ ކޮނޑުގައި އަޅާ ކުޑަކޮށް ކޮއްޕާލިއެވެ. “އައި ޗޫޒް.. އިޒްކާން..” އަރައިގެން ހީލް ބާލާ އެއްލާލާފައި ނީޝަލް ދެފަޔަށް ބާރުލާފައި ދުއްވައިގަތެވެ. *\nއައިރީން އާއި ހޫރީންވެސް ނީޝަލްގެ ފަހަތުން ދުއްވައިގަތެވެ. ޒޭނާ އުރައިގެން ހުރެ އަނގަ ފުރާ ޕާރޓީ ޕިއްޒާ އަޅައިގަން އާހިލަށްވެސް ޖެހުނީ ދުއްވައިގަންނާށެވެ. ”ހޭ ގަރލް.. ވެއިޓް ފޯރ އަސް..” ކޯރޓްނީމެންވެސް ދުއްވައިގަތެވެ. އަވްލީންމެން ދާން އުޅުނެވެ. ނަމަވެސް އެކަން ހުއްޓުވީ އަލާންއެވެ. ދެން ޓެރެސްމަތީގައި ހިނގަންޏާ ހިނގާނީ ނީޝަލްގެ ހަޔާތުގައި ވަރަށް މުހިންމު ވަގުތު ކޮޅެކޭ އަލާންއަށް ހީވުމުންނެވެ. ޒީޝް ގަދަހަދާލާފައި ދުއްވައިގަތް އެންމެންގެ ފަހަތުން ހަލުވި ފިޔަވަޅުތަކެއްގައި ދިޔައީ ދެން ވާނެގޮތް ބެލުމުގެ ޝައުގުވެރިކަން ހުދު އޭނާގެ ހިތުގައި އުފެދިފައި ވާތީއެވެ.\nލިފްޓެއް ހުންނަކަންވެސް ނީޝަލްގެ ހަނދާނުން ކައްސާލިކަން އެނގެނީ ނީޝަލް ސިޑިބަރިއާއި ދިމާލަށް ދުއްވައިގަތުމުންނެވެ. އެންމެ މައްޗަށް އަރާފައި ޓެރެސްއަށް ވަންނަ ދޮރު ހުޅުވާލިއިރު އިޒްކާން ހުރީ އޭނާ އަރައިގެން ހުރި ރަތް ސްނީކަރސްއާއި ވާހަކަ ދައްކާށެވެ. “އަހަރެން ބުނެފީމެއްނު ކިތަންމެ ދުވަހެއް ވިޔަސް އަހަރެން ނީޝަލްދެކެ ލޯބިވާނަމޭ..؟ ދޮގެއްނޫނޭ މިއީ…” އެއް ކިބަ ތަޅުވާލަމުން އިޒްކާން ބުނެލިއެވެ. އިޒްކާންގެ އުޅުން ހުރިގޮތުން ހީވަނީ ގާތް އެކުވެރިއަކާއި ވާހަކަ ދައްކާހެންނެވެ. މަންޒަރު ބަލާ މީހަކަށް ހީވާނީ އިޒްކާން އެއީ ބޯ ހަމަ ނުޖެހޭ މީހެއް ހެންނެވެ.\nހައިރާންވެގެން ގޮސް ނީޝަލްއަށް ބޯއަރި ކޮއްލެވުނެވެ. “މިއީ..؟؟” އާހިލްއަށް ނުހުރެވިގެން ފޯނުނަގާ ވީޑިޔޯ ޖެއްސުނެވެ. އެ ވީޑިޔޯ އިޒްކާންއަށް މަލާމަތް ކުރަން ބޭނުން ކުރުމުގެ ބޭނުމުގައެވެ. “ތިރީގައި ތަޅައިގެން ގޮސްފައި އެހުރި ފުޅި ފެނޭތަ..؟ އެއީ އިޒްކާން ބޮއިފައި.. އޭނަ އަތުގައިވެސް އެއޮތީ ވައިން ފުޅިއެއް.. ނީޝް ނެތްފަހުން އިޒްކާން ކާނީ ހުސް އާފަލު.. ދެން ބައެއް ފަހަރު ސްނެކްސް ކައި ހަދާނެ.. ބަނަސް އެންޑް ޕާން ޓައިޕް ޕްރޮޑަކްޓްސްވެސް ކައި އުޅޭނެ.. ބޯނީ ފެނާއި އައިސް ކޮފީ.. އިސްތަށިގަނޑުވެސް ނުކޮށާ އުޅޭތާ ކިތަންމެ ދުވަހެއް.. ކަންފަތްވެސް ތޮރުފައިފި.. ނީޝަލް ނެތުމުން އިޒްކާންގެ ހާލަކީ މިއީ..” މައްޗަށް އެރި ފައިލަމް ބޯހޫރާލަމުން ބުނެލިއެވެ. “ޑޭންގް އިޓް.. އޯ މައި ގޯޑް..” ނީޝަލްގެ ލޮލުން ކަރުނައައީ އިޒްކާންއަށް ޖެހިފައިވާ ހާލު ފެނުމުންނެވެ. ދުލު ކުރިއަށް ބުނާނެ ހެޔޮ ބަހެއް ނައެވެ. އަމިއްލަ ނަފްސު ކުށްވެރި ކުރެވުނީ އެހެނެއް ބަލާފައެއްނޫނެވެ.\nކަނާތު ކިބަ ތަޅުވަތަޅުވާ އެއާއި ވާހަކަ ދައްކާފައި އަނެއް ކިބަ ތަޅުވަތަޅުވާފަވެސް އިޒްކާން ކީއެއްޗެހި އެހާ ސާފެއް ނުވިއެވެ. “ނީޝަލްދެކެ ވާލޯބި ހާމަ ކުރާށޭ..؟ ނީޝަލް ދެކެ ވާ ލޯބި ހާމަކުރަން އަހަރެން މިތަނުން ތިރިއަށްވެސް ފުންމާލާފާނަން..!!!” އެހެން ކިޔާފައި ޓެރެސްގައި ހުރި ރެއިލިން ތަކާއި ދިމާލަށް އެނބުރުނުގޮތަށް އިޒްކާން ރެއިލިންގެ މައްޗަށް އެރިއެވެ. “އިޒްކާން ނޫން..!!” ނީޝަލް ހަޅޭއްލަވައިގަނެފައި ދުއްވައިގަތެވެ. އިޒްކާން ބޭރަށް ފިޔަވަޅެއް އަޅާލިއެވެ. އިޒްކާން ތިރިއަށް ވެއްޓެން ދިޔައެވެ. އެއްބައި މެރިފައިވާ އެދެލޮލުން ފެންނަނީ ހިތްހަމަޖެހުމެވެ. ނީޝަލް އެއްލިއަތުން އިޒްކާންގެ ގިރުވާނުގައި ހިފިއެވެ. ވެއްޓިދާނެތީ ނީޝަލް ހުރީ ބާރަށް ރެއިލިންގައި ދެފައި ތަތްކޮއްލައިގެންނެވެ. “ވަރެއްގެ މީހެއް.. ތާކު ހުރި ފައްކާ މޮޔައެއް..” ޕިސްޕިސް ކިޔަމުން މީހަކު އައިސް އިޒްކާންގެ މުލައްދަނޑީގައި ހިއްޕެވެ. ދަންނަ އަޑެއްހެން ހީވެގެން ނީޝަލް އޭނާގެ ކަނާތްފަޅީގައި ހުރި މީހާގެ މޫނަށް ބަލާލިއެވެ. ރަތް ހޫޑީއަކާއި ކަޅު ޖިންސެއް ލައިގެން އައިނެއް އަޅައިގެން އެހުރީ ރޫހާން ނޫން ދެވަނަ މީހެއް ނޫނެވެ. އިޒްކާން އަނބުރާ ޓެރެހަށް އަރުވަން ހިފާލި ވަގުތު ރޫހާންގެ ކަޅިވެސް ނީޝަލްގެ ކަޅިއާއި ދިމާވި ހަތަރުކަޅި ހަމަވިއެވެ. ރޫހާންގެ ދެލޮލުން ފެނުނީ ބަޔާންކުރަން ދަތި ކުލަވަރެކެވެ. އެ ދެމީހުންގެ ހިތްވަރުން އިޒްކާން ޓެރެސްމައްޗަށް އެރުވުނީ ސަލާމަތުންނެވެ. އޭރު ނަސީބަކުން އިޒްކާން ވެސް އަނބުރާ ހަމައަށް އެޅިއްޖެއެވެ. “އާހް..” އިޒްކާން ބޮލުގައި އަތް އަޅާލިއެވެ.\n“އެހެންވާނީ.. މާސިންގާ ދެފުޅި ހުސްކުރެވޭތޯ އުޅެން ޖެހިއްޖެއެއްނު..؟ ދިގު މައްސަރެއްވާނެ ކަލޭގެ ބޮލުގެ ރިހުން ފިލައިގެން ދާން..” ހިޔާން އިޒްކާންގެ ބުރަކަށީގައި ތަޅަމުން ބުނެލިއެވެ. ބޮލުގައި އަތްއަޅައިގެން ހުރެފައި އިޒްކާން މަޑުމަޑުން ލޯ ހުޅުވާލިއެވެ. “އިޒްކާން.. ޔޫ އޯކޭ…؟” ނީޝަލް މަޑުމަޑުން އަހާލިއެވެ. އެ މޫނުގައި ދެއަތުން ހިފާ ބާރު ކޮށްލަމުންނެވެ. “ހެޔޮނުވާނެ.. ޔުއަރ ނޮޓް ރީލް… ދިސް އިޒް ޖަސްޓް އަ ޑްރީމް… އަހަރެން މިހުވަފެނުން ހޭލައްވާލަދީ..” އިޒްކާންއަށް ބުނެވުނެވެ. ހިޔާން ހުރިވަރެއް ދީފައި އިޒްކާންގެ ކޮލުގައި އެތިފަހަރެއް އެޅިއެވެ. “ހޭލެވިއްޖެ..؟؟” ހިޔާން އެހެން އަހާލީ ހެމުންނެވެ. އެވަގުތުވެސް ހިޔާން ހުރީ ސަމާސާ މޫޑެއްގައެވެ. ދެންމެ އިޒްކާން ފުންމާލަން އުޅުމުން ކަންބޮޑުވުން ވެރިވި ހިތްތަކުން އެކަން ނެރެލުމުގެ ބޭނުމުގައެވެ.\nވީތަދުން އިޒްކާންއަށް ފުންމައިގަނެވުނެވެ. “އިޒްކާން…” ނީޝަލް ގޮވާލިއެވެ. “އާރ ޔޫ..؟؟ ނީޝް… ހަމައަސްލުވެސް އަނބުރާ އައީތަ..؟” އިޒްކާންއަށް އެހުނެވެ. “އާދެ..” ނީޝަލް ވަރަށް އަދަބުވެރިކޮށް ބުނެލިއެވެ. ހިނިއައިސްފައި ހުރެއެވެ. “އޯހް ޔާ.. އައި ވޯންޓެޑް ޓު ޓެލް ޔޫ ސަމްތިންގ ވަން އިޔަރ އެގޯ ބިފޯރ ލީވިންގ މޯލްޑިވްސް..” ނީޝަލް އިޒްކާންގެ ދެލޮލަށް ބަލާލިއެވެ. ނީޝަލްއަށް ރައްކާތެރި އިހުސާސެއް ކުރެވުނެވެ. އެދެލޮލަށް އޭނާ ބަލާލަން ބޭނުންވެފައި ހުންނަތާ ކޮން ދުވަހެއް ހެއްޔެވެ.؟\n”ނޫން ނޫން.. މަ ފުރަތަމަ.. ހުވަފެނެއް ނޫންކަން ޔަގީންވެއްޖެ.. ނީޝް އަހަރެން މިއަހާ ސުވާލަށް ޖަވާބުދޭތި..” އިޒްކާން ތިރި ވެލިއެވެ. “އޫ..” އެންމެން އެއްފަހަރާ އަޑުއަހަން ތައްޔާރުވެލިއެވެ. ކެމެރާ ޖައްސައިގެން އިން އާހިލް ވެސް ކެމެރާ ސެޓްކޮއްލިއެވެ. “ނީޝަލް.. އައި ލަވް ޔޫ.. އައި ރިއަލީ ރިއަލީ ލަވް ޔޫ.. މައި ލަވް ފޯރ ޔޫ ވެންޓް ސޯ ބިޔޯންޑް ލަވް.. ވަރަށް ލޯބިވޭ.. އެކަމަކު އަހަންނަށް އިނގޭ ނީޝްގެ ހިތުގައި ވަނީ އެކައްޗެކޭ ނޫންކަން..” ފުންނޭވާ ތަކެއް ބޭރުކޮއްފައި އިޒްކާން އެންމެ ފަހުން އެޖުމްލަތައްވެސް ބޭރުކޮއްލިއެވެ. ނީޝަލް އިޒްކާންގެ ތުންފަތުގައި ޝަހާދަތް އިނގިލި ޖައްސާލިގޮތަށް އެ މޫނުގައި ދެއަތުން ހިފާ ނިތުގައި ބޮސްދިނެވެ. ”އިޒްކާން ކޮންއިރަކުތަ ތިހާ ވިސްނުން ކޮށިވީ..؟ އައި ލަވް ޔޫ ޓޫ.. އެވެސް ވަރަށް ވަރަށް ބޮޑަށް.. ދުވަހެއް ކޮޅުންވެސް ތިނޫން މީހެއް ދެކެ ލޯތްބެއް ނުވެވޭނެ.. އިޒްކާންގެ ކުށެއް ނެތްކަން އެނގުނު ވަގުތުން ފެށިގެން ވަގުތުން މައާފް ދެވުނު.. ފްރާންސްގައި ހުރިއިރުވެސް އިޒްކާން ދެކެން ބޭނުންވެފައި ވަނީ ނުލާހިކު ބޮޑަށް.. ޔޫ ހޭވް ނޯ އައިޑިއާ ހައު މަޗް އައި މިސްޑް ޔޫ.. އައި ލަވް ޔޫ ސޯ މަޗް..” ދެލޮލުން ކަރުނަ ފައިބާ ހާލުގައި ނީޝަލް ބުނެލިއެވެ. އެދެމީހުންގެ ވަގުތުކޮޅަށް ހަމަހިމޭންވެފައިވީ މާހައުލުގެ ފަޅުކަން ނައްތާލީ ތުއްތު ޒޭނާގެ ލޯބި ހުނުމުގެ އަޑުންނެވެ. ހޭވެރިކަން ވެރިވެ އެންމެން އެއްފަހަރާ އަތްތިލަބަޑި ޖަހައިގަތެވެ. “ޑޭމް ދިސް އިޒް ސޯ ހެޕީ..” އައިހަމްގެ މޭމަތީގައި ބޯ ޖައްސާލައިގެން ހޫރީން ބުނެލިއެވެ. އެ ދެލޯ ވަނީ ފެންކަޅިވެފައެވެ. “އައި ނޯ ރައިޓް.. ވަރަށް ވަރަށް އުފާވެއްޖެ..” ހޫރީންގެ އުނަގަނޑުގައި އަތް އަޅުވާލާފައި އައިހަމް އަނެއް އަތުން އުރައިގެން ހުރި ޒޭނާ ގަޔާ ކައިރިކޮށްލިއެވެ. އޭރު އައިރީން އާއި އާހިލް ވީ އުފަލަކުން އަތްތިލަބަޑި ޖަހާފައި ތެޅެމުން ފުމެމުން ގެންދިޔައިރު ހީވަނީ ޓެރެސްވެސް ފުނޑާލަފާނެހެންނެވެ. އެހާވެސް ފޯރިގަދަ ކޮށްލައިފިއެވެ.\nނީޝަލް އާއި އިޒްކާން އަތުގުޅުވާލައިގެން ތިރިއަށް ފޭބިއެވެ. އެތައް ޒަމާނެއް ފަހުން އިޒްކާންގެ އެ ފިރިހެންވަންތަ މޫނުގައި ރީތި ހިނިތުންވުމެއް ކުޅެލައިފިއެވެ. މިލާމޯޅިވެފައިވާ މޫނަށް އާރޯކަން ލިބިއްޖެއެވެ. އިޒްކާންއަށް ލިބުނީ އޭނާގެ ހިނިތުންވުމާއި އުފާވެރިކަން އެކަންޏެއް ނޫނެވެ. ފުރަތަމަ ފެނުނު ދުވަހުވެސް އޭނާއަށް ލޯބިވެވުނު އަންހެންކުއްޖާ ވެސްމެއެވެ. ނީޝަލްވެސް ހުރީ އުފަލުން ގޮސް ފޮޅިފައެވެ. ދުނިޔޭގައި އޭނައަށްވުރެ ނަސީބުގަދަ އަންހެން ކުއްޖެއް އުޅޭނެބާއޭވެސް އެވަގުތު ހިތަށް އެރިއެވެ. ގާތުގައި އެހުރީ މުޅި އުމުރުވެސް އެކީގައި ހޭދަކޮށްލަން ބޭނުންވާ ބައިވެރިޔާއެވެ. ދެމީހުންގެ ތުންފަތްމަތީގައި ވަނީ އެންމެ ރީތި ހިނިތުންވުމެވެ. ބަލާލާ ކޮންމެ މީހަކަށްވެސް އެއީ އެންމެ ގުޅޭ ދެމީހުންކަން ނޭނގި ނުދާނެއެވެ. އެހާވެސް އިޒްކާން އާއި ނީޝަލް ގުޅެއެވެ.\nއަތްތިލަބަޑި ޖަހަމުން ފެންކަޅިވެފައި ހުރެ ނީޝަލްގެ އުފަލުގައި ބައިވެރިވަމުން ޒީޝްވެސް ތިރިއަށް ފޭބިއެވެ. “ޒީޝް…” މާ ދުރުން މީހަކު އޭނާގެ ނަމުން ގޮވާލިހެން ހީވެގެން ހެވިފައި ހުރެ ޒީޝް ފަހަތް ބަލާލިއެވެ. އެ ހިނިތުންވުން ޒީޝްގެ މޫނުން ފިލާ ގޮސް ހައިރާންކަމުގެ ކުލަވަރު ޒީޝްގެ މޫނަށް އަރާ ފައިބަން ފެށިއެވެ. “މާން..؟؟” ރަތްކުލައިގެ ގަމީހަކާއި ކަޅު ޖިންސެއް ލައިގެން ހުރި މާޔަން ފެނިފައި ޒީޝް ހުރީ ދަތްދޮޅި ބިންމަތީގައި ޖެހޭވަރުވެފައެވެ. މާޔަންއަށް ދައުވަތު ދިނުމުން ނާދެވޭނެ ވާހަކަ ގައިމުވެސް ބުންޏެވެ. އަނެއްކާ މާޔަން ނެތްކަމުގެ ފަޅުކަން އިހުސާސްވެ މާޔަންގެ މަތިން ހަނދާންވާވަރުން ޒީޝްގެ ސިކުނޑި ޚިޔާލީ މާޔަންއެއް ދައްކަނީ ހެއްޔެވެ.؟ “ޒީޝް..” މާޔަން ފިރިހެންވަންތަ ހިނގުމެއްގައި އައިސް ޒީޝް ކުރިމަތީގައި ހުއްޓުނެވެ. “އެހެން މީހުންހާ އަހަންނަށް ފިލްމީ ނުވެވިދާނެ، އެކަމަކު..” މާޔަން ޖީބުން ނެގި ކުޑަ ފޮށި ފެނިފައި ޒީޝްއަށް އަނގަމަތީގައި އަތް އެޅުނެވެ. “ވިލް ޔޫ…….” މާޔަން ވަރަށް ފިލްމީ ފާޑަކަށް އެއްކަކޫ މައްޗަށް ތިރިވެފައި އަނގޮޓި ނެގިއެވެ. ނަމަވެސް ނަސީބު ހިފީ މާޔަން އާއި ދެކޮޅަށެވެ. އަނގޮޓި މާޔަންގެ އަތުން ދޫވެގެން ފުރޮޅެމުން ގޮސް ހުއްޓުނީ އިޒްކާންގެ ފައިބުޑުގައެވެ. އިޒްކާން ގުދުވެ އަނގޮޓި ނެގިއެވެ. އިޒްކާން ބޯ ހިއްލާލިއިރު ހުރެވުނީ އެއްކަކޫ މައްޗަށެވެ. އަދި އެވެސް އަނގޮޓި ހިފައިގެން ނީޝަލްގެ ކުރިމަތީގައެވެ. މަންޒަރު ބަލާ މީހަކަށް ހީވާނީ އިޒްކާން ނީޝަލްއަށް ޕްރޮޕޯސް ކުރާހެންނެވެ.\n“ޔޯ.. ދިސް އިޒް މައި ޓާރން..” މާޔަން ހިނިއައިސްފައި ނީޝަލްގެ މޫނަށް ގެއްލިފައި އިން އިޒްކާންއަށް ގޮވާލައިފިއެވެ. ސިހިފައި އިޒްކާން އަވަހަށް މާޔަންއަށް އަނގޮޓި ދިނެވެ. އޭރު ލަދުން ނީޝަލްގެ މޫނު ވަނީ ރަތްވެފައެވެ. ތުންފަތުގައި ދަތް އަޅާލައިގެން ނީޝަލް ވަގުވަގަށް އިޒްކާންގެ މޫނަށް ބަލަމުން ދިޔަ ގޮތް ފެނިފައި އިޒްކާންއަށް ހެވުނެވެ. އެވަރުންވެސް އެދެމެދުގައިވީ ލޯބި ފެނެއެވެ. “ޒީ.. ވިލް ޔޫ މެރީ މީ..؟” މާޔަން އެއްސެވެ. “ސޭ ޔެސް..! އެނޫނީ އެކުއްޖާ ވަރަށް ލަދުގަންނާނެ..” އެންމެން ސީރިއަސްވެފައިވާތީ އާހިލަށް އެގޮތް ކަމުނުގޮސްގެން އެއްޗެކޭ ބުނެލިއެވެ. ޒީޝް ބަލާލީ ކައިޔަންގެ ލޮލަށެވެ. ލަހުފާ އާއި ޒާހިދު ދުނިޔޭގައި ހުރިއިރުވެސް ޒީޝް ބަލަމުން ގެންދިޔައީ ކައިޔަން ކަމަށް ވާތީއެވެ. ދޮންބެގެ ރުހުމަކީ ޒީޝް ކޮންމެހެންވެސް ބޭނުންވާނެ އެއްޗެކެވެ. އެވަރުން ކައިޔަންގެ ލޮލަށް ބަލާލެވުނީ އެހެންވެއެވެ. ނުލާހިކު ބޮޑަށް ހީނލައިގެންހުރެ ކައިޔަން ބޯ ޖަހާލިއެވެ. މާހައުލުގައި އެންމެންގެ ހުނުމުގެ އަޑު ގުގުމައިގަތުމާއި އެކީގައި ޒީޝް ނިކަން ބާރަށް އާނއެކޭ ބުނެލިއެވެ. މާޔަންގެ ހިނިތުންވުން ފުޅާވެގެން ދިޔުމާއި އެކީގައި ރަކިވެގެން ޒީޝް މާޔަންގެ މޭމަތީގައި މޫނު ފޮރުވިއެވެ. އެންމެން ދިމާކޮށް ހޯބޯލައްވަން ފެށުމުން ޒީޝް ބޭނުންވީ ބިން ފަޅާފައި އަޑިއަށް ދާށެވެ. ނަމަވެސް ހިތުގެ އަޑިން އުފާވެގެން ގޮސް ވަރެއް ނެތެވެ. ހިތް ފުރި ބަންޑުންވަނީއެވެ.\nލިބުނު އުފާވެރިކަން ދެގުނަ މައްޗަށް ޖެހިލުމުން ނީޝަލް ހުރީ އުފަލުން ގޮސް ހަދާނެ ގޮތެއްވެސް ނޭނގިފައެވެ. ދޭތެރެ ދޭތެރެއިން އިޒްކާންގެ އަތަށް ބާރުކޮށްލެވެނީވެސް ބޭއިޚްތިޔާރުގައެވެ. އިޒްކާންއަށް އެކަންވީ ކުޅިވަރަކަށެވެ. ނީޝަލް އިޒްކާންގެ އަތަށް ފިތާލާ ކޮންމެ ފަހަރަކަށް އިޒްކާން ވެސް ނީޝަލްގެ އަތަށް ފިތާލައެވެ.\nއެދުވަސް ފާހަގަވެގެން ދިޔައީ ނީޝަލްއަށް ނުހަނު އުފާވެރި ދުވަހެއްގެ ގޮތުގައެވެ. އަދި އެންމެ ކަމުދިޔަ އުފަންދުވަހުގެ ގޮތުގައެވެ.\nއަށް އަހަރު ފަސް\n“ވަރަށްރީތި ހުވަފެނެއް ފެނުނުތަ..؟” ފެންވަރައިގެން ނުކުންނަމުން އިޒްކާން އަހާލިއެވެ. “އާނ.. އިޒްކާން ކިޔާ އެއްޗެއް މޫދުން އަރައިގެން އަންނަތަން ފެނުނީ.. ވަރަށް ތޫނު ދަތްތަކެއް ހުރި އެއްޗެއް.. ވަރަށް ބިރުވެރި.. ވަރަށް ނާމާން ސިފައެއް ޖަހަނީވެސް.. ބިރުން ކިރިޔާ ތަންމައްޗަށް ހީސްނުލެވުނީ..” ފުނާއަޅަން އިނދެފައި ނީޝަލް ބުނެލިއެވެ. ކުޑަކުއްޖެއްގެން ހިނިގަނޑެއް ޖަހާލަމުންނެވެ. “އޯވްހް.. މަށަށް ހީވިއޭ ތަންމަތިން ވަރަށް ނުބައިވަހެއް ދުވިއޭ.. އެހެންވީމައި ނީޝް އެނދަށް ހީސް ލީ ދޯ..؟ ޑާރކް މިސްޓްރީ ސޯލްވްޑް..! އިޒްކާންވެސް ވަކި ނީޝަލްއަކަށް ދުލެއް ނުކުރިއެވެ. އެންމެފަހުން ނުހުރެވިގެން ހޭން ޖެހުނީ ނީޝަލްއަށެވެ. އިޒްކާންވެސް ހީނލާފައި ނީޝަލް ގެނެސް މެޔާލާ ބޮނޑިކޮށްލިއެވެ. ”މަ ނީޝް އާއި ދިމާލަށް ލޯބިން ބޭބީއޭ ކިޔާ ގޮވިޔަސް ހީނުކުރައްޗޭ ތީ އަސްލުވެސް ބޭބީއެއް ކަމަށް..” ނީޝަލްގެ ކޯތާފަތުގައި ބޮސްދީފައި އިޒްކާން ބުނެލިއެވެ. އިޒްކާންގެ އިސްތަށިގަނޑުތެރެއަށް އަތް މަހާލާފައި ނީޝަލް ބޯ ޖަހާލިއެވެ.\n“ދޮންބެގަނޑާ..!!” މިހާރު އެ ގަޑިން އެކެއް ޖަހަނީއޭ..” އައިރީން ބޭރުގައި ހުރެ ހަޅޭއްލަވާ އަޑަށް އިޒްކާން ނީޝަލް އާއި ދިމާލަށް ބަލާފައި ހޭންފެށިއެވެ. “ހިނގާ ދާން.. ބޭބީސްވެސް ހޭލަފާނެ މިހާރު..” އިޒްކާން ނީޝަލްގެ އަތުގައި ހިފައިގެން ބޭރަށް ނުކުތެވެ.\nއިޒްކާން އާއި ނީޝަލްގެ ކައިވެންޏަށް ހަތް އަހަރުވީއެވެ. ކައިވެންޏަށް ދެއަހަރުވީއިރު ނީޝަލްއަށް ލިބުނީ ފިރިހެން ކުއްޖެކެވެ. ނަޒާލްއަށް ބޮޑަށް ލިބިފައިވަނީ އިޒްކާންގެ ސިފަތަކެވެ. ނޫޑްލްސްގަނޑެއް ހެން ހުރި ބުޅި އިސްތަށިގަނޑާއި ބޮޑު ދެލޮލެވެ. އަދި އިޒްކާންގެ ރީތި ހިނިތުންވުމާއި ކޮލަށް އެޅޭ އަޑިކޮޅެވެ. ނަމަވެސް ނަޒާލްގެ މިޒާޖު ހުރީ ނީޝަލް އާއި އެއްގޮތަށެވެ. ނިކަން މަޑުމައިތިރިކޮށް ލަދުރަކިކޮށެވެ. ދެވަނައަށްވެސް ނީޝަލްއަށް ލިބުނީ ފިރިހެން ކުއްޖެކެވެ. ހަތަރު އަހަރުގެ ޒައިކް އަކީ އެހެން މީހުންނާއި ގުޅިގެން އުޅޭ ލާނެތް ކުއްޖެކެވެ. ނީޝަލްގެ ހުންނަފަދަ އެސްތެޓިކް ފެހިކުލައެއްގެ ކަޅި އާއި ރަތް ތުންފަތެއް ޒައިކްގެ ހުރެއެވެ. ޒައިކްގެ ހަލަނިކަމުން އެ ރާޅުބާނި އިސްތަށިގަނޑު އަބަދުވެސް އޮންނަނީ ހޭވިފައެވެ. ނަޒާލް އާއި ޒައިކްގެ ހަމުގެ ކުލަ އައްޔެވެ. ނަޒާލް އާއި ޒައިކް އުޑާއި ބިމާހާ ތަފާތުވިޔަސް ދެބެންވެސް އެކަކު އަނެކަކު ދެކެ ލޯބިވަނީ އިންތިހާއަށެވެ. ދީނަށް ފަރުވާތެރިވެ ދެކުދިންވެސް ބޮޑުވަމުން އަންނަނީ ނުހަނު ހަރުދަނާ ކުދިބައެއްގެ ގޮތުގައެވެ.\nނީޝަލް އާއި އިޒްކާން ކޮޓަރިން ބޭރަށް ނުކުމެގެން އަންނައިރަށް ނަޒާލް އާއި ޒައިކް ދެމީހުންނާއި ދިމާލައަށް އައީ ދުވެފައެވެ. ނަޒާލް އިޒްކާންގެ ފައިގައި އޮޅުލައިގަތްއިރު ޒައިކް ފުންމައިގެން އެރީ ނީޝަލްގެ އުރަށެވެ. އެ މަންޒަރު އާހިލް އޭނާގެ ކެމެރާގައި ރައްކާކޮށްލީ ހިނިއައިސް ހުރެއެވެ.\nއޭރު ހޫރީން އާއި އައިހަމް ސޯފާގައި އިށީނދެލައިގެން އިނެވެ. އައިހަމް އާއި ހޫރީންގެ ކައިވެނި ކުރެވިގެން ދިޔައީވެސް ނީޝަލްމެންނާއި އެކީގައެވެ. އެކައިވެންޏަށްވެސް ހަތް އަހަރު ފުރިގެން ދިޔައިރު ހޫރީންއަށް ވަނީ ދެކުދިން ލިބިފައެވެ. މިޝާ، ނީމްއަށް ވުރެ ބޮޑީ އެންމެ ދެ އަހަރެވެ. މިޝާ އާއި ނީމް އަކީ ހޫރީންގެ ތަތްގަނޑެކޭވެސް ބުނެވިދާނެއެވެ. އެހާވެސް އެދެމީހުން ވައްތަރެވެ. ނަމަވެސް ފަރުވާތެރިކަމާއި އެކީގައި ދެ ކުދިންނާއި ދިމާލަށް ބަލާލައިފިނަމަ އައިހަމްގެ ސޫރަވެސް އެދެކުދިންގެ މޫނުން ފެނެއެވެ. އޭރު ހޫރީން ތިންވަނަ ދަރިއަކަށް ބަނޑުބޮޑެވެ. ހަތަރު މަހަށް އަޅާފައިވާ ބަނޑުގައި ނީމް ދޭތެރެ ދޭތެރެއަކުން ޖަހާލައެވެ. ކޮއްކޮއަށް އައްދޮވޭތޯ ބަލާލަނީއޭ ކިޔަމުންނެވެ. މިޝާ އާއި ނީމް އަކީ މަޑުމައިތިރިކޮށް ހުންނަ ދެކުދިން ނަމަވެސް ދޭތެރެ ދޭތެރެއިން އަރާ ފޯރިއަކުން ލާނެތްވެގެން ދަނީ ކިހިނެތްކަމެއްވެސް ނޭނގެއެވެ.\nއައިރީން އާއި އާހިލް ކައިވެނި ކުރިތާ އަހަރެއް ވާން ކައިރިވަނީއެވެ. އެހާ އަވަހަށް ކައިވެނި ނުކޮށް އައިރީން އާއި އާހިލް ބޭނުންވީ ހުވަފެންތައް ހަގީގަތަކަށް ހަދާށެވެ. އާހިލް ވީ ޕްރޮފެޝަނަލް ފޮޓޯގްރާފަރަކަށެވެ. އައިރީން ވީ ޓީޗަރަކަށެވެ. ދެމީހުންގެ ހުވަފެން ހަގީގަތަކަށް ވީހާ އަވަހަކަށް އާހިލް އައިރީން އާއި ކައިވެނި ކުރިއެވެ.\nދޮރުގައި މީހަކު ޓަކިޖަހާއަޑަށް އައިރީން ގޮސް ދޮރު ހުޅުވާލިއެވެ. އެތެރެއަށް ވަނީ ހިޔާން އާއި މީކާއެވެ. ހިޔާން އާއި މީކާއަށް ލިބުނީ އަންހެން ކުއްޖެކެވެ. ހަ އަހަރުވެފައިވާ ކައިނާއަށް ހިޔާންގެ ފަން އިސްތަށިގަނޑު ލިބިފައިވެއެވެ. މީކާގެ އެސްފިޔަ ގިނަ ދެލޯގެސް ކައިނާއަށް ލިބިފައިވެއެވެ. ކައިނާ ފެންނަނީ އުމުރަށްވުރެ ދޮށީކޮށެވެ. މީކާގެ ދިގު އިސްކޮޅު ކައިނާއަށް ލިބިފައިވާ ކަމުގެ ހެއްކެވެ.\nއިރުކޮޅެއް ނުވަނީސް ގެއަށް އިޝްހާ އާއި ނައިލްވެސް އައިސް ވަނެވެ. އިޝްހާ އާއި ނައިލްގެ ކައިވެނި ކުރެވިގެން ދިޔައީވެސް އާހިލް އާއި އައިރީން އާއި އެކީގައެވެ. ނައިލް އާއި އިޝްހާ ވެސް އުޅެމުން ގެންދަނީ އުފާވެރި ދިރިއުޅުމެކެވެ. ޒީޝް މާޔަން އާއި އެކީގައި އުޅެމުން ގެންދިޔައީ މެލޭޝިޔާގައެވެ. ވަޒީފާގެ ގޮތުން މާޔަންއަށް އާއިލާ ގޮވައިގެން އެކޮޅަށް ބަދަލުވާން މަޖުބޫރުވީއެވެ. ޒީޝްއަށް ލިބުނީ އެއްމާބަނޑު ތިންބެއިންނެވެ. ޒުހާ، މާހާ އަދި ނިހާއެވެ.\nފައިލަމްގެ ފުރަތަމަ ކައިވެނި ކުރިއަކަށް ނުދިޔައެވެ. އެކަމާއި ވީ ދެރައިން ފައިލަމް ދިޔައީ ރާއްޖެއިން ބޭރަށެވެ. މިފަހަރު ލޯތްބަށްވުރެ ފައިލަމަށް މުހިންމުވީ އޭނާގެ ހުވަފެންތަކެވެ. އެހެންކަމުން އޭނާ މިހާރު ވީ ޕައިލެޓް ކޯސް ހަދަން ގޮހެވެ. ފައިލަމް އަނބުރާ ރާއްޖެ އަންނައިރުން އެންމެންނަށް އޭނާ ރައްޓެހިވެގެން އުޅޭ އަންހެން ކުއްޖާ ދައްކާނެކަމަށް ބުންޏެވެ. ގުޅައިގެން އުޅޭ ކޮންމެ ފަހަރަކު އެ އަންހެންކުއްޖާގެ ރަނގަޅު ވާހަކަ ފައިލަމް ދައްކާ ހަދައެވެ.\nނެޒެލީ އާއި އެމީލްވެސް އެމީހުން ހިތްއެދޭ ބައިވެރިންނާއި އެކީގައި ކައިވެނީގެ ގޮށް ޖަހާލައިގެން އުޅެމުން ގެންދަނީ ފްރާންސްގައެވެ. އެންމެ އަވަހަށް ލިބޭ ޗުއްޓީއަކަށް ރާއްޖެ އަންނާނެ ވާހަކަ ނެޒެލީ ވަނީ ނީޝަލްގެ ގާތު ބުނެފައެވެ.\nބޭރުން ކާރެއް ބަރުގޮނު އަޅުވާލިއަޑަށް ނަޒާލް ދުވެފައި ބެލްކަންޏަށް ނުކުތެވެ. “މަންމީ..! ކާފަ އައިސްފި..” ނަޒާލް ބުނެލިއެވެ. “މެޓާ..!” ޒައިކްގެ ދުލުން ނުކުތީ އެ ބަހެވެ. ދެން ހީވީ މީހަކު ޒައިކްގެ އަތުގައި ހިފާ ލަތްކެއް ޖެހިގެންނެވެ. އިންތަނުން ފުންމައިގެން ތެދުވެ ޒައިކް ދޮރާއި ދިމާލަށް ދުއްވައިގަތީ ކައިޔަން އާއި އަވްލީން އަންނަންޏާ އަންނާނީ މެޓަޔާއި ސްނެކްސް ހިފައިގެންކަން އެނގޭތީއެވެ. “ކާފާ..!” ކައިޔަން އައިސް ވަންނައިރަށް ޒައިކް ކައިޔަންގެ ގައިގައި އޮޅުލައިގަތެވެ. ނިކަން ލޯބި ރާގަކަށް ކާފާއޭ ކިޔާ ގޮވާލަމުންނެވެ. “ހޫން އެއްކަލަ ކުއްޖާ މެޓާ ބޭނުންވީދޯ..؟ އިއްޔެރޭ ނިދިއިރު ދަތް އުނގުޅިންތަ..؟؟” ކައިޔަން އަޅައިގެން ހުރި ނަންބަރު އައިނު ރަނގަޅު ކޮށްލާފައި އެއްސެވެ. “އަމްމް….” ޒައިކް އިނގިލި އަނގަޔަށް ލިއެވެ. “ނޫނގުޅަންދޯ..؟ މާމަ ބުނީމެއްނު ނިދާ ގަޑީގައި ދަތް ނޫނގުޅައިފިއްޔާ ދަތްފަނި ކާނެޔޭ..؟” އަވްލީން އައިސް ބުނެލިއެވެ. “ސޮރީ މާމާ.. މިރޭ ފޯ ޝުއާރ ދަތް އުނގުޅާނަން..” ނީޝަލްގެ ފަރާތުން ޒައިކަށް އިވުނު އިނގިރޭސި ބަސް އޭނާ ބޭނުން ކޮށްލިއެވެ. ހިނިއައިސް ހުރެ އަވްލީން ޒައިކްގެ އަތަށް ޗޮކްލެޓެއް ލައިދިނެވެ.\n“ކޮބާ ދަރިފުޅުމެން އަދިވެސް ދާން ނުވަނީ..؟ މިހާރު އެއްގަޑި ބައިވާން އެއުޅެނީ..” ކައިޔަން ގަޑި ބަލާލިއެވެ. “އަހަރެމެން ދިޔައީމައި ބައްޕަމެން މަޖާކުރާނެކަން އެނގޭތީ ނުގޮސް މިހުންނަނީ..” ނީޝަލް ބުނެލިއެވެ. “ދަރިފުޅުމެން ދާއިރަށް ހައިނާ، ލިޔާން، އިކުވާން އަދި ރަނާ އަންނާނެ މިގެއަށް.. އަލާން، ޒިވީން، ޒާއިން އަދި އައިންވެސް އަންނާނެ.. އައިން ބުނީ ތިކުދިން ދާއިރުން ޒުކާން އާއި ޒޭނާވެސް ގޮވައިގެން ދައްޗޯ..” ކައިޔަން ބުނެލިއެވެ. “އޯކޭ.. ދާ މަގުމަތީގައި ޒުއްކޮ އާއި ޒޭނާ ވެސް ގޮވައިގެން ދާނީ.. ބައްޕަމެންވެސް މަޖާކޮށްލާ އިނގޭ.. މާ ލަހެއް ނުވެ އަންނާނަން..” ނީޝަލް ބުނެލިއެވެ.\nކައިޔަން އެދުނު ފަދައިން ކޭ.އޭ.އެން.އެން ކޮންޕެނީ އާއި ހަވާލުވީ އިޒްކާންއެވެ. ކައިޔަން އާއި ބަލާފައި އިޒްކާން ވަކި ދެރައެއް ނޫނެވެ. ކޮންޕެނީ އަދިވެސް ކުރިއަށް ދަނީ ކާމިޔާބު ކަމާއި އެކީގައެވެ. ނީޝަލް ވީ ބޭކާރއަކަށެވެ. ފޮނިއެއްޗެހި ތައްޔާރު ކުރަން ހުރި ޝައުގެއްގެ ބޮޑު ކަމުންނެވެ. އިތުރުން ކިރިޔާ ވެސް ލިބޭ ހުސް ވަގުތެއްގައި ނީޝަލް ކުރާ ކަމަކީ ލިޔުމެވެ. ވާހަކަ ލިޔުމަކީ ނީޝަލް ކުރާހިތްވާ ކަމަކަށް ވާތީއެވެ. ހޫރީން އަދިވެސް ކުޅަދާނަ ފުލުހެއްގެ ގޮތުގައި ކުރިއަށް ދާއިރު އައިހަމް ވީ ކާރޑިއޮލޮޖިސްޓަކަށެވެ. ހިޔާން ހަމުގެ ހާއްސަ ޑޮކްޓަރަކަށް ވީއިރު ނައިލް އަކީ ހައިސްކޫލަށް ކިޔަވައިދޭ ޓީޗަރެކެވެ. އިޝްހާ އަކީ ޕޭޝަންޓުންނާއި ގުޅޭ ހިތްހެޔޮ ނަރުހެކެވެ. ކުރިންވެސް ބުނި ފަދައިން އައިރީން ވީ ކުޑަކުދިންނަށް ކިޔަވައިދޭ ޓީޗަރަކަށެވެ. އަދި އާހިލް ވީ ޕްރޮފެޝަނަލް ފޮޓޯގްރާފަރަކަށެވެ. މީކާއަކީ ގާރޑެނާއެކެވެ. ހިޔާންމެންގެ ބޮޑު ގެ ވެސް ވަނީ މާމެލާމެއްޔާއި އެކި ޒާތްޒާތުގެ ގަސްތަކުން ފުރިފައެވެ. ޒީޝް ހެއަރޑްރެސަރ އަކަށް ވީއިރު މާޔަންވެސް ވީ ހަމުގެ ހާއްސަ ޑޮކްޓަރަކަށެވެ. އެންމެންގެވެސް ވަނީ ތަފާތު ހުވަފެންތަކެކެވެ. މާތް ﷲގެ އިރާދަފުޅުން މިއަދު އެވަނީ އެ ހުވަފެންތައް ހަގީގަތަކަށް ވެފައެވެ.\nމިއަދު އެންމެން އެކީގައި އެއުޅެނީ އަތިރިމައްޗަށް ޕިކްނިކް ދާށެވެ. ނީޝަލްމެންގެ ގޭގައި އެންމެން ހަމަވެގެން އެތިބީވެސް އެހެންވެގެންނެވެ. މަދުވަނީ ފައިލަމް އާއި ޒީޝް އާއި މާޔަން އެކަންޏެވެ. އެ ތިން މީހުންގެ ފަޅުކަން އިހުސާސްވިޔަސް އެންމެންވެސް ބެލީ މަޖާކުރެވޭތޯއެވެ. ވަކިން ޚާއްސަކޮށް ކެމެރާ ކަރުގައި އަޅުވައިގެން އާހިލް ހުރީ ޒީޝް އާއި މާޔަންގެ އިތުރުން ފައިލަމްއަށް ޕިކްނިކްގައި ނަގާހާ ފޮޓޯއެއް ފޮނުވާ އެމީހުން ކަޑަކުރުވަން އަތުކުރި އޮޅާލައިގެންނެވެ.\nޕިކްނިކް ދާންވެގެން ނީޝަލް ޒައިކް އެއްޗެހި ބަދަލު ކުރުވަން ވެގެން އުޅުނު ތަނާހެން ޒައިކް ދުރަށް ދުއްވައިގަތެވެ. ނަޒާލް ނީޝަލްގެ ފަހަތުން ދުއްވައިގަތެވެ. ކޮއްކޮ އަތުވޭތޯއެވެ. މިޝާ އާއި ނީމް ސޯފާމަތީގައި ފުންމަން ފެށިއެވެ. ބާކީ ތިބި ހުރިހާ ކުދިންތައް ހަޅޭއްލަވާ އަޑުގަދަކޮށް ސަކަރާތް ޖަހަންފެށިއެވެ. އެ މަންޒަރު ބަލަން ގޮނޑިއެއްގައި އިށީނދެލައިގެން އިން ކައިޔަން އާއި އަވްލީންގެ ތުންފަތް މަތީގައި ކުޅެލާފައިވަނީ އެންމެ ރީތި ހިނިތުންވުމެވެ. “ކައި.. ވީ ލިވްޑް އޭން އެމޭޒިންގ ލައިފް.. ގުނާގުނާ އަދަދު ނުކުރެވޭހާ ފިއްތުންތަކާއި ކުރިމަތި ލައިގެން ދިޔައީމައި އޭގެ ނަތީޖާ ކިހާ ފޮނިދޯ..؟” ކައިޔަންގެ އަތުގައި ހިފާލަމުން އަވްލީން ބުނެލިއެވެ. “އާނ އަވް.. މިއަދު އަހަރެން ވަރަށް އުފާވެއްޖެ.. އަހަރެންނަށް އަވްއަށް ރަނގަޅު ދިރިއުޅުމެއް ހޯދައިދެވުނީތީ.. އަދި އަހަރެމެން ދެމީހުންގެ ދަރިންނަށް ވެސް ރަނގަޅު ދިރިއުޅުމެއް ހޯދައިދެވުނީތީ..” އަވްލީންގެ އަތުގައި ހިފާ ބާރުކޮށްލަމުން ކައިޔަން ބުނެލިއެވެ.\nއަތިރިމައްޗަށް ދެވުމާއި އެކީގައި ކުދިވެރިންތަކަށް ހީވީ އީދެއް އައިހެންނެވެ. ހަޅޭއްލަވަމުން ފުންމަމުން އެންމެން އެކީ ދުއްވައިގަތްއިރު ހީވަނީ މޫދު އެއީ ދުވަހަކުވެސް ނުފެންނަ އެއްޗެއް ހެންނެވެ. އެމީހުންގެ ފަހަތުން ދުއްވައިގަތީ އާހިލާއި އައިރީންއެވެ. އައިހަމްގެ އެހީގައި ހޫރީން ގޮސް ޕިކްނިކް ދާ މީހުންނަށް ހާއްސަކޮށް ހަދާފައިވާ ހިޔާ ކުރި ބައިގައި އިން ޖޯއްޔެއްގައި ޖައްސާލިއެވެ. ނީޝަލް ގެނައި ދަބަހުން ލެޕްޓޮޕް ނެގުމުން އިޒްކާން މޫނު ހަދާލިއެވެ. “ނީޝް މިފަދަ ދުވަހެއްގައިވެސް ތިކަން ކުރަނީ..؟ ރުޅި..” އިޒްކާން މޫނު ހަދާލިއެވެ. “ދެން އަޅެ.. މިއަދު އިޒީ އަމިއްލައަށް ކަންނޭނގެއެއްނު ބުނީ ބޭބީއޭ ކިޔަސް ތީ އަސްލު ބޭބީއެއް ނޫނޭ.. މިހާރު ތިވަނީ ކިހިނެތް..؟” އިޒްކާން އެހެން ބުނެލި ރާގަށް ނީޝަލް ވެސް އެއްސެވެ. “ދެން އަޅެ..” އިޒްކާން ދެރަވާގޮތް ދައްކާލިއެވެ. “މި ވާހަކައިގެ އެންޑިންގ އޭ މިއީ.. ފަހު ބައި.. އެބައި އެކަނި ލިޔެލާފައި ސަކަރާތް ޖަހަން ދާނަމޭ..” ނީޝަލް އިޒްކާންގެ ދެކޮލަށް ފިތާލާފައި ބުންޏެވެ.\n“އެންމެ ފުރަތަމަވެސް ކިޔަން ދޭން ޖެހޭނީ މަށަށް..!” އިޒްކާން ކޮށްލީ އަމުރެކެވެ. “އޭ އޭ ތަކުރުފާނާ ތި ކިޔޭ އެއްޗެއް އެބަ އިނގޭތަ..؟ އެ ލިޔާ ވާހަކަ އެންމެ ފުރަތަމަ މަށަށް ކިޔަން ދޭން ނީޝަލް ވަނީ ޕްރޮމިސް ކޮށްފައި..” ހޫރީން ހަޅޭއްލަވައިގަތެވެ. “އޭތް ހޫރުކަމަނާ އެއީ މަގޭ އަންހެނުންނޭ..” އިޒްކާން ދެލޯ އަޅާލައިފިއެވެ. “އަދި އެއީ މަގޭ އެންމެ ގާތް އެކުވެރިޔާއޭ.. ނީޝް.. އިޒްކާންއަށް ނުދޭތި އިނގޭ.. މަށަށް އިނގޭ ދޭނީ.. މަ ވަރަށް ރަނގަޅެއްނު ދޯ..؟” ހޫރީން ހަތަރު މަހުގެ ބަނޑާއި އެކީގައި އެދިމާލަށް އައިސް ނީޝަލްގެ ގައިގައި ބައްދާލައިފިއެވެ. “އޭ ނޫން ދެން.. ކުރިން ފަހަރުވެސް ހޫރީންއަށް ދިނީ ކިޔަން..” އިޒްކާން ޝަކުވާ ބަންނަން ފެށިއެވެ. “ކީކޭ ކިޔޭތޯ ތިއުޅެނީ..؟ އެންމެ ފަހަށް ނީޝަލް ލިޔެފައި އޮތް ވާހަކަ އެންމެ ފުރަތަމަ ކީ ހަމަ ތި ފޮނި ތަ-ކު-ރު-ފާ-ނު..” އަކުރުތައް ވަކިވަކިން ކިޔާލާފައި ހޫރީން ބުނެލިއެވެ. “އާނ ދޯ..” އެ ހަނދާންވެގެން އިޒްކާން ބޯ ކަހާލައިފިއެވެ. “އާނ ދެން މިފަހަރު ހޫރުކަމަނާއަށޯ.. މީނަ ދެރަވެގެން ރޯން ފަށައިފިއްޔާ އައިހަމް ނޮޅާލާނީ މަގޭ މޫނުވިއްޔާ ދޯ..؟؟” ބަލި ގަބޫލު ނުކުރަންވެގެން ކޮންމެވެސް އެއްޗެކޭ ކިޔާފައި އިޒްކާން ނަޒާލްއަށާއި ޒައިކަށް ގޮވަމުން މޫދާއި ދިމާލަށް ދުއްވައިގަތެވެ. ހޫރީން އޭނާ ދެރަކޮށްލަން މާމޮޅު އެއްޗެއް ކިޔާފާނެކަމުގެ ބިރަށެވެ.\nހޫރީން ހިނިގަނޑެއް ޖަހާލާފައި އަދިވެސް އެއްފަހަރު ނީޝަލް ލައްވާ ވައުދުކުރުވިއެވެ. އަދި އައިހަމް އާއި އެކީގައި ކުދިވެރިންނާއި ދިމާލަށް މިސްރާބު ޖެއްސެވެ. ނީޝަލް ފެންނަމުން ދިޔަ ރީތި މަންޒަރަށް ބަލާލީ ހިތްހަމަޖެހިގެން ހުރެއެވެ.\n“އާ ދުވަހެއް.. އާ ފެށުމެއް.. ދިރިއުޅުމުގައި އާކަންތަކެއްވެސް ވާނެ.. އެހެން ވާއިރަށް އޮޅުންތައްވެސް އަރާނެ.. ހަޔާތަކީ މީހާ ރާވާލި ގޮތަށް ކުރިއަށްދާނެ އެއްޗެއްނޫން.. ރޭވިގޮތަށް ދާހެން ހީވެސްވާނެ.. އެކަމަކު އަނެއްކާ އަންނާނީ އެހެން އޮޅުންބޮޅުން ގަނޑެއް.. އެއީ މީހާގެ ހަޔާތް ޝައުގުވެރިވެގެންދާ ތަންކޮޅަކީ.. ވެއްޓިގެން ދާނީ އަޑިގަނޑަކަށް.. މާނައަކީ ދެރަވެ އިސްދަށަށް ޖަހާލާށެކޭ އެއްނޫން.. މާނައަކީ އިސް އުފުލާ ހުރިހާ ނުބައި ކަންތައްތަކާއި ހަނގުރާމަކުރާށޭ… އެންޑް އޯލްސޯ ނެވަރ އެވަރ ލޫޒް ހޯޕް… ހޭވް ފެއިތް.. ކޮންމެ ދުވަހަކުވެސް ރުޅިއައުމާއި މާފުކުރުންތައް ދާނެ.. އެތަކެއް އުފާވެރިކަމަކާއި އެތައް ހިތާމަވެރިކަމެއް އައިސް ދާނެ.. އެތައް ހިނިތުންވުންތަކަކާއި އެތައް ކަރުނައަކާއި ކުރިމަތިލާން ޖެހޭނެ.. ހަޔާތުގައި ދިމާވާ ކޮންމެ ކަމަކީވެސް ފިލާވަޅެއް.. އޭގެން ލިބިގަންނަން ޖެހޭނީ އިބުރަތް.. ޓުމޯރޯ އިޒް އޯލްވޭސް އަ ބްރޭންޑް ނިއު ޑޭ.. ބްރޭންޑް ނިއު ސްޓާރޓް..” ނީޝަލް ލިޔުނެވެ.\nއަދި މަޑުމަޑުން ހިނގާލާފައި ގޮސް ވެއްޔާއި ތަތްތެޅިގެންއިން އިޒްކާންގެ ކޮނޑުގައި ބޯ ޖައްސާލިއެވެ. އިޒްކާން ވައްތަރީވެސް ވެލި މާއްޔަކާއެވެ. އިޒްކާންވެސް ހިނިތުންވެފައި ނީޝަލްގެ ބޮލުގައި ބޮސްދިނެވެ. އެދެމެދުގައިވީ ލޯބި ހާމައަށް ވަނީ ފެންނާށެވެ. އެތައް މަރުހަލާއަކަށް ފަހު އިޒްކާން އާއި ނީޝަލްގެ ލޯބި ވަނީ ކާމިޔާބުވެފައެވެ. ކޮންމެ މީހަކުވެސް ނީޝަލް އާއި އިޒްކާންގެ ލޯބިން އިބްރަތް ހޯދާނެއެވެ. އެދެމެދުގައިވާ ލޯބި ފަދަ ލޯތްބެއް ލިބުމަށް އެދޭނެއެވެ.\nކުއްލިއެއްޖަހާ އިޒްކާން ކޮޅަށް ތެދުވެ ނީޝަލްގެ ގަޔަށް ބޮޑު ވެލިގުޅައެއް ޖެއްސެވެ. ލޮލަށް ވެލިތައް ދިޔުމާއިއެކީގައި އައި ރުޅިން ނީޝަލް ތެދުވެ ވެލި މުށްވަރެއް ނަގާ ވައިސޫރިއެއްހާ ބާރަށް ދުއްވައިގަތް އިޒްކާންގެ ފަހަތުން ދުއްވައިގަތެވެ. އޭރު ނީޝަލްގެ މޫނުމަތިން ފެންނަމުން ގެންދިޔަ ކުލަވަރަކީ ވަރަށް އުފާވެފައި ހުރި މީހެއްގެ މޫނުން ފެނިގެން ދާނެ ކުލަވަރެކެވެ. ވެލި މުށްވަރެއް ނަގާ އިޒްކާންގެ ނަމުން ބާރަކަށް ގޮވާލާފައި ހިނިތުންވެ ހުރެ ނީޝަލް ދުއްވައިގަތީ ހަޔާތުގައި ދެން އަންނަން އޮތް ހުރިހާ ކަންތައްތަކާއި ކުރިމަތިލާން ފުރިހަމައަށް ތައްޔާރު ވެގެންނެވެ.\n– ވާހަކަ ފެށުނީއްސުރެ ނިމެންދެން ޔޫންއަށް ސަޕޯޓް ދެއްވަމުން ގެންދިޔަ ހުރިހާ ރީޑަރސްއަށްވެސް ވަރަށް ބޮޑަށް ޝުކުރިއްޔާ ޔޫންގެ ފަރާތުން.. މި ތެންކިއު އަކީ ވަރަށް އާދައިގެ ތެންކިއުއެއް އެކަމްވެސް ޔޫންގެ ހިތުގެ އެންމެ ފުންމިނުން ރީޑަރސް ޔޫންއަށް ދެއްވި ލޯތްބާއި ސަޕޯޓަށް ޔޫން ވަރަށް ވަރަށް ބޮޑަށް ޝުކުރުވެރިވަން.. ރީޑަރސް އާއި ނުލާ ޔޫންއަށް މި ހިސާބަކަަށް ނާދެވުނީސް.. ވަރަށް ބޮޑަށް ޝުކުރިއްޔާ އަދިވެސް އެއްފަހަރު.. ކުރިމަގުގައިވެސް ޔޫންއަށް މެދުނުކެނޑި ތިދެއްވަމުން ގެންދަވާ ސަޕޯޓް ދެއްވަމުން ގެންދަވާނެ ކަމަށް އުންމީދު ކުރަން.. އަދި ޔޫންއަށް ލިޔެވޭ ކުށްތައް ފާހަގަ ކޮށްދެމުން ގެންދަވާނެކަމަށްވެސް އުންމީދު ކުރަން.. ތެންކިއު އޯލް ވެރީ މަޗް.. ވިލް މިސް ޔޫ އޯލް.. ލަވް ޔޫ އޯލް ވަރަށް ބޮޑަށް..\nއިންޝާ ﷲ ޔޫންގެ ހަތަރުވަނަ ވާހަކަ ކަމަށްވާ ‘ތި ސޫރަ ނޫން’ އިން އަނެއްކާވެސް ތިޔަ އެންމެހާ ކިޔުންތެރިންނާއި ބައްދަލުވާނެ ކަމަށް އުންމީދު ކުރަން..\nNice ending eh 😘😘😘 so cute .. dhn oih stryn bahdaluvaane kamah me ves ummydu kuran 😍😍 lv u 🥰🥰 will miss u ❤❤ tc care 😊😊 may Allah give uabright future 💖💖\nAww vrh bodah thankiu Rooya Xek dear 💖 Labba yoon vx unmeedhu kuran dhimaavaane kamah nxt stry inn.. Love u more 💖😘 Will miss u too dearlss.. May allah bless you too… Stay safe and tvgc larv 💖✨\nVrh reethi mi vaahaka. Yooon ah vx vrh bodah shukuriyyaa mi vaahaka ehkoh medhu kedumehnethi alhugandumennaa hamayah genesdhinyma. You are one of my favorite and the best author. Ilysm♥. Ummeedhu kuran dhen yooon thi liyamun dhaan vaahaka vx mihaa furihama vaane kamah.\nVrh bodah thankiu maiherr.r 💖✨ Aww your welcome dear.. Vrh ufaavejje 😁 Ly more and more 💖 Insha allah yoon masahkaiyh kuraanan nxt stry vx kiyuntherinanah kamudhaane fadhain genesdheveythw.. And will try my best mi stry ga hedhunu mistakes thah repeat nukureveythw vx.. Once again thanksalot.. You stay safe and tgc too 😁💖\nFirst of all thank uuu soo much for giving us to read suchaamazing stry❤❤. Out of words Hama .❤❤ Masha Allah ekujjaa s 1 hen ekujjaa s2vxx Hama vrh Sali it’s so nice ❤❤❤\nI may not bearegular cmntor❤❤❤\nBut I do read this one of my fav stry mee ❤❤\nLooking forward for the new stry Yoon ge . ❤❤Waiting ingeyy Darls ❤❤\nHope to see it soon❤❤\nHei my lovely ril 💖✨ Aww ur wlc dear I am so glad you enjoyed reading it.. Thankiu vrh vrh bodah ril dear 😘 Insha allah trailer vrh avahah nereynan.. Love yoou more dear 💖 You stay safe and tgc too ingey\nyayyyyy.. neehsal ah izkaan libuny oww.. btw yoon v sorry ingeyy.. comment nukurevunas story baraabarah kiyaafa like dhinin ingeyy.. AND THIS STORY WAS HAMA BEST.. WAITING FOR NEXT STORYYY.. AM SO CURIOUS..HEHE.. LYSM BE SAFE N SORRY ONCE AGAIN\nLabba Izkaan & Nysh ended up together 😁 Hehe issoke swry nubunaane ey.. Aww thankiu so much larv it means so much to me 💖 So happy u enjoyed.. Hehe insha allah its soon ingeii.. Ly more n more 💖 Hehe np no swry.. You stay safe and tgc too\nOwh nd thankiu so so much StoryyQuyyn 😘✨💖\nOh nice❤ keep it up yooon💕💕💕\nVrh bodah thankiu MaayaMayyu 😘💖 Labba will try my best.. Lots of love.. Stay safe & tgc ✨\nMaasha Allah😍,Mihaathanah kee ehme reethi vaahaka. Mi ah vureves reethi ithuru vaahaka thakeh kiyaalan libeyne kamah uhmeedhu kurann💯\nVarah bodah thankiu Mohammed Raeef 💖✨ Vrh ufaavejje… Labba insha allah yoon try kuraanan kurimaguga vx kiyuntherinnah shauguverikamaai ekyga kiyaaleveyne fadha vhk thakeh genesdheveythw\nOmg.nimunee dhw..vr vr reethi story eh..I love it.. waiting for your new story yoon ☺☺☺\nVrh bodah thank you hawwa lamya 💖✨ Labba Ekujja S2 nimunee.. Glad you enjoyed.. Keep waitinn ✨\nwaiting for your next story…\nThankiu so much H gurl 💖😘 Insha allah its soon.. So glad you enjoyed this ✨\nThanks for giving to readareally nice story…. I will wait for your next story ☺… Love you so much.. will miss you too\nYou r welcome andabigger thankiu to you Hawwa Rifa 💖 Insha allah vrh avahah Trailer nereynan… And August ge kurin 1st part neredheveythw yoon try kollaanan.. Love you more nd more dear 💖 Will miss u more.. Stay safe and tgc ✨\nWow Yoon!!! 💕💕\nThis story is one of my favourites.✔✔💕💯💯\nYou are my favourite author. 😊😊😊😊\nYou inspired me to write stories. 🤗🙂\nThank you yoon😊😊😃😃\nޔާރު މިވަނީ ލޯތްބޭ ޙަޤީގީ (ވިހިވަނަ ބައި)\nލޯބި August 30, 2017\nކަތިފިޔަވަޅު… ފުރަތަމަ ބައި\nހިތާމަ ލޯބި November 24, 2016\nފުން އިހުސާސެކޭ 6\nލޯބި April 19, 2017\nޝޭކެން ބޭބީ ސިންޑްރޯމް\nހަޤީޤީ ހިތާމަ December 20, 2015


ބަލިވީ ރައީސް ޓްރަމްޕް އެމެރިކާ ސިފައިން ބައްޔެއްނުވޭ | Sandhaanu\nބަލިވީ ރައީސް ޓްރަމްޕް އެމެރިކާ ސިފައިން ބައްޔެއްނުވޭ\nރައީސް ޓަރަމްޕް ރިޔާސީ އިންތިޚާބުގައި ނާކާމިޔާބުވެވަޑައިގަތަސް އަދި ދިފާއީ ވުޒާރާގެ އިސް މަގާމުތަކަށް ބަދަލުތަކެއް ގެނެވުނަސް އެމެރިކާގެ ސިފައިން ބަލިކަށިނުވާކަމުގައި އެމެރިކާގެ އައު ދިފާއީ ވަޒީރު ވިދާޅުވެއްޖެއެވެ.\nދިފާއީ ވަޒީރު ކްރިސްޓޮފަރ މިލަރ ވިދާޅުވިގޮތުގައި އެމެރިކާގެ ރިޔާސީ އިންތިޚާބުގެތެރެއަށް ބޭރު ގައުމެއްގެ ނުފޫޒެއް ވަދެފައެއްނުވެއެވެ. އަދި އިންތިޚާބުގައި ކޮރަޕްޝަންގެ އަމަލުތަކެއް ވެސް ހިންގާފައެއްނުވެއެވެ.\nއެމެރިކާގެ ދިފާއީ ވަޒީރުކަމާ އަލަށް ހަވާލުވެވަޑައިގެންނެވި ކްރިސްޓޮފަރ މިލަރ ނޫސްވެރިންނަށް މައުލޫމާތުދެއްވަމުން އެމެރިކާގެ އާއްމު ރައްޔިތުންނަށާއި އެމެރިކާގެ އިއްތިހާދީންނަށާއި އެމެރިކާގެ ބައިވެރިންނަށް ޔަގީންކަން ދެއްވީ ދިފާއީ ވުޒާރާ އޮތީ ވަރުގަދަކޮށްކަމަށެވެ. ގައުމާއި ރައްޔިތުންގެ ފައިދާއާއި ރައްކާތެރިކަމަށްޓަކައި ދުނިޔޭގެ ހުރިހާ ދިމާއެއްގައި ވެސް އެމެރިކާއިން މަސައްކަތް ކުރަމުންދާކަމަށް އޭނާ ވިދާޅުވިއެވެ.\nއެމެރިކާގައި ނުރައްކާތެރި ދަރަޖައަކަށް ކޮރޯނާ ވައިރަސް ފެތުރި އެތައްހާސް ބަޔަކު މަރުވަމުންދާ ދަނޑިވަޅެއްގައި ނޮވެމްބަރ މަހުގެ3ވަނަ ދުވަހު އެމެރިކާގައި ބޭއްވި ރިޔާސީ އިންތިޚާބުން ރައީސް ޑޮނަލްޑް ޓްރަމްޕަށް ވަނީ ނާކާމިޔާބީއާ ކުރިމަތިވެވަޑައިގެންފައެވެ. ނަމަވެސް ރައީސް ޓްރަމްޕާ ވާދަކުރެއްވި ޖޯ ބައިޑެންއަށް ލިބިވަޑައިގެންނެވި ކާމިޔާބީ ގަބޫލު ނުކުރައްވައި ޓްރަމް ގެންދަވަނީ ތަފާތު ބަހަނާތައް ތަކުރާރުކޮށް ދައްކަވަމުންނެވެ.\nއިންތިޚާބީ ރައީސް ބައިޑެންއާއި އެމަނިކުފާނުގެ ޓީމުން ގެންދަވަނީ ރައީސް ޓްރަމްޕް އިންކާރު ކުރައްވަމުން ގެންދެވިކަމަށް ވިޔަސް ޖެނުއަރީމަހު ހުރިހާބާރަކާ ހަވާލުވެވަޑައިގަތުމަށް ތައްޔަރުވެވަޑައިގަންނަވަމުންނެވެ.\nރިޕަބްލިކް ޕާޓީގެ ބައެއް ބޭފުޅުން ކުރީން ހިމޭނުން ތިއްބެވިކަމަށް ވިޔަސް މިހާރު ގެންދަވަނީ އިންތިޚާބުގެ ނަތީޖާ ގަބޫލުކުރެއްވުމަށް ޓްރަމްޕަށް ލަފާ ދަންނަވަމުންނެވެ. އަދި އިންތިޚާބީ ރައީސް ބައިޑެންއާ އިންޓެލިޖެންސާ ބެހޭ މައުލޫމާތުވެސް ހިއްސާ ކުރެއްވުމަށް ދަންނަވަމުންނެވެ.\nއިންތިޚާބުގެ ނަތީޖާ ގަބޫލުނުކުރައްވައި އެކަމާ ގުޅޭގޮތުން ކޯޓަށް ވަޑަގަތުމަށް ޓްރަމްޕް ގެންގުޅުއްވާ ސިޔާސަތާ ގުޅިގެން ޓްރަމްޕުގެ އާއިލާ ވެސް ވަނީ ދެބައިވެފައެވެ.\nޓްރަމްޕުގެ ދެ ފިރިހެން ބޭފުޅުން ޓްރަމްޕުގެ ސިޔާސަތަށް ތާއިދު ކުރައްވަމުން ގެންދަވާއިރު ޓްރަމްޕް ސަރުކާރުގައި އިސް މަގާމެއް އަދާކުރެއްވި އިވެންކާއާއި ދަނބިދަނރިފުޅު ޖެރާޑް ކުޝްނާ ލަފާދެއްވަމުން ގެންދަވަނީ އިންތިޚާބުގެ ނަތީޖާ ގަބޫލު ކުރައްވައި އިންތިޤާލީ މަރުހަލާގައި އިންތިޚާބީ ރައީސް ބައިޑެންއަށް އެހީތެރިވެދެއްވުމަށެވެ.\nޓްރަމްޕަށް މިފަހަރު ވެރިކަން ލިބިވަޑައިނުގެންފިނަމަ އޭނާ ބޭނުންފުޅުވަނީ 2024 ވަނަ އަހަރު ބާއްވާ ރިޔާސީ އިންތިޚާބުގައި ވާދަކުރައްވައި ރައީސްކަން ހޯއްދެވުމަށެވެ.\nރައީސް ޓްރަމްޕް ރިޔާސީ އިންތިޚާބުގެ ނަތީޖާ ގަބޫލު ނުކުރައްވައި ޑިކޮމްރެޓިކްޕާޓީން އިންތިޚާބު ވަގަށްނެގީކަމަށް ވާހަކަފުޅުދައްކަވަމުން ގެންދަވާއިރުވެސް އެވާހަކަތަކާ ހިތްޕުޅާނުވާ ސެނެޓަރުންނާއި ގަވަރުނަރުން މިހާތަނަށް ތިއްބެވީ ހަމަހިމޭކަން އިޚުތިޔާރުކުރައްވައިގެންނެވެ. ނަމަވެސް އެފަދަ ބައެއް ބޭފުޅުން މަޑުމަޑުންނަމަވެސް އިންތިޚާބުގެ ނަތީޖާ ގަބޫލުކުރެއްވުމަށް މިހާރު މަޝްވަރާ ދެއްވަމުން އެބަގެންދަވައެވެ.\nއެމެރިކާގެ ރިޔާސީ އިންތިޚާބުގައި މަކަރާއި ހީލަތާއި އޮޅުވާލުންތަކެއް ހިންގާފައިވާކަމަށް އެމެރިކާގެ ކަމާބެހޭ އެއްވެސް އިދާރާއަކުން މިހާތަނަށް ބުނެފައެއްނުވެއެވެ.\nއެމެރިކާގެ ގިނަ ރައްޔިތުން ގަބޫލުކުރާގޮތުގައި ރައީސް ޓްރަމް ރިޔާސީ އިންތިޚާބުގެ ނަތީޖާއާ ގުޅޭގޮތުން ދައްކަވަމުން ގެންދަވަނީ ބޯގޯސް ވާހަކަތަކެކެވެ. އެންމެ ފަހުންޓްރަމްޕް ވިދާޅުވެފައި ވަނީ އިންތިޚާބުގައި ބޭނުންކުރި މެޝިންތަކުން އޭނާއަށް ލިބިވަޑައިގެންނެވި 27 ލައްކަ ވޯޓު އެއީ ނުލިބޭއެއްޗަކަށް ހަދާފައިވާކަމަށެވެ.\nއެމެރިކާގެ ހޯމް ލޭންޑް ސެކިއުރިޓީ، ސައިބަރ ސެކިއުރިޓީ، އަދި އިންފްރާސްޓްރެކްޗަރ ސިކިއުރީގެ ކަމާބެހޭ އިސް ބޭފުޅުން ވިދާޅުވާ ގޮތުގައި މިފަހަރުގެ އިންތިޚާބުގެ ތެރެއަށް ބޭރުގައުމަކުން ވަދެ ނުފޫޒު ފޯރުވާފައެއްނުވެއެވެ. އަދި ގަވައިދާ ޚިލާފު ބޮޑެތި ކަންތައްތަކެއް ހިންގާފައެއްވެސް ނެތެވެ. އެމީހުން ސިފަކުރިގޮތުގައި އެމެރިކާގެ ރިޔާސީ އިންތިޚާބު މިފަހަރު ނިމިގެންދިޔައީ ވަރަށް ރައްކާތެރި ގޮތެއްގައެވެ.\nދިފާއީ ވަޒީރު ކްރިސްޓޮފަރ މިލަރ ވިދާޅުވީ ވަރަށް ބޮޑު ތެދުފުޅެކެވެ. އިންތިޚާބުން ނާކާމިޔާބު ލިބިވަޑައިގަތީ ރައީސް ޓްރަމްޕަށެވެ. އެމެރިކާ ބައްޔެއްނުވެއެވެ. ރައީސް ޓްރަމްޕް ޖެހިވަޑައިގަންނަވަނީ ހަގީގަތް ގަބޫލުކުރައްވާށެވެ. ބަލި ގަބޫލުކުރައްވާށެވެ. ރައްޔިތުންގެ ނިންމުން ގަބޫލުކުރައްވާށެވެ.


ރައީސް ޞާލިޙްއެވެ! މިއީ ޢާއިޝަތުގެފާނު މަނިކުފާނަށް ފޮނުއްވެވި ނަޞޭޙަތްކަމަށް ޤަބޫލުފުޅުކުރައްވައިފިނަމަ ފައިދާކުރާނެއެވެ!\nރައީސް ޞާލިޙްއެވެ! މަނިކުފާނަކީ ޞާލިޙް އަޅެއްކަމުގެ އިތުބާރު އަދިވެސް ދޫކޮށެއް ނުލަމެވެ! ނަމަވެސް ދީނުގެ ކަންކަމުގައި މަނިކުފާނު ވިދާޅުވާ ބަސްފުޅުތަކާއި ކޮންމެ ދުވަހަކު ޤައުމުގައި މިހިނގާ ކަންކަމާއި އަޅާ ބެލުމުން ވަރަށް ބޮޑެތި ސުވާލުތަކެއް އުފެދެއެވެ!\nމަނިކުފާނަށް އިތުބާރުކުރި ގިނަ ބައަކު މިއަދު މަނިކުފާނަށް އެއްވެސް ވަރަކަށް އިތުބާރެއް ނުކުރެއެވެ. އެހެން އެކަންވާން މެދުވެރިވާ ސަބަބު ދެންވެސް އަވަހަށް ނަތަވައިލައްވާށެވެ! އެކުގައި ތިއަ ގެންގުޅުއްވާ މީހުންނާއި ވަކިބައެއްގެ ރުހުން ހޯއްދަވަން ތިއަ ގެންގުޅުއްވާ އުޞޫލު ބަދަލުކުރައްވާށެވެ! ބަދަލުކުރަންޖެހޭކަން އެންމެ ބޮޑަށް އެނގިވަޑައިގަންނަވާނީވެސް ހަަމަ މަނިކުފާނަށެވެ!\nމިބަޔާންކުރަނީ އަޅުގަނޑުގެ ބަހެއް ނޫނެވެ. ވިސްނުންތެރިކަމާއިއެކު ވިދާޅުވާށެވެ!\n"މުޢާވިޔަތުގެފާނު ޝާމްކަރައިގައި އުންމުލްމުއުމިނީން ޢާއިޝަތުގެފާނަށް ސިޓީފުޅެއް ފޮނުއްވައި ނަޞޭޙަތަކަށް އެދިވަޑައިގަތުމުން ޖަވާބުގައި ފޮނުއްވެވީ ރަސޫލް (ﷺ)ގެ ބަސްފުޅެކެވެ. އެއީ:\nމީސްތަކުން ކިތަންމެ ނުރުހުނުކަމުގައިވީނަމަވެސް ﷲ ތަޢާލާގެ ރުހިވޮޑިގަތުމުގައި މީހަކު ހިފައިފިނަމަ (ﷲ ތަޢާލާ އަނގްވާފައިވާގޮތަށް ކަންކަންކުރާނަމަ) މީސްތަކުން އެމީހަކާއިމެދު ރުހޭނެ ގޮތް ﷲ ތަޢާލާ މިންވަރުކުރައްވަވާނެތެވެ. އަދި ﷲ ތަޢާލާ އެމީހަކަށް ރުހިވޮޑިގަންނަވާނެތެވެ.\nމީސްތަކުންގެ ރުހުން ހޯދުމަށްޓަކައި ﷲ ތަޢާލާ ރުހިވޮޑިނުގަންނަވާ މަގު އޭނާ އިޚްތިޔާރުކޮށްފިނަމަ ﷲ ތަޢާލާ އޭނާއަށް ކޯފާވެވޮޑިގަންނަވާނެތެވެ. އަދި އޭނާ ދެކެ މީސްތަކުން ރުޅިއަންނަހައިކަމެއް ﷲ ތަޢާލާ މެދުވެރިކުރައްވަވައިފާނެތެވެ!"\nއިތުރަށް ދަންނަވާނެ ވާހަކައެއް މިވަގުތަކު ނެތެވެ! ޢާއިޝަތުގެފާނު ބަޔާންކުރައްވަވާފައިއެވަނީ ޙަދީޘްފުޅެކެވެ. ދެން އަޅުގަނޑު އިތުރަށް ދަންނަވަން އޮންނާނީ ކޮން އެއްޗެއްތޯއެވެ؟\n- ރައީސް ޞާލިޙް ﷲ ގެ މަގުން ޢަމަލުކުރެއްވެވުމަށް އެދޭ މީހެއް-


Maumoon ah emme gondi eh\nރައީސް މައުމޫންގެ ތާއިދާއެކު މަޖިލީހަށް ވާދަ ކުރެއްވި ކެންޑިޑޭޓުން - އަހުމަދު ޝުރާއު | އަވަސް\nކުރީގެ ރައީސް މައުމޫން އަބްދުލްގައްޔޫމްގެ ތާއިދާއެކު ރައްޔިތުންގެ މަޖިލީހުގެ އިންތިހާބަށް ނުކުމެވަޑައިގެންނެވި އެންމެ ކެންޑިޑޭޓަކަށް ނޫނީ ދެން އެހެން ހުރިހާ ކެންޑިޑޭޓުންނަށް ވެސް ނާކާމިޔާބީއާ ކުރިމަތިވެއްޖެ އެވެ.\nއިއްޔެ ކުރިއަށްދިޔަ މަޖިލިސް އިންތިހާބުގައި ރައީސް މައުމޫންގެ 20 ކެންޑިޑޭޓަކު ވާދަ ކުރެއްވި އެވެ. ނަމަވެސް ކާމިޔާބީއާ ހަމައަށް ދެވުނީ ނިލަންދޫ ދާއިރާއަށް ރައީސް މައުމޫންގެ ތާއިދާއެކު ވާދަ ކުރި އަބްދުލް މުހުސިން ހަމީދަށް އެކަންޏެވެ. އޭނާ އެ ދާއިރާ ކާމިޔާބު ކުރީ މިހާރުގެ މެންބަރު އަދި ޕީޕީއެމްގެ ކެންޑިޑޭޓް އަބްދުﷲ ހަލީލު ބަލި ކުރުމަށްފަހު އެވެ.\nރައީސް މައުމޫންގެ ކެންޑިޑޭޓުންނަށް ނާކާމިޔާބީއާ ކުރިމަތިވިއިރު ރައީސް މައުމޫން އަމިއްލަފުޅަށް ވެސް ބައެއް ކެންޑިޑޭޓުންނަށް ކެމްޕެއިންކޮށް ދެއްވި އެވެ. އެގޮތުން މާލޭގެ ފަސް ދާއިރާއެއްގައި ދޮރުން ދޮރަށް ވެސް ހިންގެވި އެވެ.\nއެމަނިކުފާނުގެ ދަރިކަލުން އަހުމަދު ފާރިސް މައުމޫން، މައްޗަންގޯޅި އުތުރު ދާއިރާއަށް ވާދަ ކުރެއްވިއިރު ރައީސް މައުމޫންގެ އަރިސް އައިމިނަތު ނާދިރާ ގަލޮޅު ދެކުނު ދާއިރާއަށް ވާދަ ކުރެއްވި އެވެ. ރައީސް މައުމޫންގެ ތާއިދު ބޮޑު ގަލޮޅު ދެކުނު ދާއިރާއިން ވެސް މިފަހަރު ކުރިއެއް ނުހޯދުނެވެ.\nރައީސް މައުމޫންގެ ތާއިދާއެކު ދެން ވާދަ ކުރެއްވި ބޭފުޅުންގެ ތެރޭގައި ހެންވޭރު އުތުރު ދާއިރާއަށް ވާދަ ކުރެއްވި އިބްރާހިމް ޒިޔަތު ފާހަގަކޮށްލެވެ އެވެ. އޭގެ އިތުރުން ދިއްގަރު ދާއިރާއަށް ވާދަ ކުރެއްވި އަހުމަދު ނާޒިމާއި ފޮނަދޫ ދާއިރާއަށް ވާދަ ކުރެއްވި އަބްދުލްކަމަލުއްދީންނަށް ވެސް ރައީސް މައުމޫންގެ ތާއިދާއެކު ވެސް ވަނީ ނާކާމިޔާބުވެފަ އެވެ.\nތިނަދޫ އުތުރު ދާއިރާއަށް ރައީސް މައުމޫންގެ ތާއިދާއެކު ވާދަ ކުރެއްވި މިހާރު ވެސް މެންބަރު ސައުދުﷲ ހިލްމީއަށް ވެސް އެމްޑީޕީއާ ވާދަކޮށް ކުރިއެއް ނުހޯދުނެވެ. ތުލުސްދޫ ދާއިރާގެ މިހާރުގެ މެންބަރު މުހައްމަދު ވަހީދު ވެސް ރައީސް މައުމޫންގެ ތާއިދާއެކު ވެސް ބޮޑު ތަނުން ވަނީ ބަލިވެފަ އެވެ.\nރައީސް މައުމޫންގެ ވަކީލްކަން ކުރެއްވި މުހައްމަދު ފައިސަލްއަށް ވެސް މުލަކު ދާއިރާގެ ގޮނޑި ކާމިޔާބު ކުރެވޭ ގޮތެއް ނުވި އެވެ. ދެން މައުމޫންގެ ތާއިދާއެކު ވާދަ ކުރެއްވި ކެންޑިޑޭޓުންގެ ތެރޭގައި ހިމެނެނީ މާފަންނު މެދު ދާއިރާއަށް އިލްޔާސް ފަރުހާދާއި މާފަންނު ދެކުނު ދާއިރާއަށް ހުސެއިން ނަދީމާއި މާފަންނު ހުޅަނގު ދާއިރާއަށް އިސްމާއިލް މާޖިދެވެ.\nއޭގެ އިތުރުން ތުޅާދޫ ދާއިރާއަށް އިބްރާހިމް އަފީފާއި ކ. ގުރައިދޫ ދާއިރާއަށް މުހައްމަދު ޝާހު އާއި ކުޑަހުވަދޫ ދާއިރާއަށް އަލީ ޝިޒްމީ އާއި ތ. ގުރައިދޫ ދާއިރާއަށް މުހައްމަދު އިބްރާހިމް މަނިކާއި އިސްދޫ ދާއިރާއަށް މުހައްމަދު ޝަފީގާއި ގަމު ދާއިރާއަށް ފަރުހާދު ދާވޫދާއި މަޑަވެލި ދާއިރާއަށް އާފިޔާ އަބްދުލް އަޒީޒާއި ހިތަދޫ އުތުރު ދާއިރާއަށް އަލީ އިބްރާހިމް، ރައީސް މައުމޫންގެ ތާއިދާއެކު ވާދަ ކުރެއްވި އެވެ.\nރައީސް މައުމޫން އަބްދުލްގައްޔޫމް ފާރިސް މައުމޫން އެމްއާރުއެމް + މަޖިލިސް އިންތިހާބު 2019\nފާރިސް ވާދަ ކުރައްވަނީ މައްޗަންގޯޅި އުތުރު ދާއިރާއަށް\nމަސައްކަތް ކުރަނީ ގައުމަށް އެންމެ ރަނގަޅު ގޮތަށް: އެމްއާރްއެމް